
Τα νέα μέτρα αποτελειώνουν την κοινωνία 




Ιδιωτικοποιήσεις 

Κυβέρνηση 
σωτηρίας των 
τραπεζιτών 

σελ. 4 

Εκπαίδευση 

Δίδακτρα και 
αλλαγές στο νόμο 
Δ ιαμαντοπούλου 

σελ. 5 

Οικονομία 
2007-1012: Κατάρρευση 
του ελληνικού 
καπιταλισμού 

σελ. 10 

Ν. Αφρική 

Εργασιακό 
απαρτχάιντ και 
μακελειό στα ορυχεία 
σελ. 13 


ΒΙΟΜΜΕΤ: «Αν δεν μπορείτε εσείς... Μπορούμε εμείς» 


Μ’ αυτό το σύνθημα, οι εργαζόμενοι 
της Βιομηχανικής Μεταλλευτικής (ΒΙΟΜ- 
ΜΕΤ) αγωνίζονται για την επαναλειτουρ¬ 
γία του εργοστασίου στη Θεσσαλονίκη. 

Η ΒΙΟΜΜΕΤ, που παρήγαγε δομικά 
υλικά, ήταν κερδοφόρα μέχρι το 2009. Από 
το 2000 μέχρι το 2006 είχε αύξηση κερδών 
139%! Από το 2010 το εργοστάσιο παίρ¬ 
νει την κάτω βόλτα. Η μητρική Φίλκεραμ 
Τζόνσον το υπερχρεώνει με δάνεια 1,9 εκ. 
ευρώ. Η εργοδοσία, επικαλούμενη το χρέ¬ 
ος και την κρίση, καθυστερεί επιδόματα και 
μισθούς, μέχρι που τον Μάιο του 2011 κη¬ 
ρύσσει στάση πληρωμών προς τους εργα¬ 
ζόμενους και εγκαταλείπει το εργοστάσιο. 

Με στάσεις εργασίας, απεργίες, και τε¬ 
λικά σε επίσχεση εργασίας οι εργαζόμενοι 
διεκδικούν την επαναλειτουργία του ερ¬ 
γοστασίου και τα δεδουλευμένα τους. Από 
τον Μάιο ζουν με το εξευτελιστικό επίδομα 
επίσχεσης (359 ευρώ), και δημιουργούν τα¬ 
μείο αλληλοβοήθειας. Προχωρούν σε κα¬ 
τάληψη του εργοστασίου και με εναλλασ¬ 
σόμενες βάρδιες προστατεύουν τον εξο¬ 
πλισμό. Παράλληλα, η Φίλκεραμ Τζόνσον 
απολύει σταδιακά το σύνολο των εργαζο¬ 
μένων και καταθέτει αίτηση για πτώχευση, 
πράγμα που δεν έκανε για την ΒΙΟΜΜΕΤ, 


την οποία απλά εγκαταλείπει. Ο αγώνας 
ωστόσο περιορίζεται στο εργοστάσιο και 
κινείται στα πλαίσια των δεδουλευμένων 
ή στην καλύτερη περίπτωση στην προσπά¬ 
θεια να βρεθεί επενδυτής (κλασική τακτική 
της συνδικαλιστικής γραφειοκρατίας). 

Με αρκετή καθυστέρηση, οι εργαζό¬ 
μενοι αντιλαμβάνονται ότι η ικανοποί¬ 
ηση των αιτημάτων τους απομακρύνε¬ 
ται. Έτσι, τέθηκε η ιδέα της αυτοδιαχείρι¬ 
σης. Με παράδειγμα «το αυτοδιαχειριζόμε- 
νο εργοστάσιο της Ζαηοη στην Αργεντι¬ 
νή» και την «κατάληψη και αυτοδιαχείρι¬ 
ση των ΑρρΙεΒεε’δ» στη Θεσσαλονίκη (την 
οποία οργάνωσε η Αντεπίθεση των Εργα¬ 
ζομένων), οι εργαζόμενοι επεξεργάζονται 
ένα σχέδιο αυτοδιαχείρισης και το Σωμα¬ 
τείο απευθύνει καλεί για την συγκρότηση 
Πρωτοβουλίας Αλληλεγγύης. 

Ο αγώνας αποκτά πλέον νέα σημασία. 
Η απάντηση στην κρίση, τις απολύσεις και 
τα λουκέτα, μπορεί να δοθεί μόνο από τους 
εργαζόμενους και μόνο αν πάρουν τις τύ¬ 
χες τους στα χέρια τους! Οι εργαζόμενοι 
και το Σωματείο βρέθηκαν απροετοίμαστοι 
στις εξελίξεις, ως αποτέλεσμα και της κρί¬ 
σης του εργατικού και συνδικαλιστικού κι¬ 
νήματος. Το ότι αποφασίζουν οι ίδιοι μέσω 


γενικών συνελεύσεων είναι μεν σημαντικό, 
αλλά δεν θα καθορίσει από μόνο του την 
έκβαση του αγώνα. Ζητούμενο είναι η κι¬ 
νητοποίηση του συνόλου των εργαζομέ¬ 
νων. Επειδή ο χρόνος μετρά αντίστροφα, 
το εργοστάσιο πρέπει άμεσα να τεθεί σε 
λειτουργία, να παράγει για να εξασφαλίζε¬ 
ται ένα εισόδημα στους εργαζόμενους - και 
όχι η προσπάθεια να επικεντρώνεται στη 
διεκδίκηση ενός ακόμα επιδόματος (όπως 
κάνει ο ΣΥΡΙΖΑ). Η συζήτηση πρέπει να 
απεγκλωβιστεί από τα νομικά ζητήματα 
και να τεθεί σε πολιτική βάση. Να ανοί¬ 
ξει ο αγώνας στην κοινωνία, να επεκταθεί 
σε άλλα εργοστάσια και χώρους, να δημι- 
ουργηθεί ένα πλατύ κίνημα αλληλεγγύης. 
Πέρα από την αυτοδιαχείριση, πρέπει να 
υιοθετηθεί το αίτημα της εθνικοποίησης 
χωρίς αποζημίωση και κάτω από εργατι¬ 
κό έλεγχο, γιατί δεν επιτρέπεται η αυταπά¬ 
τη ότι μπορούν να δημιουργηθούν απομο¬ 
νωμένες «νησίδες» όπου οι εργαζόμενοι να 
λύνουν τα προ βλήματά τους, μέσα στο κα¬ 
πιταλιστικό σύστημα και πολύ περισσότε¬ 
ρο μέσα στη σημερινή κρίση του ελληνικού 
καπιταλισμού. Με αυτή την πρόταση και το 
σχέδιο παρεμβαίνει η Αντεπίθεση των Ερ¬ 
γαζομένων σε αυτό τον αγώνα. 

Να οργανώσουμε την αντίσταση 

Να οικοδομήσουμε την Ο.Κ.Δ.Ε. 
& την 4η Διεθνή 

Όλοι εμείς, οι εργαζόμενοι, οι νέοι, τα φτωχά λαϊκά στρώματα, 
βιώνουμε καθημερινά την απίστευτα σκληρή επίθεση του κεφα¬ 
λαίου στα κοινωνικά και πολιτικά δικαιώματα, στις ατομικές ελευ¬ 
θερίες και την ποιότητα ζωής. Με την ιδιωτικοποίηση των δημό¬ 
σιων υπηρεσιών και των κοινωνικών αγαθών, την εμπορευματο- 
ποίηση/διάλυση των συστημάτων υγείας, παιδείας και κοινωνι¬ 
κής ασφάλισης. Τις φαραωνικές ανισότητες με τον ανεξέλεγκτο 
πλουτισμό μιας δράκας καπιταλιστών και χρυσοδάκτυλων της 
αγοράς χάρη στην υπερεκμετάλλευση και καταπίεση της εργασί¬ 
ας, στην λεηλασία της δημόσιας περιουσίας και των λαϊκών απο¬ 
ταμιεύσεων. Την καταπάτηση της ανθρώπινης αξιοπρέπειας, τον 
εκφυλισμό των ηθικών, πνευματικών και πολιτιστικών αξιών και 
συνολικά την αποσύνθεση της οικονομίας και της κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν'απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον νε¬ 
οφιλελευθερισμό, την εκμετάλλευση, την καταστολή, την κατα¬ 
στροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσου¬ 
με το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγά¬ 
λες επιλογές -ενέργεια, βιομηχανία, διατροφή, περιβάλλον, πο¬ 
λιτισμός- σ' ένα δημοκρατικό σχεδιασμό. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές αξί¬ 
ες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. 
Να στρατευτούμε στον αγώνα για να υπερασπιστούμε την εργα¬ 
σία, το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές των 
αστικών κομμάτων (Ν.Δ., ΠΑΣΟΚ) και του καπιταλισμού/ιμπε- 
ριαλισμού. Να παλέψουμε για την ενότητα του κινήματος μέσα 
στους αγώνες στη βάση της ταξικής ανεξαρτησίας. Να δημιουρ¬ 
γήσουμε και να στηρίξουμε συσπειρώσεις αντίστασης και επι¬ 
τροπές αγώνα σε κάθε σωματείο, σύλλογο, τόπο δουλειάς, σχο¬ 
λείο, σχολή, γειτονιά και κοινότητα. Να οικοδομήσουμε μια ισχυ¬ 
ρή αντικαπιταλιστική δύναμη μέσα στο εργατικό/συνδικαλιστι- 
κό κίνημα και τα κοινωνικά κινήματα. Να χτίσουμε την δική μας 
μαζική εργατική, επαναστατική οργάνωση, πραγματικό εργαλείο 
στην πάλη μας για την σωτηρία από τους νεοφιλελεύθερους κα¬ 
πιταλιστές και ιμπεριαλιστές. Να στρατευτούμε στην υπόθεση 
της Ο.Κ.Δ.Ε. και του επαναστατικού μαρξισμού, στην οικοδόμη¬ 
ση του παγκόσμιου κόμματος της σοσιαλιστικής επανάστασης, 
την 4 η Διεθνή. 


2 Εργατική Πάλη 

Κυκλοφορεί από τις εκδόσεις ΕΡΓΑΤΙΚΗ ΠΑΛΗ 

Σοσιαλιστική Αιτιοκρατία και 

Δικτατορία τον Προλεταριάτου 

Απόφαση του 12ου Παγκόσμιου Συνεδρίου 
της 4ης Διεθνούς(1985) 

Χρονολογία έκδοσης: Νοέμβριος 2009 

Σελίδες: 91 

Τιμή: 5 ευρώ 


ΣΟΣΙΑΛΙΣΤΙΚΗ 

ΔΗΜΟΚΡΑΤΙΑ 

ΔΙΚΤΑΤΟΡΙΑ ΤΟΥ 
ΠΡΟΛΕΤΑΡΙΑΤΟΥ 


Απά^α»] γεψ 

12ου ΐΓπνκΜνίιΗΐ ΣνΠΰρΙον 



Η Σοσιαλιστική Δημοκρατία και Δικτατορία του 
Προλεταριάτου είναι ένα θέμα που απασχόλησε και 
απασχολεί τους κομμουνιστές όλου του κόσμου, με δι¬ 
άφορες διακυμάνσεις κατα καιρούς, αλλά που ποτέ δεν 
έπαψε να αποτελεί ένα απο τα πιο φλέγοντα θέματα 
συζητήσεων, αντιπαραθέσεων και συγκρούσεων τόσο 
στο εσωτερικό του εργατικού και κομμουνιστικού κι¬ 
νήματος όσο και μεταξύ των επαναστατών μαρξιστών 
αφενός και των υπερασπιστών του καπιταλιστικού συ¬ 
στήματος και της αστικής δημοκρατίας αφετέρου. 

Οι υπερασπιστές της αστικής δημοκρατίας έχουν 
κάθε λόγο να μισούν, να συκοφαντούν και να επιτίθε¬ 
νται στη Δικτατορία του Προλεταριάτου [...], που βά¬ 
ζει τέρμα στην εξουσία και στο κράτος τους, στην εκμε¬ 
τάλλευση και στην καταπίεση [..]. Τα ίδια ισχύουν και 
για τους σοσιαλδημοκράτες, και αργότερα για τους ευ- 
ρωκομμουνιστές, και γενικότερα για κάθε είδους ρε- 
φορμιστές που θεωρούν την αστική δημοκρατία και το 
κράτος ουδέτερα και πάνω απο τις τάξεις. 


Οι σταλινικοί και τα συγγενικά τους ρεύματα, προ¬ 
ξένησαν τη μεγαλύτερη ζημιά και σκόριπισαν τεράστια 
σύγχυση στο εργατικό κίνημα γύρω απο την έννοια και 
το περιεχόμενο της Δικτατορίας του Προλεταριάτου. 
Γιατί συνέδεσαν τα αυταρχικά, ανελεύθερα, μονοκομ¬ 
ματικά και δικτατορικά καθεστώτα του πρώην «υπαρ¬ 
κτού σοσιαλισμού» με τη Δικτατορία του Προλεταρι¬ 
άτου όπως την σκιαγράφησαν όλοι οι κλασικοί μαρξι¬ 
στές: 

Η άνοδος των αγώνων και η κρίση του καπιταλι¬ 
στικού συστήματος επανέφεραν τη συζήτηση για τον 
Σοσιαλισμό και τη Δικτατορία του Προλεταριάτου που 
ωστόσο παρά το προχώρημα που έχει γίνει σε πολλούς 
αγωνιστές και τάσεις του εργατιοκύ κινήματος, πα¬ 
ρουσιάζει πολλές αδυναμίες, ελλείψεις και σημαντικά 
λάθη. Πιστεύουμε ότι η έκδοση της Απόφασης της 4ης 
Διεθνούς, θα συμβάλει και θα διευκολύνει σε μεγάλο 
βαθμό ώστε να τεθεί η συζήτηση σε μια ορθή βάση. 

Από το οπισθόφυλλο 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 



Πού θα βρείτε την εφημερίδα 

ΕΡΓΑΤΙΚΗ ΠΑΛΗ 


Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 

Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ίσκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο σ-ιηαίΐΐ €τξ&ύ\άρ&Ιϊ@ο\αά€.ξτ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.ο1«ΐ€.£Γ, σ-ηιαίΐ: €Γ§αΙΐΚΐρα1ΐ@οΚ(ΐ€.§Γ 

Η άΠΟΨή ΜΑΣ 

Με αφορμή τις δηλώσειςΛαφαζάνη 

Ποιόν συμφέρει η 
χρεοκοπία; 


«Όπλο των αδυνάτων» χαρακτήρισε την 
χρεοκοπία ο βουλευτής του ΣΥΡΙΖΑ Π. 
Λαφαζάνης με δηλώσεις του τον Αύγου¬ 
στο. Αμέσως ξεσηκώθηκε η ντόπια «συμ¬ 
μορία του ευρώ», ο εσμός των αργυρώ¬ 
νητων δημοσιογράφων και υπηρετών της 
Τρόικας. «Εθνομπολσεβίκο» χαρακτήρι¬ 
σαν τον Λαφαζάνη σε άρθρο τους Τα Νέα! 
Όμως, αυτό που απασχολεί τους εργαζόμε¬ 
νους και τα φτωχά λαϊκά στρώματα είναι η 
ουσία: μας συμφέρει να χρεοκοπήσουμε, να 
κηρύξουμε στάση πληρωμών στους δανει¬ 
στές μας; Και με ποιους όρους; 

Η χρεοκοπία είναι αναπόφευκτη 

Δεν είναι μόνο το αστρονομικό δημό¬ 
σιο χρέος. Είναι και η θάλασσα χρεών όπου 
βουλιάζει συνολικά ο ιδιωτικός τομέας 
(τράπεζες, επιχειρήσεις, νοικοκυριά), δή¬ 
μοι, ασφαλιστικά ταμεία κ.α. Αλλά πέρα κι 
απ’ αυτό, το πρόβλημα δεν είναι το χρέος 
καθαυτό, όσο κι αν το ύψος του προκαλεί 
ίλιγγο. Η έκρηξη του χρέους δεν είναι παρά 
το σύμπτωμα της αρρώστιας - της σαρω- 
τικής κρίσης του ελληνικού καπιταλισμού 
και της καταβαράθρωσης των παραγωγι¬ 
κών τομέων (μεταποίηση, γεωργία). Μόνο 
αν αυτή η ελεύθερη πτώση σταματούσε, αν 
η κατάσταση ισορροπούσε έστω και σ’ ένα 
πολύ χαμηλότερο σημείο, θα μπορούσε να 
γίνει λόγος για κάποια ανάπτυξη - και επο¬ 
μένως για κάποια δυνατότητα αποπληρω¬ 
μής αυτών των βουνών χρέους. Κι αυτό, 
όμως, θα απαιτούσε τουλάχιστον κάποιες 
αξιόλογες επενδύσεις, είτε από το δημόσιο 
είτε από ιδιώτες καπιταλιστές, πράγμα που 
για την ώρα ηχεί μόνο σαν αστείο. 

Έτσι, όχι μόνο η χρεοκοπία είναι δεδο¬ 
μένη αλλά και κάθε μέρα που βαθαίνει η 
ύφεση υπονομεύονται ακόμα περισσότε¬ 
ρο οι προϋποθέσεις μιας αντιστροφής της 
σημερινής πορείας. Άλλωστε, οι αναδιαρ¬ 
θρώσεις και τα «κουρέματα» του ελληνι¬ 
κού χρέους δεν είναι παρά ανομολόγητες 
χρεοκοπίες - χωρίς να λογαριάσουμε εδώ 
την εσωτερική υποτίμηση και στάση πλη¬ 
ρωμών, την χρεοκοπία και καταστροφή της 
εργατικής τάξης και των φτωχών λαϊκών 
στρωμάτων. 


Μπορεί η Ελλάδα να μείνει στο Ευρώ; 

Μ 5 αυτά τα δεδομένα, η παραμονή 
της Ελλάδας στο Ευρώ είναι αδύνατη. Βέ¬ 
βαια, οι ευρωπαίοι ιμπεριαλιστές και ιδιαί¬ 
τερα η Γερμανία δείχνουν ακόμα να προ¬ 
σπαθούν να σώσουν το Ευρώ, που το χρει¬ 
άζονται στον παγκόσμιο ανταγωνισμό. Κι 
αυτό όμως δεν μπορεί να συνεχίζεται επ’ 
άπειρον. Το πρόβλημα της «διάσωσης» της 
Ισπανίας και της Ιταλίας είναι ήδη ένας 
ογκόλιθος, ενώ σειρά θα πάρουν κι άλλες 
μεγάλες χώρες. 

Έτσι, απειλείται η διάλυση του Ευρώ 
(π.χ. σενάρια για «βόρειο ευρώ»). Σε κάθε 
περίπτωση, η διατήρησή του με την σημε¬ 
ρινή μορφή είναι αδύνατη. Όσο πλησιά¬ 
ζει η ώρα της αμετάκλητης αποτυχίας των 
πρόσκαιρων «διασώσεων», των αποφάσε¬ 
ων για ριζικές αλλαγές (διάρρηξη του Ευρώ 
ή «αναμόρφωσή» του) από τις αποφασιστι¬ 
κές μερίδες των ιμπεριαλιστών και του κε¬ 
φαλαίου, η Ελλάδα έρχεται όλο πιο κοντά 
στην πόρτα της εξόδου - και μάλιστα υπό 
την ηγεσία των δυνάμεων που πασχίζουν 
για την «ευρωπαϊκή πορεία της χώρας»! 

Μπορεί η αστική τάξη να κάνει μια 
«επωφελή χρεοκοπία»; 

Όχι. Σήμερα δεν υπάρχει κανένα αξιό¬ 
λογο κομμάτι της αστικής τάξης στην Ελ¬ 
λάδα που να επιδιώκει κάτι τέτοιο, με στό¬ 
χο μια ανασυγκρότηση της παραγωγικής 
βάσης (που άλλωστε έχει κατά βάση εγκα¬ 
ταλείψει για παρασιτικές δραστηριότητες, 
μετατρεπόμενη σε υψηλόμισθο υπάλληλο 
της Ευρωπαϊκής Ένωσης). 


Καθώς η επερχόμενη κατάρρευση θα 
φέρει στα όριά της τη διατήρηση του ίδιου 
του αστικού καθεστώτος στην Ελλάδα, εί¬ 
ναι πιθανό ότι κομμάτια της αστικής τάξης 
θα αναζητήσουν διέξοδο στον απεγκλωβι- 
σμό από τη μέγγενη των Τρόικας, στην υιο¬ 
θέτηση εθνικού νομίσματος, στην χρεοκο¬ 
πία (ως επαναδιαπραγμάτευση του χρέους 
ή και κάποια στάση πληρωμών, σε διαπραγ¬ 
μάτευση με την ΕΕ και τους ιμπεριαλιστές), 
για να περισώσουν ό,τι μπορούν. Κάποιες 
δειλές φωνές, ότι «δεν πάει άλλο έτσι», ήδη 
ακούγονται. 

Αυτό όμως δεν σημαίνει και κάποια 
θετική λύση για την εργατική τάξη και τα 
φτωχά λαϊκά στρώματα. Η επίθεση των κα¬ 
πιταλιστών, που θα ζητήσουν να βγάλουν 
τα σπασμένα της κρίσης, δεν θα διαφέρει 
σε τίποτα από τα μνημόνια της καταστρο¬ 
φής. Πρέπει να είμαστε κατηγορηματικοί. 
Κάτω από αστική διαχείριση, χωρίς ρήξη 
με το καπιταλιστικό σύστημα, η χρεοκοπία 
και η έξοδος από το Ευρώ θα είναι ένα οδυ¬ 
νηρό σοκ για την εργατική τάξη και τα λα¬ 
ϊκά στρώματα. 

Ποιος θα κάνει κουμάντο; 

Μήπως μια κυβέρνηση της Αριστεράς 
μπορεί να διαχειριστεί μια τέτοια κατάρ¬ 
ρευση πιο ομαλά και «προοδευτικά»; Αυτό 
είναι η ουσία της λογικής του Λαφαζάνη ή 
και του ίδιου του ΣΥΡΙΖΑ, αλλά και άλλων 
στην Αριστερά (π.χ. Δελαστίκ). 

Κατηγορηματικά απαντάμε: ΟΧΙ. Πρό¬ 
κειται για εγκληματική αυταπάτη. Μια κυ¬ 
βέρνηση της Αριστεράς, ακόμα και με τις 


καλύτερες προθέσεις, θα είχε να διαχει- 
στεί μια κατεστραμμένη οικονομία. Πως 
π.χ. θα την επανεκινούσε για να εκτονώσει 
την εκρηκτική ανεργία; Αν εθνικοποιούσε 
τις τράπεζες, το μόνο που θα βρει εκεί είναι 
ισολογισμούς με μαύρες τρύπες και χρέη. 
Οι καπιταλιστές έχουν μεταφέρει το μεγα¬ 
λύτερο μέρος των χρημάτων τους στο εξω¬ 
τερικό. Πως θα ασκούσε μια «φιλολαϊκή» 
πολιτική, όταν σε κάθε βήμα θα ερχόταν 
αντιμέτωπη με τους εκβιασμούς της Ε.Ε. 
και τον αστικό κρατικό μηχανισμό; Σύντο¬ 
μα, ή θα έπρεπε να έρθει σε απόλυτη ρήξη 
με το σύστημα ή να καταρρεύσει κάτω από 
τις αντιφάσεις της. Δεν έχουμε καμία αμφι¬ 
βολία ότι η «αριστερή κυβέρνηση» τύπου 
ΣΥΡΙΖΑ (που σε όλα τα παραπάνω μασά¬ 
ει τα λόγια του ή δίνει όλο και πιο καθαρά 
πιστοποιητικά νομιμοφροσύνης στο κεφά¬ 
λαιο και τους ιμπεριαλιστές) ή και στις πιο 
«ριζοσπαστικές εκδοχές» της αλά Λαφαζά¬ 
νη, θα έχουν τη δέυτερη τύχη - μόνο που 
τα θύματα μιας τέτοιας εξέλιξης θα είναι οι 
εργαζόμενοι και τα φτωχά λαϊκά στρώματα. 

Γι’ αυτό, το πρόβλημα δεν είναι ένα ξερό 
«ναι ή όχι» στην χρεοκοπία ή στην έξοδο 
από το Ευρώ. Αυτός ο τρόπος τοποθέτησης 
συσκοτίζει τη ρίζα του προβλήματος, την 
καπιταλιστική κρίση και την ανάγκη μιας 
επαναστατικής σοσιαλιστικής διεξόδου. Γι’ 
αυτό και είναι λάθος (αν όχι ρεφορμιστι¬ 
κός) ο τρόπος που τίθεται το θέμα και από 
αρκετές πλευρές της άκρας αριστεράς, που 
απλά «συμπληρώνουν» το σύνθημα μιας 
αριστερής κυβέρνησης με κάποιες εθνικο¬ 
ποιήσεις και την έξοδο από το ευρώ. 

Η ουσία είναι: μόνο αν η εργατική τάξη, 
σε συμμαχία με τα φτωχά λαϊκά στρώματα, 
επιβάλλουν τις δικές τους λύσεις, μπορεί η 
διέξοδος από την επερχόμενη κατάρρευση 
να γίνει όσο το δυνατόν με τις λιγότερες.... 
Και αυτό σημαίνει την πάλη για να επιβάλ¬ 
λουμε μια επαναστατική κυβέρνηση, την 
εξουσία των εργαζομένων, ανατρέποντας 
το καπιταλιστικό σύστημα και τσακίζοντας 
το κράτος που το προστατεύει. Η χρεοκο¬ 
πία (στάση πληρωμών) και η έξοδος από το 
Ευρώ θα αποδειχτούν πραγματικά πολύτι¬ 
μα όπλα μόνο μ’ αυτές τις προϋποθέσεις. 



Η καπιταλιστική βαρβαρότητα... 

με την γλώσσα των αριθμών 


Η πτώση της απασχόλησης συνε¬ 
χίζεται και αυξάνεται και στο γ’ 
τρίμηνο του 2012. Παίρνοντας 
μόνο τα επίσημα στοιχεία, που 
δεν αποτυπώνουν παρά ένα 
μέρος της πραγματικότητας, το ποσοστό των 
ανέργων αυξήθηκε κατά 1,59% τον Ιούλιο σε 
σχέση με Ιούνιο. Στις 794.924 ανέρχονται οι εγ¬ 
γεγραμμένοι άνεργοι στα μητρώα του ΟΑΕΔ, 
ενώ ο αριθμός τους σύμφωνα με την Ελληνική 
Στατιστική Υπηρεσία θα αγγίξει τα 1,2 εκατομ¬ 
μύρια (24%) στο τέλος του 2012. Από τους εγ¬ 
γεγραμμένους του ΟΑΕΔ επιδοτείται μόνο το 
15,6% (187.273 άτομα), αριθμός που είναι ελά¬ 
χιστα μειωμένος κατά 405 άτομα σε σχέση με 
τον προηγούμενο μήνα, κυρίως λόγω κάποιας 
εποχιακής απασχόλησης τους καλοκαιρινούς 
μήνες. Η περισσότερο πληττόμενη ηλικιακή 
ομάδα είναι των 30-54 ετών (στην πιο παραγω¬ 
γική ηλικία), όπου οι άνεργοι υπολογίζονται σε 
504.054 άτομα, το 63,4% του συνόλου! Παράλ¬ 
ληλα καταγράφεται αύξηση των μακροχρόνια 
ανέργων, ενώ όπως είναι γνωστό έχουν μειωθεί 
τα επιδόματα ανεργίας κατά 100 ευρώ περίπου. 


Ο ι πολιτικές των Μνημονίων βου¬ 
λιάζουν στην παρατεταμένη ύφε¬ 
ση και τις μικρομεσαίες επιχειρή¬ 
σεις, με τα λουκέτα ν’ αποτελούν 
πλέον καθημερινό φαινόμενο. 
Σύμφωνα με στοιχεία του Βιοτεχνικού Επιμελη¬ 
τηρίου Θεσσαλονίκης, 1.269 βιοτεχνικές επιχειρή¬ 
σεις διαγράφηκαν από το μητρώο του από τις αρ¬ 
χές του έτους έως και τα τέλη Αυγούστου, ενώ 988 
ατομικές επιχειρήσεις έπαυσαν τις εργασίες τους 
το ίδιο χρονικό διάστημα. Αντιστοίχως, μόνο στο 
κέντρο της Αθήνας ο αριθμός έφτασε στις 2.374 
επιχειρήσεις. Με στοιχεία από έρευνα του Ινστι¬ 
τούτου Μικρών Επιχειρήσεων της Γενικής Συνο¬ 
μοσπονδίας Επαγγελματιών Βιοτεχνών- Εμπόρων 
Ελλάδας, αναμένεται μέχρι το τέλος του έτους ο 
αριθμός των λουκέτων να φτάσει στις 67.000 πα¬ 
νελλαδικά, ενώ συνολικά θα χαθούν 260.000 θέ¬ 
σεις απασχόλησης (εργοδότες, αυτοαπασχολού¬ 
μενοι, μισθωτοί), δηλαδή μείωση κατά 14,2% σε 
σχέση με πέρυσι, ενώ συνολικά στην τετραετία 
2009-12 η μείωση εκτιμάται σε 29,7%. Όσες επιχει¬ 
ρήσεις καταφέρουν να επιβιώσουν, θα το κάνουν 
σε βάρος των εργαζομένων, με περαιτέρω μειώσεις 
μισθών ή ωρών απασχόλησης. 


Ο ι στρατιωτικές δαπάνες του ρωσι¬ 
κού προϋπολογισμού το 2013 θα 
αυξηθούν κατά 25,8%, σε σύγκριση 
με το 2012, σύμφωνα με τον σχεδί¬ 
ασμά του υπουργείου Οικονομικών. 
Τα ποσά θα φθάσουν τα 2,3 τρις ρούβλια (59 δις 
ευρώ). Επίσης, «για την εθνική ασφάλεια και την 
προστασία της δημόσιας τάξης» τα κονδύλια ανέρ¬ 
χονται σε 58 δις ευρώ, αύξηση 9% συγκριτικά με το 
2012. Παράλληλα, προβλέπεται να μειωθούν οι δα¬ 
πάνες για την υγεία και την παιδεία. Όσον αφορά 
την υγεία, σχεδιάζεται η μείωση δαπανών της τάξης 
του 8,7% (ή 12,7 δις ευρώ), ενώ για την παιδεία η 
μείωση αναμένεται να είναι 2,8% (ή 15 δις ευρώ) το 
2013. Η αύξηση των στρατιωτικών δαπανών και ει¬ 
δικότερα ο εκσυγχρονισμός της ναυτικής δύναμης 
της Ρωσίας προκαλεί ανησυχία στις ΗΠΑ και τις 
υπόλοιπες ιμπεριαλιστικές δυνάμεις, δεδομένης και 
της τεταμένης κατάστασης στην Συρία, που σημα¬ 
τοδοτεί μια νέα φάση στους ενδοϊμπεριαλιστικούς 
ανταγωνισμούς, με τεράστιους κινδύνους για τους 
λαούς και την ανθρωπότητα. 

ΙΔΙΩΤΙΚΟΠΟΙΗΣΕΙΣ 


Κυβέρνηση σωτηρίας των τραπεζιτών 



Μ ετά το μέγα σκάνδα¬ 
λο του Μνημονίου και 
της ανακεφαλαιοποί- 
ησης των ιδιωτικών 
τραπεζών με χρήματα του ελληνικού 
λαού, η τρικομματική κυβέρνηση χά¬ 
ρισε την Αγροτική Τράπεζα της Ελλά¬ 
δας (ΑΤΕ) στην Τράπεζα Πειραιώς του 
Σάλλα! 

Το ξεπούλημα της Αγροτικής 
Τράπεζας 

Στις 27 Ιούλη «αποφασίστηκε» και 
ανακοινώθηκε η πώληση της ΑΤΕ. 
Την ίδια μέρα, κατατέθηκαν και ανοί¬ 
χτηκαν οι προσφορές, έγινε η επιλο¬ 
γή της Πειραιώς και... υπογράφτηκε η 
συμφωνία έναντι 95 εκ. ευρώ! Η Πει¬ 
ραιώς παίρνει την «καλή τράπεζα», δη¬ 
λαδή καταθέσεις, εξυπηρετούμενα δά¬ 
νεια και εμπράγματες εγγυήσεις ύψους 
20 δις και τα ακίνητα της ΑΤΕ. Τα χρέη 
μένουν στην «κακή τράπεζα», που πα¬ 
ραμένει στο Δημόσιο, το οποίο θα κά¬ 
νει την εκκαθάρισή της. Οι μετοχές μέ¬ 
νουν στην «κακή τράπεζα», οπότε όλοι 
οι μέτοχοι χάνουν τα λεφτά τους. 

Η Πειραιώς λοιπόν πλήρωσε 95 
εκ. ευρώ και πήρε: υποθήκες 20 δις, τα 
ακίνητα της ΑΤΕ που κοστίζουν 700 
εκ., τις μετοχές της στην ΕΥΔΑΠ (το 
12% του συνόλου) και στα Καταστή¬ 
ματα Αφορολόγητων Ειδών (7,6%), 
αξίας 57 εκ. ευρώ και 6,7 δις για την 
ανακεφαλαιοποίηση της ΑΤΕ, ενώ έχει 
πάρει ήδη 4,2 δις για την ανακεφαλαι- 
οποίηση της ίδιας. Αυτά τα δις προέρ¬ 
χονται από τον ΕΕ5Ε (τον προσωρι¬ 
νό ευρωπαϊκό μηχανισμό στήριξης), 
προστίθενται στο δημόσιο χρέος και 
φορτώνονται στην πλάτη του ελληνι¬ 
κού λαού. Αυτό το τεράστιο σκάνδα¬ 
λο υλοποιήθηκε από τους αξιότιμους 
Υπουργό Οικονομικών Στουρνάρα και 
διοικητή της Τράπεζας της Ελλάδας 
Προβόπουλο, που κήρυξαν την ΑΤΕ 
σε πτώχευση και επέλεξαν και τη δι¬ 
αδικασία πώλησης και τον αγοραστή! 

Έτσι ξεχάστηκαν οι... ρητές δια¬ 
βεβαιώσεις Σαμαρά τον Ιούνιο πως 
η ΑΤΕ θα παραμείνει κρατική και θα 
ανακεφαλαιοποιηθεί με 7 δις, όπως 
και η προγραμματική συμφωνία των 
τριών κομμάτων, που απέκλειε το ξε¬ 
πούλημά της και τελικά αποδείχτηκε... 
κουρελόχαρτο! 

Οι επιπτώσεις στους αγρότες 
και στους εργαζόμενους 

- Η ιδιωτικοποίηση της ΑΤΕ ση¬ 
μαίνει την κατάσχεση της γης, των μη¬ 
χανημάτων και των σπιτιών των αγρο¬ 
τών από την ιδιωτική τράπεζα, ένα¬ 
ντι των δανείων που δεν μπορούν να 
αποπληρώσουν. Καμία ιδιωτική τρά¬ 
πεζα δεν πρόκειται να δείξει κοινωνι¬ 
κή ευαισθησία και να ρυθμίσει χρέη 
ή να μειώσει επιτόκια. Αυτή η πολιτι¬ 
κή οδηγεί στη συγκέντρωση της γης 
σε λίγα χέρια (τσιφλικάδες, καπιτα¬ 
λιστικές εταιρείες) και τη μετατροπή 
των μικρό μεσαίων αγροτών σε εργά¬ 
τες γης, κολίγους, ανέργους. Θα ακο¬ 
λουθήσει η κατάρρευση κάθε ποιοτι¬ 
κού ελέγχου στο όνομα του κέρδους, 
ανοίγοντας τις πόρτες στα μεταλλαγ¬ 
μένα αγροτικά προϊόντα. 

- Ξεπουλιούνται και οι θυγατρικές 
της ΑΤΕ (ΔΩΔΩΝΗ-γάλα, ΣΕΚΑΠ- 
καπνός, Ελληνική Βιομηχανία Ζά¬ 


χαρης, ΕΛΒΙΖ-ζωοτροφές), που ήδη 
έχουν μεταφερθεί στο ΤΑΙΠΕΔ (το 
Ταμείο Ιδιωτικοποιήσεων που ελέγχε¬ 
ται από την τρόικα). Αυτό σημαίνει χα¬ 
μηλότερες τιμές για τους παραγωγούς 
και ακριβότερες για τους καταναλω¬ 
τές. Σε δεύτερη φάση, αν αγοραστούν 
και κλείσουν (το πιο πιθανό), θα ση- 
μάνει πλήρη καταστροφή καλλιεργει¬ 
ών, παραγωγών και περιοχών, ακόμα 
μεγαλύτερη εξάρτηση της χώρας από 
εισαγωγές και επιβάρυνση του εμπορι¬ 
κού ισοζυγίου. 

- Οι εργαζόμενοι της ΑΤΕ μετα¬ 
φέρθηκαν στην Πειραιώς υπογράφο¬ 
ντας ατομικές συμβάσεις εργασίας. 
Δεν πρόκειται να πάρουν αποζημιώ¬ 
σεις από την ΑΤΕ, λόγω του πτωχευ¬ 
τικού κώδικα. Χάνουν όλη τους την 
προϋπηρεσία, δηλαδή αν αύριο απο¬ 
λυθούν από την Πειραιώς θα αποζη¬ 
μιωθούν χωρίς να υπολογίζονται τα 
χρόνια εργασίας τους στην ΑΤΕ. Οι 
συμβάσεις που υπέγραψαν είναι φυσι¬ 
κά πολύ χειρότερες από αυτές που εί¬ 
χαν. Δεν ξέρουν τι θα γίνει με τα τα¬ 
μεία τους (εφάπαξ, υγείας, σύνταξης), 
τα οποία συγχωνεύτηκαν με το Ταμείο 
Εργαζομένων της Πειραιώς. Έτσι, κα- 
τακρεουργούνται κυριολεκτικά τα δι¬ 
καιώματα των εργαζομένων της ΑΤΕ. 

Μεγάλος αγώνας, μεγάλη 
προδοσία 

Οι εργαζόμενοι της ΑΤΕ, παρά την 
επίθεση μέσα στο κατακαλόκαιρο, κι¬ 
νητοποιήθηκαν πανελλαδικά με μα¬ 
ζικές συνελεύσεις, περιφρουρημένες 
απεργίες, μεγάλες διαδηλώσεις στην 
Αθήνα. Όμως έπεσαν θύματα της ανί¬ 
κανης ηγεσίας τους και των αυταπα¬ 
τών που είχαν. Η πλειοψηφία του Δ.Σ. 
του Σωματείου και της Ομοσπονδί¬ 
ας (που ελέγχονται από ΠΑΣΟΚ-ΝΔ) 
καθησύχαζε τους εργαζόμενους με τις 
δηλώσεις Βενιζέλου-Σαμαρά πως δεν 
θα πειραχτεί η ΑΤΕ. Όταν έσκασε η 
βόμβα αναγκάστηκαν να κηρύξουν 
απεργία, την οποία όχι μόνο δεν ορ¬ 
γάνωσαν αλλά τη σαμποτάρανε συ¬ 
νειδητά. Δήλωναν πως μόλις πέσει το 
ποσοστό συμμετοχής στο 15% η απερ¬ 
γία θα κλείσει, ζητούσαν από τη συνέ¬ 
λευση άδεια να διαπραγματευτούν με 
τον Σάλλα μόνοι τους και όταν την 
πήραν έφεραν μηδέν αποτέλεσμα. Η 
Πειραιώς δεν τους έδωσε τίποτε. Ταυ¬ 
τόχρονα, έλεγαν σε συναδέλφους κα¬ 
λύτερα να υπογράψουν για να μη μεί¬ 
νουν άνεργοι, να συνεχίσουν με νομι¬ 
κά μέσα κ.α. Το αποκορύφωμα ήταν 
πως αθέτησαν την απόφαση της συ¬ 
νέλευσης «να μην υπογράψει κανένας 
εργαζόμενος τη νέα σύμβαση και να 


λειτουργήσουν συλλογικά σαν σωμα¬ 
τείο» και ανακοίνωσαν στην ιστοσελί¬ 
δα του σωματείου πως «δεν μπορούν 
να έχουν κατηγορηματική θέση για το 
θέμα»! Οπότε άρχισαν να υπογράφουν 
κάποιοι εργαζόμενοι και το ζήτημα τε¬ 
λείωσε. Στη συνέχεια, το Δ.Σ. παρακά- 
λεσε την Πειραιώς να δώσει νέα προ¬ 
θεσμία για να υπογράψουν όλοι οι ερ¬ 
γαζόμενοι... 

Σαν κερασάκι στην τούρτα ήρθε η 
επικράτηση του ΠΑΜΕ στην τελευ¬ 
ταία συνέλευση, όπου έψαλε τον επι¬ 
κήδειο του αγώνα, κατηγορώντας 
ΠΑΣΟΚ-ΝΔ για την ήττα και μην κά¬ 
νοντας τίποτε άλλο. Αντιγράφουμε 
από το πλαίσιο της ΕΣΑΚ: «χαιρετί¬ 
ζουμε τον δεκαήμερο απεργιακό αγώ¬ 
να (...) είμαστε νικητές γιατί δείξαμε 
αντοχή (...) την πολιτική ευθύνη για 
την έκβαση του αγώνα έχει η πλειο¬ 
ψηφία του Δ.Σ. (...) με δική τους ευ¬ 
θύνη οδηγήθηκε το μεγαλύτερο μέρος 
των εργαζομένων στην υπογραφή των 
συμβάσεων. (...) Με βάση αυτό δεν 
ισχύει η απόφαση του Συλλόγου για 
μη υπογραφή των συμβάσεων. Μπαί¬ 
νουμε ξανά στη δουλειά με το κεφάλι 
ψηλά, με τη δική μας θέληση και από¬ 
φαση, και συνεχίζουμε με άλλες μορ¬ 
φές τον αγώνα(!)». Παράλληλα σβή¬ 
σανε από την ανακοίνωση την από¬ 
φαση της συνέλευσης για δίωρη στά¬ 
ση εργασίας. 

Η ΕΣΑΚ (ΠΑΜΕ), αφού τίποτα 
δεν είχε να προσφέρει πέρα από απο¬ 
μονωμένες κομματικές κινητοποιήσεις 
διαφήμισης του ΚΚΕ, ανέλαβε να δια¬ 
χειριστεί την ήττα, αρκούμενη σε κα¬ 
τηγορίες κατά των ΠΑΣΟΚ-ΝΔ για 
παραταξιακό όφελος και συνυπογρά¬ 
φοντας την παράδοση των εργαζομέ¬ 
νων στα αρπακτικά της Πειραιώς, λί¬ 
γες μόνο μέρες μετά την παράδοση 
της Χαλυβουργίας - πάντα με ψηλά το 
κεφάλι! 

Οι προτάσεις αγωνιστών-εργαζο- 
μένων για συνέχιση των 24ωρων 
απεργιών - με συγκρότηση επιτρο¬ 
πής αγώνα, συμμαχία με άλλα σωμα¬ 
τεία οργανισμών υπό ιδιωτικοποίηση, 
αγροτικούς συλλόγους, την κοινω¬ 
νία συνολικά, πίεση σε ΟΤΟΕ, ΑΔΕ- 
ΔΥ, ΓΣΕΕ για κλιμάκωση και Γενική 
Απεργία - δεν μπόρεσαν να πλειοψη¬ 
φήσουν. Ωστόσο, το μέτωπο της ΑΤΕ 
πρέπει να παραμείνει ζωντανό και να 
συμπορευτεί με τους εργαζόμενους 
σε ΕΛΤΑ, Ταχυδρομικό Ταμιευτήριο, 
ΟΠΑΠ, θυγατρικές της ΑΤΕ, με όλους 
όσους επιδιώκουμε την ανατροπή των 
Μνημονίων ώστε να μπορέσουμε να 
επιβιώσουμε. 

Α.Φ. 


επίκαιρα... 

Αγωνίζεσαι; Η αστυνομία «σε ξέρει»! 

Ένα ακόμα περιστατικό αστυνομικής ασυδοσίας 
συνέβη στις 9/8, σε βάρος της Κ.Ζ., γιατρού στο Λα¬ 
ϊκό Νοσοκομείο, μέλους της Γενικής Συνέλευσης του 
Πανελλήνιου Ιατρικού Συλλόγου και στελέχους της 
ΑΝΤΑΡΣΥΑ. 

Σύμφωνα με καταγγελία της ΑΝΤΑΡΣΥΑ, ενώ λίγο 
μετά το μεσημέρι η συναγωνίστρια οδηγούσε στην πε¬ 
ριοχή της Λ. Αλεξάνδρας, ομάδα αστυνομικών την στα¬ 
μάτησε δήθεν για εξακρίβωση στοιχείων που εξελίχτη¬ 
κε σε έλεγχο στο αυτοκίνητό της. Στη συνέχεια και για 
περισσότερο από μία ώρα, οι αστυνομικοί έκαναν επί¬ 
δειξη γνώσεων για την προσωπική της ζωή, ενώ απα¬ 
ξίωναν τη συνδικαλιστική δράση και την υπεράσπιση 
της δημόσιας υγείας, την αλληλεγγύη της στους μετα¬ 
νάστες και την πολιτική της ένταξη. Ενώ έμμεσως άφη¬ 
ναν απειλές πως «μετά τους μετανάστες, σειρά έχουν οι 
αριστεροί»! 

Η αστυνομία και οι ειδικές συμμορίες της (Δίας, 
Δέλτα κ.λπ.) έχει αποθρασυνθεί, δρώντας όλο και πιο 
ανοιχτά ως τραμπούκικη συμμορία (είναι άλλωστε δια¬ 
πιστωμένα και φωλιά χρυσαυγιτών). Η «επανακατάλη- 
ψη των πόλεων» του Σαμαρά, τα ρατσιστικά πογκρόμ, 
η καλλιέργεια κλίματος διαρκούς φόβου, ο εκφασι- 
σμός της δημόσιας ζωής, δεν είναι παρά η προετομασία 
του αστικού κράτους για να καταφύγει στα πιο σκλη¬ 
ρά, αντιδημοκρατικά, αυταρχικά μέτρα που θα χρεια¬ 
στούν για τη σωτηρία του καπιταλιστικού συστήμα¬ 
τος. Εχθρός δεν είναι μόνο οι μετανάστες, αλλά το ερ¬ 
γατικό κίνημα, οι οργανώσεις και οι αγωνιστές του. Εί¬ 
ναι δε πλέον παραπάνω από φανερό ότι αναβιώνουν οι 
πρακτικές των αλήστου μνήμης «ειδικών διευθύνσεων» 
της Ασφάλειας (συνδικαλιστικό, φοιτητικό κ.λπ.), για 
την παρακολούθηση και καταγραφή της δράσης αγωνι¬ 
στών, ανοίγοντας τον δρόμο σ’ έναν θανάσιμο κίνδυνο. 

Με αγώνες στο δρόμο, πρέπει να κόψουμε τη φόρα 
σ’ αυτό το καθεστώς «έκτακτης ανάγκης» που θέλουν 
να επιβάλλουν, οργανώνοντας τη μαζική αυτοάμυνα 
του κινήματος. 

«Ειδικές Οικονομικές Ζώνες» προ των 
πυλών 

Ξεκίνησαν στη Βουλή οι συζητήσεις για την δημι¬ 
ουργία ειδικών οικονομικών ζωνών (ΕΟΖ). Σύμφωνα με 
τον υπουργό Ανάπτυξης Μάνο Χατζηδάκη, το θέμα έχει 
ήδη συζητηθεί με την Κομισιόν και προετοιμάζεται το 
έδαφος ώστε η κυβέρνηση να ζητήσει άδεια για να πά¬ 
ρει πρωτοβουλία σ’ αυτή την κατεύθυνση. Και ο ίδιος 
ο Σαμαράς, κατά τη διάρκεια της Συνόδου Κορυφής 
στις 23/6, ανέπτυξε τη θέση της ελληνικής κυβέρνη¬ 
σης για τη δημιουργία ΕΟΖ στη χώρα. Παράλληλα, το 
ΕΒΕΑ (Εμπορικό και Βιομηχανικό Επιμελητήριο Αθη¬ 
νών), περίφημο για τις ανεργατικές δηλώσεις και απαι¬ 
τήσεις του, έχει επανειλημμένως ζητήσει τη δημιουργία 
τέτοιων ζωνών στις παραμεθόριες και «προβληματικές» 
περιοχές, ενώ πολλοί τοπικοί φορείς, όπως επιμελητή¬ 
ρια και η Περιφερειακή Ένωση Δήμων Ηπείρου έχουν 
αναθέσει ήδη μελέτες για τη βιωσιμότητα μιας τέτοιας 
ζώνης στην περιοχή τους. 

Κάνοντας μια σύντομη σύγκριση διεθνώς, οι Κινέ¬ 
ζοι εργάζονται στις ΕΟΖ της χώρας τους με 40 δολάρια 
(32 ευρώ) τον μήνα, ενώ σε όλα τα μέρη του κόσμου - 
από την Κίνα, την Ινδία και την Πολωνία έως το Μπαν- 
γκλαντές, το Κονγκό και τη Βόρεια Κορέα- οι ΕΟΖ λει¬ 
τουργούν με το ίδιο εργασιακό και φορολογικό καθε¬ 
στώς: κάτεργο για τους εργαζόμενους και παράδεισος 
για τους καπιταλιστές. 

Δεν υπάρχει καμία αμφιβολία για το ρόλο που θα 
παίξουν οι ΕΟΖ και στην Ελλάδα, για την παραπέρα ρα¬ 
γδαία μείωση των μισθών, την εξαφάνιση των συλλογι¬ 
κών συμβάσεων, την γενίκευση των ελαστικών, «δουλι¬ 
κών» σχέσεων εργασίας, την κατάργηση κάθε προστα¬ 
σίας της εργασίας και κάθε εργατικού δικαιώματος, την 
πάταξη του συνδικαλισμού, την πλήρη ασυδοσία των 
καπιταλιστών απέναντι στην εργατική τάξη. Οι εργα¬ 
ζόμενοι και η νεολαία πρέπει να κινητοποιηθούμε ενω¬ 
τικά, μαζικά, αποφασιστικά, με απεργίες, διαδηλώσεις 
και καταλήψεις, για ν’ αποτρέψουμε αυτά τα σύγχρονα 
κάτεργα, που μαζί με τα Μνημόνια και βάρβαρα μέτρα 
μας μετατρέπουν σε σύγχρονους δουλοπάροικους. 

Εργατική Πάλη 5 


Συνάντηση Τσίπρη με τον πρόεδρο του Ισραήλ Πέρες 



Α ιφνιδιαστική συνάντηση 
του Αλέξη Τσίπρα με έναν 
από τους σημαντικότερους 
ηγέτες του σιωνιστικού κα¬ 
θεστώτος και σημερινό 
πρόεδρο του Ισραήλ Σιμόν Πέρες πραγ¬ 
ματοποιήθηκε στην Αθήνα στις 6 Αυγού- 
στου. Η συνάντηση αυτή προκαλεί ερωτη¬ 
ματικά, ενώ οι σχετικές δηλώσεις εκπρο¬ 
σώπων του ΣΥ.ΡΙΖ.Α. ήταν αντιφατικές. 

Η επίσημη ανακοίνωση από το μέλος 
του Πολιτικού Γραφείου του Συνασπισμού, 
υπεύθυνο για την εξωτερική πολιτική και 
άμυνα, Κώστα Ήσυχο στην «Αυγή» στις 
15/8 έδωσε ουσιαστικά στοιχεία για τη συ¬ 
ζήτηση που έγινε στη συνάντηση. Σύμφω¬ 
να λοιπόν με την ανακοίνωση, ο ΣΥ.ΡΙΖ.Α. 
δεν μπορεί και δεν πρέπει να είναι αντίθε¬ 
τος με την ανάπτυξη διακρατικών σχέσε¬ 
ων με το Ισραήλ σε τομείς όπως το εμπό¬ 
ριο, ο τουρισμός κ.τ.λ., αφού βέβαια το¬ 
νίστηκε η διαφωνία για την οποιασδήπο- 
τε μορφής αμυντική και στρατιωτική συ¬ 
νεργασία. Μια ισχυρά φιλειρηνική πολιτι¬ 
κή, σύμφωνα με την ανακοίνωση, θα φέ¬ 
ρει τη χώρα μας στο επίκεντρο αναβάθ¬ 
μισης διακρατικών σχέσεων στους τομείς 
της ενέργειας, της ναυτιλίας και της ναυ- 
πηγοεπισκευαστικής δομής. Πρόκειται για 
έναν ελπιδοφόρο δρόμο, που η ριζοσπα¬ 
στική αριστερά οφείλει να βαδίσει, κατα¬ 
λήγει η ανακοίνωση. Είναι δηλαδή ανα¬ 
γκαίο να αναπτύξουμε διακρατικές σχέ¬ 
σεις με το Ισραήλ και μάλιστα συνομιλώ¬ 
ντας για αυτές με έναν σφαγέα αγωνιστών, 
φτωχών και καταπιεσμένων. 

Χρειάζεται εδώ να υπενθυμίσουμε σύ¬ 
ντομα το ιστορικό του Σιμόν Πέρες για να 
καταλάβουμε καλύτερα ποιος θα μεσολα¬ 
βήσει για τις σχέσεις Ελλάδας-Ισραήλ. Ξε¬ 
κίνησε δουλεύοντας για λογαριασμό ισ- 
ραηλινών παραστρατιωτικών δυνάμεων, 
που πραγματοποίησαν την εθνοκάθαρση 
των Παλαιστίνιων το 1948. Συνέχισε κατέ¬ 


χοντας διευθυντικές θέσεις στο 
Υπουργείο Αμυνας και θεωρεί¬ 
ται ο σημαντικότερος παράγο¬ 
ντας ανάπτυξης του πυρηνικού 
προγράμματος του Ισραήλ, που 
κατέληξε στην παραγωγή όπλων 
μαζικής καταστροφής. Έχει δια- 
τελέσει τρεις φορές πρωθυπουρ¬ 
γός, έχει συμμετάσχει ως υπουρ¬ 
γός σε 12 κυβερνήσεις, ενώ από 
το 2007 είναι πρόεδρος του Ισρα¬ 
ήλ. Να σημειώσουμε ότι είναι ο 
βασικός υπεύθυνος για τη σφα¬ 
γή στην Κανά (περίπου 120 άμα¬ 
χοι νεκροί) και τις σφαγές στη Γάζα (πάνω 
από 1200 νεκροί, ενώ ακόμα και σήμερα 
εκατοντάδες αγωνιστές βρίσκονται φυλα¬ 
κισμένοι υπό αντίξοες συνθήκες). Εδώ και 
45 χρόνια κρατάει τον παλαιστινιακό πλη¬ 
θυσμό υπό κατοχή, εξυπηρετώντας όλες 
τις επεμβάσεις των μεγάλων ιμπεριαλι¬ 
στικών δυνάμεων στην περιοχή. Θα ανα¬ 
πτύξουμε δηλαδή σχέσεις που θα βοηθή¬ 
σουν στην ανάπτυξη της χώρας μας, έχο¬ 
ντας ταυτόχρονα και μια φιλειρηνική πο¬ 
λιτική, με έναν αιμοσταγή κυριολεκτικά 
δολοφόνο!!! 

Η βουλευτής του ΣΥ.ΡΙΖ.Α. Ρένα Δού¬ 
ρου, σε άρθρο της στην «Αυγή», του έπλε¬ 
ξε το εγκώμιο, σημειώνοντας ότι εξέφραζε 
την αριστερή εκδοχή της ισραηλινής πολι¬ 
τικής σκηνής, υπενθυμίζοντάς μας ότι έχει 
βραβευτεί και με το Νόμπελ Ειρήνης!!! Τις 
σχέσεις βέβαια που θέλει να δημιουργή¬ 
σει ο ΣΥ.ΡΙΖ.Α. έχει προλάβει να αναπτύ¬ 
ξει η κυβέρνηση-συμμορία του Σαμαρά. 
Πιο συγκεκριμένα, ετοιμάζεται συνεργα¬ 
σία στον τομέα της γεωργίας και των νέων 
τεχνολογιών, καθώς και εκμετάλλευση 
υδάτινων πόρων για παραγωγή αγροτι¬ 
κών προϊόντων και τη διανομή τους στις 
διεθνείς αγορές και στο Ισραήλ. Στόχος 
των σιωνιστών επιχειρηματιών είναι η Δη¬ 
μόσια Επιχείρηση Αερίου, καθώς θεωρεί¬ 


ται σίγουρη η εκμετάλλευση τυχόν ελλη¬ 
νικών κοιτασμάτων, αλλά και για να τη με¬ 
τατρέψουν σε ενδιάμεσο για τη μεταφορά 
ισραηλινού φυσικού αερίου προς την Ευ¬ 
ρώπη. Οι Ισραηλινοί θέλουν επίσης συνερ¬ 
γασία για ανανεώσιμες πηγές ενέργειας, 
έρευνες για πετρέλαιο, μεταφορά ηλεκτρι¬ 
κής ενέργειας μέσω υποθαλάσσιου καλω¬ 
δίου και αμυντική συνεργασία, προσφέρο- 
ντας στην ελληνική αστική τάξη πλαστι¬ 
κές σφαίρες, δακρυγόνα-χημικά, μεταφο¬ 
ρά σχεδίων αντιμετώπισης Παλαιστινίων 
σε διαδηλώσεις και έλεγχο μετανάστευσης 
στα σύνορα. Το Διακυβερνητικό Υπουργι¬ 
κό Συμβούλιο Συνεργασίας θα αναλάβει 
ακόμη πιο ενεργό ρόλο για να οικοδομη- 
θεί η σχέση Ελλάδας-Ισραήλ. 

Το γεωπολιτικό περιβάλλον της Ελλά¬ 
δας απασχολεί άμεσα τις ιμπεριαλιστικές 
δυνάμεις και τις ουρές τους, όπως το Ισρα¬ 
ήλ. Τις σχέσεις αυτές δεν θέλει να τις χαλά¬ 
σει ούτε ο ΣΥ.ΡΙΖ.Α. και αυτό είναι λογικό, 
μιας και δεν θέλει να έρθει σε ρήξη με την 
πολιτική του παγκόσμιου και του ντόπιου 
αστικού μπλοκ εξουσίας. Ο ΣΥ.ΡΙΖ.Α. θέ¬ 
λει να παίξει το ρόλο του συμφιλιωτή ανά¬ 
μεσα στην αστική και την εργατική τάξη, 
για αυτό θέλει να οικοδομήσει και σχέσεις 
με δολοφονικές κυβερνήσεις όπως του Ισ¬ 
ραήλ, πιστοποιώντας βέβαια ότι οι σχέσεις 
αυτές θα είναι φιλειρηνικές! 


Ναυπηγεία Σκαραμαγκά: Δουλεμπόριο με εκ περιτροπής εργασία 


Τ α ξημερώματα της 20ης Ιού¬ 
λη, τα ΜΑΤ εισέβαλλαν ύπου¬ 
λα και αιφνιδιαστικά στην Ελ¬ 
ληνική Χαλυβουργία. Ξυλοκό- 
πησαν και συνέλαβαν 10 απεργούς που 
περιφρουρούσαν το εργοστάσιο και έβα¬ 
λαν μέσα μερικούς απεργοσπάστες. Στις 
28 Ιούλη, στη συνέλευση του επιχειρησια¬ 
κού σωματείου και μετά από πρόταση του 
ΔΣ αποφασίστηκε με μεγάλη πλειοψηφία 
η αναστολή της απεργίας μετά από 272 μέ¬ 
ρες. 

Η ηρωική αυτή απεργία αποτελεί πλέ¬ 
ον σημείο αναφοράς. Οι εργάτες απερ- 
γούσαν εδώ και εννιά μήνες αντιστεκόμε- 
νοι στα σχέδια του ιδιοκτήτη Μάνεση, που 
αφού έχει βγάλει τεράστια κέρδη τα τε¬ 
λευταία χρόνια, ήθελε να επιβάλλει απο¬ 
λύσεις, μειώσεις μισθών, μερική απασχό¬ 
ληση. 

Δυστυχώς, όμως, αυτή η τεράστια ευ¬ 
καιρία οδηγήθηκε σε ήττα ή και ξεπου¬ 
λήθηκε από την ηγεσία του ΠΑΜΕ/ΚΚΕ, 
που ουσιαστικά έλεγχε το ΔΣ του Σωμα¬ 
τείου και ήταν επικεφαλής του αγώνα. Η 
τελευταία ανακοίνωση των χαλυβουρ- 
γών καθρεφτίζει την πολιτική και τις θέ¬ 
σεις του ΚΚΕ. «Το ΔΣ... παίρνοντας υπό¬ 
ψη τη νέα κατάσταση που έχει διαμορφω¬ 
θεί, την ανάγκη να συνεχίσουμε να δίνου¬ 
με τη μάχη συγκροτημένα, οργανωμένα, 
προτείνει την αναστολή αυτής της μορφής 
του αγώνα». 

Το ΚΚΕ χρησιμοποίησε τον αγώνα 
μόνο για εκλογικίστικους λόγους, γι’ αυτό 
και λίγες μέρες μετά τις εκλογές «συνειδη¬ 
τοποίησε» ότι«... ένα μικρό τμήμα της ερ¬ 
γατικής τάξης δεν μπορεί να τα βάλει με 


όλο τον κρατικό μηχανισμό, να ανατρέ¬ 
ψει την κατάσταση, αν συνολικά η εργα¬ 
τική τάξη δεν ακολουθήσει τον δρόμο των 
χαλυβουργών, αν δεν αλλάξουν οι γενικό¬ 
τεροι πολιτικοί συσχετισμοί και στο εργα¬ 
τικό κίνημα». 

Για το ΚΚΕ, λοιπόν, το τεράστιο κύμα 
αγώνων της προηγούμενης περιόδου, η 
κατάρρευση των αστικών-μνημονιακών 
δυνάμεων, που έφεραν στην επιφάνεια οι 
δύο εκλογικές αναμετρήσεις, δεν δείχνουν 
μια μετατόπιση των συσχετισμών υπέρ 
των εργαζομένων, αλλά ακριβώς το αντί¬ 
θετο. Για το ΚΚΕ άλλωστε οι συσχετισμοί 
μετριούνται μόνο σε εκλογικά ποσοστά 
και βουλευτικές έδρες. 

Επίσης, παρά την φρασεολογία ότι 
«κανένας πραγματικός αγώνας δεν γί¬ 
νεται χωρίς θυσίες, ακόμα και νεκρούς», 
στην πρώτη ουσιαστική ανάγκη σύγκρου¬ 
σης με τους κατασταλτικούς μηχανισμούς, 
το ΚΚΕ φυγομάχησε, αποφεύγοντας κάθε 
προσπάθεια ανακατάληψης του εργοστα¬ 
σίου. 

Αυτή η ηττοπαθής και κοντόφθαλμη 
στάση συμπαρέσυρε τους απεργούς, ενώ 
η τακτική περιχαράκωσης του αγώνα από 
το ΚΚΕ ήταν εμφανής από την αρχή. Η 
δυναμική της απεργίας σπαταλήθηκε και 
αυτή εγκλωβίστηκε γύρω από τον εαυτό 
της, επιτρέποντας στον Μάνεση -με την 
αγαστή συνεργασία των κρατικών μηχα¬ 
νισμών και της τρικομματικής κυβέρνη¬ 
σης- να αντεπιτεθεί μέσα στο κατακαλό¬ 
καιρο. Η περιχαράκωση δεν άφηνε περι¬ 
θώρια συντονισμού με άλλους αγώνες, 
παρόλο που υπήρξαν πολλές ευκαιρίες και 
το κίνημα αλληλεγγύης ήταν πρωτοφα¬ 



νές. Έτσι, η συνδικαλιστική γραφειοκρα¬ 
τία των εργατικών κέντρων, ομοσπονδιών 
κ.λπ. (για την ΓΣΕΕ δεν γίνεται καν λόγος, 
δεν επισκέφτηκε καν τους απεργούς) δεν 
δέχθηκε καμία σοβαρή πίεση απ’ τα κάτω 
για να προχωρήσει σε άπλωμα του αγώνα 
με απεργίες κλαδικές, τοπικές ή γενικές. 

Τέλος, σε καμία φάση δεν αναδείχθη- 
κε η εθνικοποίηση του εργοστάσιου χωρίς 
αποζημίωση και κάτω από εργατικό έλεγ¬ 
χο, ως μόνη λύση, ως συγκεκριμένο βήμα 
για το ξεπέρασμα του κατακερματισμού 
των αγώνων και την ανάπτυξη μιας εργα¬ 
τικής διεξόδου στην κρίση, μέσα από την 
εθνικοποίηση των μεγάλων επιχειρήσεων 
και τομέων-κλειδιών της οικονομίας. 

Η ευκαιρία που χάθηκε δεν θα είναι η 
τελευταία για τους εργάτες ν’ αναμετρη¬ 
θούν με τ’ αφεντικά και το κράτος τους. 
Το ζήτημα της ανάδειξης μιας πρωτοπο¬ 
ρίας με αποφασιστική και αποτελεσματι¬ 
κή πολιτική, που θα ξεπερνά τ’ αδιέξοδα 
του ΚΚΕ και της συνδικαλιστικής γραφει¬ 
οκρατίας, γίνεται έτσι ακόμα πιο επείγον. 


ΧΑΛΥΒΟΥΡΓΙΑ 
Το ξεπούλημα ενός μεγαλειώδους 
αγώνα από το ΚΚΕ 

Η λιβανέζικη ιδιοκτησία του ιστορικού ναυπη¬ 
γείου Σκαραμαγκά, του μεγαλύτερου στην Ανατο¬ 
λική Ευρώπη, ανακοίνωσε στα μέσα Απρίλη, φυσι¬ 
κά με την πλήρη στήριξη της κυβέρνησης, την εφαρ¬ 
μογή εκ περιτροπής εργασίας για τους 1.009 εργα¬ 
ζόμενους: 810 θα δουλεύουν μόλις μια μέρα την 
εβδομάδα και οι υπόλοιποι δύο. Προσθέτονας και 
την καθυστέρηση δεδουλευμένων πέντε μηνών κα¬ 
θώς και των επιδομάτων αδείας, έχουμε την επιβολή 
ενός σύγχρονου δουλεμπορίου. Ταυτόχρονα, η δι¬ 
οίκηση των ναυπηγείων έκλεισε τη μονάδα τροχαί¬ 
ου υλικού (τρένων), απολύοντας 170 εργαζόμενους, 
στους οποίους δεν είχαν καταβληθεί τα δεδουλευ¬ 
μένα δύο μηνών. 

Η πρόταση αυτή έρχεται σα φυσική συνέχεια 
των νεοφιλελεύθερων πολιτικών των προηγούμε¬ 
νων κυβερνήσεων, που κατέληξαν στην «αποκρατι¬ 
κοποίηση» του ναυπηγείου και την παράδοσή του 
στη λιβανέζικη διαχείριση, μέσω μιας κατάπτυστης 
σύμβασης. Μετά την απόφαση της κυβέρνησης να 
εκποιήσει τα περιουσιακά στοιχεία του εμπορικού 
τμήματος του ναυπηγείου (είναι κλειστό από τον 
Σεπτέμβρη του 2010 με απόφαση της Ευρ. Ένωσης), 
διαδικασία που ήδη είναι σε εξέλιξη, οι εργαζόμενοι 
βρίσκονται αντιμέτωποι με τον κατακερματισμό και 
τη συρρίκνωση του ναυπηγείου, ακόμα και με λου- 
κέτο. Άλλη μια κεντρική παραγωγική μονάδα στην 
Ελλάδα, και μάλιστα με στρατηγική σημασία, δια¬ 
λύεται. 

Οι εργαζόμενοι ξεκίνησαν τις κινητοποιήσεις 
τους αρχές Μαΐου με Γενικές Συνελεύσεις, απεργίες 
και διαδηλώσεις σε υπουργεία. Οι παρατάξεις όμως 
Π ΑΣΚΕ και ΔΑΚΕ, που πλειοψηφούν στη διοίκηση 
του σωματείου των ναυπηγείων «Η Τρίαινα», φρό¬ 
ντισαν να κλείσουν αυτό τον κύκλο αγώνων και 
προσπάθησαν να «μαντρώσουν» τους εργαζόμε¬ 
νους μέσα στο ναυπηγείο, με απόφαση για απεργία 
κάθε Δευτέρα! Οι παρατάξεις αυτές, αφού πρώτα με 
την στάση τους άνοιξαν τον δρόμο στην ιδιωτικο¬ 
ποίηση του ναυπηγείου και τη μετατροπή του σε κά¬ 
τεργο, προσπαθούν να υπονομεύσουν με κάθε τρό¬ 
πο τωο αγώνα καλλιεργώντας ανάμεσα στ’ άλλα 
και την αυταπάτη πως η κυβέρνηση μπορεί να δώ¬ 
σει λύση και ότι υπάρχουν και... «φερέγγυοι» επιχει¬ 
ρηματίες! Ταυτόχρονα η πλειοψηφία αυτών των πα¬ 
ρατάξεων προβάλει σαν μοναδική λύση τη δημιουρ¬ 
γία του «Ενιαίου Φορέα Ναυπηγικής Βιομηχανίας» 
υπό τον έλεγχο κάποιου «υγιή» επιχειρηματία. Είναι 
ευκολονόητο όμως πως πίσω από αυτή την πρότα¬ 
ση, κρύβονται συγχωνεύσεις ναυπηγείων με λουκέ- 
τα, μαζικές απολύσεις και πιο λυσσαλέες αντεργατι- 
κές επιθέσεις. 

Υπό το βάρος των γενικότερων εξελίξεων, δη¬ 
λαδή της πολιτικής και κυβερνητικής κρίσης που 
αποδυνάμωσε ΠΑΣΟΚ-ΝΔ και τις συνδικαλιστικές 
τους παρατάξεις, αλλά και των αγωνιστικών διαθέ¬ 
σεων των εργαζομένων που οδηγούνται στην εξα¬ 
θλίωση, οι ξεπουλημένες αυτές ηγεσίες αναγκάστη¬ 
καν να κηρύξουν τη συνέχιση κάποιων κινητοποιή¬ 
σεων, με επαναλαμβανόμενες αλλά όχι συνεχόμενες 
24ωρες απεργίες, με πορείες και συγκεντρώσεις έξω 
από το Υπ. Εργασίας. Επίσης πραγματοποιήθηκε και 
τριμερής συνάντηση ανάμεσα στους εκπροσώπους 
του σωματείου, της διοίκησης και του υφυπουργού 
Εργασίας, έχοντας σαν αιτήματα την απόσυρση του 
σχεδίου για εκ περιτροπής εργασία, κάτι που οι εκ¬ 
πρόσωποι της διοίκησης απέρριψαν. Οι εργαζόμενοι 
διαμηνύουν πως θα συνεχίσουν τον αγώνα τους. 

Οι εργαζόμενοι στα ναυπηγεία Σκαραμαγκά 
πρέπει να αναλάβουν στα χέρια τους την οργάνωση 
του αγώνα, συνδέοντας τον με τη κατάσταση που 
επικρατεί και στα υπόλοιπα ναυπηγεία αλλά και σ’ 
όλη την κοινωνία. Πρέπει να απαιτήσουν μέσα από 
τους αγώνες τους, σε συμπαράταξη με όλη την κοι¬ 
νωνία, την κρατικοποίηση των ναυπηγείων υπό ερ¬ 
γατικό έλεγχο και τη διαγραφή του χρέους, χρησι¬ 
μοποιώντας κάθε προωθημένη μορφή πάλης, από 
απεργία διάρκειας μέχρι και κατάληψη, για να σω¬ 
θούν οι μισθοί και οι θέσεις εργασίας καθώς και να 
εξασφαλιστεί η επιβίωση των εργαζομένων. 
































6 Εργατική Πάλη 


ΕΚΠΑΙΔΕΥΣΗ 


Δίδακτρα και αλλαγές 
στο νόμο Λιαμαντοαονλοο 


Φοιτητές 



Μ έσα στο κα¬ 
λοκαίρι ψη¬ 
φίστηκε μια 
σειρά αλλα¬ 
γών στο νόμο 
Διαμαντοπούλου, ενώ ήδη προ¬ 
γραμματίζονται και νέες, που θα 
επηρεάσουν αποφασιστικά το 
μέλλον της τριτοβάθμιας εκπαί¬ 
δευσης. Οι ψηφισμένες τροπο¬ 
ποιήσεις αφορούν κυρίως τη δι¬ 
οικητική λειτουργία των ιδρυμά¬ 
των. Αξίζει να υπενθυμίσουμε ότι 
αυτό ήταν το κομμάτι που πρό- 
βαλλαν σχεδόν αποκλειστικά η 
κυβέρνηση του ΠΑΣΟΚ και τα 
ΜΜΕ, προκειμένου να αποπρο¬ 
σανατολίσουν την κοινή γνώμη 
από τους πραγματικούς στόχους 
του νόμου, παρουσιάζοντάς τον 
σαν ένα νόμο που χτυπάει τις 
συντεχνίες των πρυτάνεων. Οι 
αλλαγές αυτές στοχεύουν τώρα 
στη συμμαχία της τρικομματικής 
συγκυβέρνησης με ένα μεγαλύ¬ 
τερο κομμάτι καθηγητών (των 
υψηλότερων βαθμιδών κυρίως) 
και στην κάμψη κάποιων «ανα¬ 
στολών» της ΔΗΜΑΡ, προκει¬ 
μένου να προχωρήσουν ευκολό¬ 
τερα στην εφαρμογή των κύριων 
σημείων του νόμου και στην ψή¬ 
φιση νέων μέτρων. 

Συγκεκριμένα, οι αλλαγές είναι: 

α) Η θητεία των πρυτάνε¬ 
ων μπορεί να παραταθεί μέχρι 
και το 2014, ασκώντας τις αρμο- 
διότητές τους σύμφωνα με τον 
ισχύοντα νόμο. Τα νέα συμβού¬ 
λια διοίκησης πρέπει να συγκρο¬ 
τηθούν μέσα στο 2012. 

β) Η θητεία των συγκλήτων 
παρατείνεται μέχρι το τέλος του 
2012 και έχουν την αρμοδιότητα 
να εγκρίνουν τους προϋπολογι¬ 
σμούς των ιδρυμάτων, αντί του 
Συμβουλίου Διοίκησης που προ- 
έβλεπε ο νόμος. 

γ) Μετατίθεται στις πρυτα- 
νικές αρχές η ευθύνη της διορ¬ 
γάνωσης των εκλογών για τα 
μέλη του Συμβουλίου Διοίκη¬ 
σης. 

δ) Καθιερώνεται η δυνα¬ 
τότητα επιστολικής ή και ηλε¬ 
κτρονικής ψήφου για την εκλο¬ 
γή των μελών του Συμβουλίου 
Διοίκησης. Σε περίπτωση που 
δεν γίνουν εκλογές ούτε με αυ¬ 
τούς τους τρόπους, τα μέλη του 
Συμβουλίου θα αναδειχθούν με 


κλήρωση μεταξύ των υποψηφί¬ 
ων. 

στ) Το Τμήμα, κι όχι η Σχολή 
όπως προβλεπόταν στον νόμο, 
αποτελεί τη βασική εκπαιδευτι¬ 
κή και ακαδημαϊκή μονάδα. 

ζ) Ο κοσμήτορας εκλέγεται 
από τους διδάσκοντες της Σχο¬ 
λής με άμεση, μυστική και κα¬ 
θολική ψηφοφορία. Στην αρχι¬ 
κή μορφή του νόμου ο κοσμή¬ 
τορας διοριζόταν από το Συμ¬ 
βούλιο Διοίκησης. 

η) Ενισχύονται οι αρμοδιό¬ 
τητες της Συγκλήτου, που θα εί¬ 
ναι αρμόδια για τη διασύνδεση 
του ιδρύματος με την κοινωνία. 

Όπως φαίνεται και από την 
ευκολία με την οποία οι ίδιες πο¬ 
λιτικές δυνάμεις που ψήφισαν 
αυτόν τον νόμο αναιρούν τώρα 
βασικές - σύμφωνα με τα λεγό- 
μενά τους -πτυχές του, η ουσία 
του βρίσκεται αλλού, δηλαδή 
στο κόστος λειτουργίας. Πράγ¬ 
ματι, μερικά από τα πιθανά μέ¬ 
τρα του πακέτου των 11,5 δις 
που αφορούν την τριτοβάθμια 
εκπαίδευση είναι: 

α) Επιβολή διδάκτρων. Αυτό 
αναμένεται να γίνει άμεσα, κα¬ 
θώς είναι η πρώτη φορά που κυ¬ 
βέρνηση κάνει λόγο για αυτό το 
μέτρο τόσο ξεκάθαρα. Ακόμα κι 
αν στην αρχή επιβληθούν μόνο 
στους φοιτητές που έχουν ξε- 
περάσει την κανονική διάρκεια 
σπουδών, είναι σίγουρο ότι γρή¬ 
γορα θα γενικευτούν και θα ξε- 
περάσουν το ποσό των 200 ευρώ 
για σπουδαστές ΤΕΙ και 300 
ευρώ για σπουδαστές ΑΕΙ ετη¬ 
σίους, για τα οποία κάνουν λόγο 
τα σημερινά σενάρια. 

β) Επαναφορά του σχεδίου 
«Αθηνά» ή «Καλλικράτης στην 
εκπαίδευση» με στόχο τη μείω¬ 
ση των τμημάτων τουλάχιστον 
κατά 200 (από σύνολο 500). Με 
δεδομένο ότι ο στόχος είναι να 
εξοικονομηθούν 350 εκατομμύ¬ 
ρια ευρώ, είναι σίγουρο ότι οι 
καταργήσεις και συγχωνεύσεις 
θα αφορούν το σύνολο των ΑΕΙ 
και ΤΕΙ, και όχι απλά κάποια πε¬ 
ριφερειακά. 

Αυτά τα μέτρα, σε συνδυα¬ 
σμό με την «αιμορραγία» των 
ταμείων των ιδρυμάτων μετά το 
κούρεμα των αποθεματικών τους 
κατά 80-90% και τη νέα μεγάλη 


περικοπή που ετοιμάζεται στην 
ήδη μειωμένη κατά 50% χρημα¬ 
τοδότηση, δημιουργούν μια τρα¬ 
γική κατάσταση. Επίκειται η κα¬ 
τάρρευση των λειτουργιών πολ¬ 
λών ιδρυμάτων, τόσο σε εκπαι¬ 
δευτικό όσο και σε λειτουργικό 
επίπεδο (θέρμανση, ηλεκτροδό¬ 
τη ση, συντήρηση, καθαριότητα, 
σίτιση και στέγαση φοιτητών). 
Ενδεικτικά μέσα στο καλοκαί¬ 
ρι η ΔΕΗ έκοψε την ηλεκτρο- 
δότηση στο ΑΠΘ, λόγω χρεών 
ύψους 5 εκατομμυρίων ευρώ. Με 
λίγα λόγια, έχουμε μπροστά μας 
την «άτακτη χρεοκοπία» της εκ¬ 
παίδευσης, μια κατάσταση έκτα¬ 
κτης ανάγκης εντελώς πρωτό¬ 
γνωρη για τους φοιτητές. 

Αυτή την κατάσταση οφεί¬ 
λει να εξετάσει προσεχτικά το 
φοιτητικό κίνημα για να μπορέ¬ 
σει να αντιμετωπίσει την επερ- 
χόμενη κατάρρευση, καταρχήν 
για τη διάσωση δικαιωμάτων, 
όπως η στέγαση στις φοιτητικές 
εστίες και η σίτιση στις λέσχες 
(που όπως φαίνεται θα είναι από 
τους πρώτους στόχους της κυ¬ 
βέρνησης), για τη μη επιβολή 
διδάκτρων (που θα σημάνουν 
την οριστική εγκατάλειψη των 
σπουδών από μια μεγάλη μάζα 
φοιτητών) και για να μην κλεί- 
σουν σχολές και τμήματα. Το 
φοιτητικό κίνημα πρέπει ταχύ¬ 
τατα να απαντήσει με δυναμικές 
κινητοποιήσεις, που να ξεπερ¬ 
νούν κατά πολύ αυτές του πα¬ 
ρελθόντος, ξεκινώντας από τη 
διαδήλωση της ΔΕΘ, ενώ ακό¬ 
μη και σε τοπικό επίπεδο, όπου 
εμφανίζονται αυτά τα ζητήματα 
πρέπει να σχηματιστούν επιτρο¬ 
πές, που θα συσπειρώνουν τους 
φοιτητές αλλά και τους εργαζό¬ 
μενους των ιδρυμάτων προκει¬ 
μένου να μπλοκαριστεί η επί¬ 
θεση. Το κυριότερο όμως είναι 
το φοιτητικό κίνημα να παλέ¬ 
ψει ενάντια στη συνολική πολι¬ 
τική της κυβέρνησης, που οδη¬ 
γεί στη διάλυση του πανεπιστη¬ 
μίου, να συνδεθεί με το εργατι¬ 
κό κίνημα και να γίνει ο πυροδό¬ 
της μιας εξέγερσης που θα γκρε¬ 
μίσει αυτή τη μνημονιακή συμ¬ 
μορία, αλλά και θα προσπαθή¬ 
σει να επιβάλλει συνολικές και 
ριζικές λύσεις για τα συμφέρο¬ 
ντα των εργαζομένων και της 
νεολαίας. Κάθε άλλη προσπά¬ 
θεια για τη διατήρηση απλά και 
μόνο της σημερινής κατάστασης 
στα πανεπιστήμια θα έχει ασθε¬ 
νή αποτελέσματα και σίγου¬ 
ρα αναστρέψιμα, αφού το βάθε- 
μα της κρίσης επιβάλλει νέα με¬ 
γαλύτερα κύματα επίθεσης. Η 
ΣΣΠ, με την έναρξη της ακαδη¬ 
μαϊκής χρονιάς, θα ξεκινήσει μια 
πλατιά καμπάνια ενημέρωσης 
των φοιτητών και θα κατευθυν- 
θεί προς τη διενέργεια συνελεύ¬ 
σεων και το σχηματισμό επιτρο¬ 
πών δράσης. 

■ Γιάννης Σ. 


Σεπτέμβριος 2012 



ΣΤΟ ΑΠΟΣΠΑΣΜΑ 

η δημόσια εκπαίδευση και οι εκπαιδευτικοί 

Πριν ακόμα αρχίσει η νέα σχολική χρονιά, η λαίλαπα του μνημονίου απει¬ 
λεί να μην αφήσει τίποτα όρθιο από ό,τι έχει απομείνει από τη δημόσια παι¬ 
δεία. Το πρώτο μεγάλο χτύπημα αφορά τη διαρκή αποψίλωση των σχο¬ 
λείων από εκπαιδευτικό - και όχι μόνο - προσωπικό. Τη στιγμή που πάνω 
από 5.000 εκπαιδευτικοί βγήκαν φέτος στη σύνταξη, η μαύρη κυβέρνηση 
ΝΔ-ΠΑΣΟΚ-ΔΗΜΑΡ προκαλεί, με τον αστείο αριθμό των 225 μόνιμων δι¬ 
ορισμών αθροιστικά για πρωτοβάθμια και δευτεροβάθμια εκπαίδευση. Χα¬ 
ρακτηριστικό είναι ότι διορίζονται μόλις πέντε (αριθμός 5) δάσκαλοι, ενώ 
δεν τηρείται καν η μνημονιακή αναλογία μία πρόσληψη για κάθε δέκα απο¬ 
χωρήσεις!! Παράλληλα, μειώνονται και οι προσλήψεις αναπληρωτών από 
15.000 περίπου πέρυσι σε 12.500, ενώ ακόμα και οι αναπληρωτές που προ¬ 
σλαμβάνονται με απαράδεκτο εργασιακό καθεστώς μέσω των ευρωπαϊκών 
κονδυλίων του ΕΣΠΑ μειώνονται από 4.500 σε 4.000. Το αποτέλεσμα θα εί¬ 
ναι, σύμφωνα με εκτιμήσεις των ομοσπονδιών των εκπαιδευτικών (ΔΟΕ και 
ΟΛΜΕ), 3.000 κενά στη δευτεροβάθμια και από 7.000 έως 10.000 κενά στην 
πρωτοβάθμια εκπαίδευση. Η πολιτική αυτή στοχεύει συστηματικά στο να 
ανοίξει το δρόμο για συμπτύξεις τμημάτων (όπου θα στοιβάζονται 30 και 
πλέον μαθητές), νέους γύρους κλεισίματος και συγχωνεύσεων σχολείων και 
βέβαια, αν όχι άμεσα πάντως σίγουρα από του χρόνου, αύξηση του ωραρίου 
διδασκαλίας των εκπαιδευτικών κατά τουλάχιστον μία ώρα, με ταυτόχρο¬ 
νη κατάργηση όλων των διατάξεων που μειώνουν το ωράριο ανάλογα με τα 
χρόνια υπηρεσίας. 

Ο πιο θανάσιμος όμως κίνδυνος για τα σχολεία είναι η εγκληματική υπο- 
χρηματοδότηση, καθώς η ήδη από τα προηγούμενα χρόνια κουτσουρεμένη 
επιχορήγηση για την κάλυψη των στοιχειωδών λειτουργικών δαπανών μειώ¬ 
θηκε το 2012 περαιτέρω κατά 33% (όσον αφορά την πρώτη δόση). Η δεύτε¬ 
ρη δόση δεν έχει καταβληθεί ακόμα, με αποτέλεσμα πολλά σχολεία να έχουν 
ανεξόφλητους λογαριασμούς και άλλα χρέη από την προηγούμενη χρονιά. 
Σε τραγική κατάσταση θα βρεθούν το χειμώνα πολλά σχολεία της βόρειας 
Ελλάδας και όχι μόνο, λόγω της αύξησης του φόρου στο πετρέλαιο θέρμαν¬ 
σης. Είναι φανερό ότι φέτος θα επιχειρήσουν να αναγκάσουν τους γονείς να 
πληρώνουν για να μπορέσουν να λειτουργήσουν στοιχειωδώς τα σχολεία! 

Ένα άλλο εκρηκτικό πρόβλημα, ιδιαίτερα στην επαρχία, αφορά τη μετα¬ 
φορά των μαθητών. Με το σχέδιο «Καλλικράτης», είχε μεταφερθεί στην αρ¬ 
μοδιότητα των - χρεοκοπημένων στη μεγάλη πλειονότητά τους - δήμων, 
που από καιρό έχουν δηλώσει αδυναμία να καλύψουν τις σχετικές δαπάνες. 
Η κυβέρνηση σκοπεύει να μεταφέρει το θέμα στις περιφέρειες, όμως οι περι¬ 
φερειάρχες ζητούν επιπλέον επιχορήγηση για να ανταποκριθούν. Ο στόχος 
είναι οι νέες συμβάσεις που θα υπογραφούν με τους μεταφορείς να προβλέ¬ 
πουν ποσά μειωμένα κατά 17%, που είναι βέβαια εξαιρετικά αμφίβολο αν θα 
το δεχτούν οι τελευταίοι. 

Για τους εκπαιδευτικούς, όλα τα παραπάνω συντελούν στη δραματική 
υποβάθμιση των συνθηκών της δουλειάς μας και έρχονται να προστεθούν 
στην ανελέητη επίθεση που δεχόμαστε, όπως όλοι οι εργαζόμενοι. Οι πενι¬ 
χροί μισθοί, με τους νεοδιόριστους να καλούνται να επιβιώσουν μακριά από 
τον τόπο κατοικίας τους με 640 ευρώ καθαρά, απειλούνται με νέες μειώσεις. 
Η εφεδρεία-απόλυση θα αφορά και χιλιάδες εκπαιδευτικούς από το καλο¬ 
καίρι του 2013, με βάση τις «υπεραριθμίες» που θα δημιουργηθούν από την 
αύξηση του ωραρίου και το μαζικό κλείσιμο σχολείων. Παρά τις διαβεβαιώ¬ 
σεις του Υπουργείου, είναι βέβαιο ότι η εφεδρεία θα συνδεθεί και με την καρ¬ 
μανιόλα της αξιολόγησης, η οποία θα αρχίσει να εφαρμόζεται από τις αρχές 
του 2013, ενώ τον Οκτώβρη θα ανακοινωθεί το πλαίσιο και τα κριτήρια δι¬ 
εξαγωγής της. Μαζί με το νέο πειθαρχικό δίκαιο των δημοσίων υπαλλήλων, 
την απειλή απόλυσης ακόμα και με απλή Ένορκη Διοικητική Εξέταση, το νο¬ 
μοσχέδιο για τη διοίκηση της εκπαίδευσης, η αξιολόγηση εντάσσεται στο 
νέο αντιδραστικό πλαίσιο λειτουργίας του σχολείου, με βασικό στόχο την 
τρομοκράτηση και τη διάσπαση των εκπαιδευτικών. 

Όλοι οι εκπαιδευτικοί πρέπει να προετοιμαστούμε για να αντιμετωπίσου¬ 
με, μαζί με τους γονείς και τα παιδιά, μέσα και έξω από τα σχολεία, τις συνέ¬ 
πειες της επερχόμενης πλήρους κατάρρευσης του ελληνικού καπιταλισμού 
και της ανθρωπιστικής κρίσης που εξαπλώνεται ραγδαία. Πρέπει να αποτρέ¬ 
ψουμε κάθε προσπάθεια να φορτωθούν οι γονείς και οι εκπαιδευτικοί το κό¬ 
στος λειτουργίας των σχολείων, αλλά και να υπερασπίσουμε με κάθε τρό¬ 
πο το δικαίωμα των παιδιών στη μόρφωση και κατ’ επέκταση το μορφωτι¬ 
κό και πολιτιστικό επίπεδο της κοινωνίας, ακόμα και με οργάνωση εθελοντι¬ 
κών μαθημάτων. 

Μπροστά σε αυτή την κατάσταση, η Διδασκαλική Ομοσπονδία έχει κη¬ 
ρύξει απεργία για τις 12 Σεπτέμβρη, ενώ την προηγούμενη ημέρα, ημέρα του 
αγιασμού, καλεί σε συμβολικούς αποκλεισμούς των διευθύνσεων εκπαίδευ¬ 
σης σε όλη τη χώρα. Η συνδικαλιστική γραφειοκρατία εντάσσει αυτές τις κι¬ 
νητοποιήσεις στα συνήθη πλαίσια της συντεχνιακής λογικής και της απλής 
διαμαρτυρίας. Καθήκον δικό μας είναι να τις κάνουμε αφετηρία ενός αγώνα 
διάρκειας, για την υπεράσπιση της δημόσιας παιδείας, της δουλειάς μας και 
της αξιοπρέπειάς μας. Αυτός ο αγώνας πρέπει να δοθεί από εμάς τους ίδιους, 
χωρίς να περιμένουμε σωτήρες, σε συντονισμό με όλα τα αγωνιζόμενα κομ¬ 
μάτια της κοινωνίας και θέτοντας στο προσκήνιο την επίλυση του κεντρικού 
πολιτικού προβλήματος: τη διαγραφή του χρέους και την απαλλαγή μας από 
τα μνημόνια και τους πολιτικούς υπηρέτες τους. 

■ ΑΝΤΕΠΙΘΕΣΗ ΤΩΝ ΕΚΠΑΙΔΕΥΤΙΚΩΝ 

ΔΙΚΑΙΩΜΑΤΑ 


Εργατική Πάλη 7 


Βάρβαρο ποΥκρόμ καιά 
ίων μεταναστών 


Ε ίναι ξημερώματα της 4ης Αυγού- 
στου όταν ΜΑΤ και ΟΠΚΕ παρα¬ 
τάσσονται δεξιά και αριστερά της 
αποβάθρας, την ώρα που φτά¬ 
νει το τρένο από τη Θράκη στο 
σταθμό Λαρίσης. Απομονώνουν όποιον με¬ 
τανάστη κατεβαίνει από το συρμό και όλους 
μαζί τους οδηγούν σε σειρά στην έξοδο του 
σταθμού. Κάπως έτσι ξεκίνησε η ευρείας κλί¬ 
μακας επιχείρηση της ΕΛ.ΑΣ. με το κωδικό 
όνομα «Ξένιος Ζευς», με στόχους να «καθα¬ 
ριστεί» από τους «παράνομους» μετανάστες 
το ιστορικό κέντρο της Αθήνας, να απωθη- 
θούν από τον Έβρο, ως ενίσχυση του φράχτη 
εκεί, να σφραγιστούν τα σύνορα και να απε¬ 
λαθούν στις χώρες προέλευσής τους. Στην 
επιχείρηση συμμετείχαν 4.500 αστυνομικοί 
(2.500 στον Έβρο και 2.000 στην πρωτεύου¬ 
σα), τους οποίους πλαισίωσαν 1000 συνορι- 
οφύλακες (700 πριν και 300 μετά την έναρ¬ 
ξη του «Ξένιος Ζευς») και 30 ειδικά εκπαιδευ¬ 
μένοι σκύλοι. Το φασιστικού και ρατσιστικού 
τύπου πογκρόμ εναντίον των μεταναστών 
ήρθε για να μείνει, αφού όπως είπε ο εκπρό¬ 
σωπος Τύπου της ΕΛ.ΑΣ., Χρήστος Μανού- 
ρας, δεν πρόκειται για μια επιχείρηση ρουτί¬ 
νας (σκούπα), η οποία πραγματοποιείται για 
πρώτη φορά στην Ελλάδα, αλλά για ένα μό¬ 
νιμο μέτρο, το οποίο θα συνεχιστεί σε βάθος 
χρόνου. Παράλληλα, η πολιτική ηγεσία του 
υπουργείου Δημόσιας Τάξης αποφάσισε την 
επέκταση της επιχείρησης «Ξένιος Ζευς» και 
σε άλλα μεγάλα αστικά κέντρα, αρχής γενο- 
μένης από τις 18 Αυγούστου. 

Τα αποτελέσματα της επιχείρησης, μέχρι 
και τις 26/8, σύμφωνα με τα επίσημα δελτία 
τύπου της αστυνομίας, είναι τα ακόλουθα: 

• Προσήχθησαν 12.288 μετανάστες. 


• Συνελήφθησαν 2.026 μετανάστες, γιατί δεν 
πληρούσαν τις νόμιμες προϋποθέσεις παρα¬ 
μονής στη χώρα. 

Ο «Ξένιος Ζευς» δεν αρκείται στην πάτα¬ 
ξη της «παράνομης» μετανάστευσης αλλά και 
σε ευρύτερη έρευνα και έλεγχο για παραβα- 
τικές συμπεριφορές, εγκληματικές ενέργειες, 
φοροδιαφυγή κ.τ.λ., σε συνεργασία με την Οι¬ 
κονομική Αστυνομία, όπως προκύπτει από τα 
παρακάτω στοιχεία: 

• Συνελήφθησαν 11 άτομα (μετανάστες και 
ημεδαποί) για παράνομη οπλοκατοχή, κατο¬ 
χή ναρκωτικών ουσιών, παροχή καταλύμα¬ 
τος σε μεγάλο αριθμό ατόμων και διευκόλυν¬ 
ση της παραμονής τους, καθώς και παρακώ¬ 
λυση κυκλοφορίας οχημάτων σε φωτεινούς 
σηματοδότες. 

• Διενεργήθηκαν 165 έρευνες σε σπίτια, πα¬ 
ρουσία εισαγγελικών λειτουργών. 

• Ελέγχθηκαν 123 καταστήματα υγειονομικού 
ενδιαφέροντος, εμπορικά και παροχής υπηρε¬ 
σιών. 

• Βεβαιώθηκαν 64 φορολογικές παραβάσεις. 

• Εντοπίστηκαν 3 αποθήκες με περίπου 3 εκα¬ 
τομμύρια προϊόντα και είδη παρεμπορίου. 

• Ελέγχθηκαν 33 οίκοι ανοχής και συνελή¬ 
φθησαν 69 άτομα (αλλοδαποί και ημεδαποί) 
για παραβάσεις περί ηθών. 

• Προσήχθησαν από υπαίθριους χώρους 195 
εκδιδόμενες γυναίκες (αλλοδαπές και ημεδα¬ 
πές), σε βάρος των οποίων υποβλήθηκαν ισά¬ 
ριθμες μηνύσεις. Από αυτές 10 βρέθηκαν θε¬ 
τικές στον ιό Ηΐν. 

Η τροϊκανή κυβέρνηση των ΝΔ, ΠΑΣΟΚ 
και ΔΗΜΑΡ, πιάνοντας το ρατσιστικό νήμα 
της πάταξης της «λαθρομετανάστευσης» από 
την προηγούμενη κυβέρνηση Παπαδήμου, 
της «επανακατάληψης των πόλεων» του Σα¬ 


μαρά και της «υγειονομικής βόμβας που είναι 
έτοιμη να εκραγεί» του Λοβέρδου, έχει βαλ- 
θεί ως άλλη φασιστική-ναζιστική συμμορία 
να «ξεβρωμίσει τον τόπο από τους μετανά¬ 
στες». Με την εν λόγω επιχείρηση νομιμοποι¬ 
εί και κάθε ναζιστικό συμμορίτικο ερπετό να 
συνεχίσει και να εντείνει το έργο που έχει ήδη 
εδώ και χρόνια ξεκινήσει, ξυλοκοπώντας, μα¬ 
χαιρώνοντας και δολοφονώντας όποιον έχει 
«σκούρο» χρώμα. Κράτος και παρακράτος, 
αστυνομία και φασίστες δρουν μαζί ως καλά 
συνεταιράκια, βοηθώντας ο ένας τον άλλον 
στις κατά καιρούς επιχειρήσεις-σκούπα ενα¬ 
ντίον μεταναστών. Μόνο το τελευταίο εξάμη¬ 
νο έχουν καταγραφεί πάνω από 500 επιθέσεις 
ρατσιστικής βίας πανελλαδικά. Αποκορύφω¬ 
μα της μαφιόζικης και άνανδρης τακτικής των 
σύγχρονων ταγματασφαλιτών, με πλήρη κά¬ 
λυψη και ασυλία από αστυνομικές, διωκτι¬ 
κές και εισαγγελικές αρχές, είναι η δολοφο¬ 
νία με μαχαίρι ενός 19χρονου Ιρακινού στην 
Ομόνοια τα ξημερώματα της Κυριακής 12 Αυ¬ 
γούστου. 

Οι αντιδράσεις για τις αστυνομικές και τις 
φασιστικές σκούπες, τόσο από ελληνικά κόμ¬ 
ματα και οργανώσεις της αριστερός και του 
αναρχικού χώρου όσο και από διεθνείς οργα¬ 


νώσεις είναι έντονες, με αποκορύφωμα τη δι¬ 
οργάνωση αντιρατσιστικής-αντιφασιστικής 
πορείας στις 24/8, με τη συμμετοχή τουλάχι¬ 
στον 7.000 διαδηλωτών, η πλειονότητα των 
οποίων ήταν μετανάστες. Η Διεθνής Αμνη¬ 
στία, η Ηιιπΐ3η Κΐ§Εΐδ λΥώχΤι, αλλά και το Ελ¬ 
ληνικό Συμβούλιο για τους Πρόσφυγες αντέ- 
δρασαν από την πρώτη στιγμή, ζητώντας να 
σταματήσουν οι επιχειρήσεις, καθώς παραβι¬ 
άζουν τις διεθνείς συμβάσεις, και κρούοντας 
τον κώδωνα του κινδύνου ότι είναι πιθανό να 
πυροδοτήσουν νέο κύκλο ρατσιστικών επι¬ 
θέσεων και ξενοφοβίας, τη στιγμή που οι ορ¬ 
γανώσεις καταγράφουν ήδη ραγδαία αύξηση 
των ρατσιστικών επιθέσεων. 

- Να οργανώσουμε την αυτοάμυνα του κι¬ 
νήματος απέναντι στις ναζιστικές συμμορίες 
και την αστυνομία. Να σταματήσουμε τα πο¬ 
γκρόμ. Όχι στην αστυνομοκρατία. Νομιμο¬ 
ποίηση όλων των μεταναστών. 

-Ίσα δικαιώματα, Κοινοί Αγώνες με τους ντό¬ 
πιους. Κατάργηση όλων των αντιμεταναστευ- 
τικών, ρατσιστικών μέτρων της Ε.Ε. Ανοιχτά 
Σύνορα για όλους τους εργάτες. 

- Όχι στρατόπεδα συγκέντρωσης, φράχτες, 
ναρκοπέδια και απελάσεις. 



ΕΠΙΘΕΣΗ ΧΩΡΙΣ ΤΕΛΟΣ ΣΤΗΝ ΥΓΕΙΑ 



Π οια θα είναι ακριβώς τα νέα μέτρα 
στην Υγεία και πως θα εφαρμοστούν 
θα το μάθουμε τον Σεπτέμβριο, μετά 
τη συμφωνία κυβέρνησης και Τρόικας. Μέχρι 
τώρα η κυβέρνηση διαμήνυε ότι δεν θα κοπούν 
πάνω από 300 εκ. ευρώ ετησίως για τη διετία 
2013-14, ενώ απ’ ό,τι γίνεται γνωστό η Τρόι¬ 
κα ζητά το ποσό να φτάσει στα 800 εκ. ευρώ 
για την παραπάνω περίοδο. Δύο είναι οι κα¬ 
τευθύνσεις στις οποίες στρέφονται για να πε- 
τύχουν τα παραπάνω. 

Από τη μια, ο τομέας του φαρμάκου. Η 
Τρόικα θεωρεί ότι το ελληνικό κράτος πληρώ¬ 
νει πολλά για τα φάρμακα και δεν δέχεται το 
ποσό αυτό να φτάνει στα 2,88 δις ευρώ. Πιέζει 
να περιοριστεί στα 2,1 δις ευρώ. Έτσι: 
α) Αναμένεται η καθιέρωση ανώτατου πλαφόν 
1.500 ευρώ ετησίως στις δαπάνες φαρμάκων 
και ιατρικής περίθαλψης που θα καλύπτουν 
τα ασφαλιστικά ταμεία. Με άλλα λόγια, κάθε 
ασφαλισμένος θα δικαιούται σε ετήσια βάση 
κάλυψη φαρμάκων και νοσηλίων ύψους 1.500 
ευρώ και αν ο λογαριασμός ξεπερνά αυτό το 
ποσό, τότε θα πρέπει να πληρώνει 10 ευρώ για 
κάθε επιπλέον ιατρική επίσκεψη και το 15% 
του κόστους της επιπλέον νοσηλεία, 
β) Δεδομένη θεωρείται και η αύξηση της χρή¬ 
σης γενόσημων φαρμάκων. Σύμφωνα με στοι¬ 
χεία του Εθνικού Οργανισμού Παροχής Υπη¬ 
ρεσιών Υγείας (ΕΟΠΥΥ), η χρήση γενόσημων 
έφτασε στο 22% από 18,5% που ήταν το 2011, 
ενώ ο στόχος ήταν να ξεπεράσει το 35% στο 
τέλος του 2012. 

Ένα άλλο αγκάθι είναι η κατάσταση του 
ΕΟΠΥΥ. Ο προϋπολογισμός του ξεκίνησε με 
έλλειμμα 683 εκ. ευρώ και παρουσιάζει ήδη για 
τους πρώτους οκτώ μήνες του 2012 έλλειμ¬ 
μα 1,5 δις ευρώ, με προοπτική το ποσό αυτό 


να φτάσει τα 2,5 δις ευρώ μέχρι το τέλος του 
έτους. Ο οργανισμός οφείλει στους κλινικούς 
ιατρούς πάνω από 50 εκ. ευρώ και στους ερ¬ 
γαστηριακούς ιατρούς 200 εκ. για το 2012, κα¬ 
θώς και 1,1 δις για τα έτη 2010 και 2011. Μά¬ 
λιστα οι συμβεβλημένοι γιατροί προχωρούν σε 
κινητοποιήσεις από τις 3/9, αναστέλλοντας τη 
σύμβασή τους με τον οργανισμό, διεκδικώντας 
τα χρήματά τους. 

Δεν είναι οι μόνοι που θα βρεθούν σε κινη¬ 
τοποιήσεις. Σε επίσχεση εργασίας βρίσκονταν 
μέχρι τις 31/8 οι εργαζόμενοι στο νοσοκομείο 
Ρεθύμνου, διαμαρτυρόμενοι για την υποβάθ- 
μισή του και τη μη καταβολή δεδουλευμένων 
τους τελευταίους εφτά μήνες. Ο πρόεδρος της 
Ομοσπονδίας Ενώσεων Νοσοκομειακών Για¬ 
τρών Ελλάδας επισημαίνει ότι σήμερα στο 
30% των νοσοκομείων οι γιατροί κάνουν επί¬ 
σχεση, διεκδικώντας δεδουλευμένα εφημερι¬ 
ών, ενώ αναφέρει ότι το φαινόμενο αυτό θα γε¬ 
νικευτεί από τον Σεπτέμβριο. 

Παράλληλα, πέφτει «τσεκούρι» μέσω συγ¬ 
χωνεύσεων τμημάτων και κλινικών των νοσο¬ 
κομείων. Το υπουργείο έχει προαναγγείλει την 
μείωση κατά 661 των κλινικών των νοσοκομεί¬ 
ων ως το τέλος του 2012, από περίπου 2.000 
κλινικές και 500 εργαστηριακά τμήματα που 
λειτουργούν σήμερα. 

Την ίδια στιγμή ο υπουργός Υγείας Λυ- 
κουρέντζος ανακοινώνει την πρόσληψη 400 
επικουρικών γιατρών (πληρώνονται από τον 
προϋπολογισμό του νοσοκομείου όπου ερ¬ 
γάζονται, όχι από τον προϋπολογισμό του 
υπουργείου όπως οι γιατροί του ΕΣΥ) με ετή¬ 
σιες συμβάσεις εργασίας. Ούτε λόγος να γίνε¬ 
ται για τις ευτελείς αμοιβές και το βαρύ εργα¬ 
σιακό περιβάλλον που θα συναντήσουν οι επι¬ 
κουρικοί γιατροί, για τις εφημερίες τους που 


θα μένουν απλήρωτες, για την έλλειψη μέσων. 

Από την άλλη, τα κενά σε ιατρικό προσω¬ 
πικό ξεπερνούν τις 6.000 πανελλαδικά. Ακό¬ 
μη μεγαλύτερες είναι οι ελλείψεις σε νοσηλευ¬ 
τές, όπου τα κενά πανελλαδικά ξεπερνούν τις 
20.000. Όσο για τις ελλείψεις σε υλικά, είναι 
γνωστό ότι είναι τεράστιες. 

Στην Υγεία, λοιπόν, έννοιες όπως «στά¬ 
ση πληρωμών» ή «χρεοκοπία» είναι πλέον γε¬ 
γονός. Το βιώνουν οι εργαζόμενοι στο χώρο 
αλλά και οι ασθενείς, που το δικαίωμά τους 
στην υγεία και στη ζωή ξεφτιλίζεται καθημερι¬ 
νά. Η κατάσταση πρόκειται να γίνει δραματική 
στο άμεσο μέλλον, όπως δείχνει και ο Γολγο¬ 
θάς όσων χρειάζονται άμεσα νοσηλεία ή φάρ¬ 
μακα και εξετάσεις (π.χ. καρκινοπαθείς), πολ¬ 
λά από τα οποία είναι πανάκριβα. 

Οι εργαζόμενοι στην Υγεία πρέπει να προ¬ 
ετοιμαστούν για ν’ αντιμετωπίσουν τη διάλυ¬ 


ση όπου άμεσα οδηγούν οι πολιτικές της κυ¬ 
βέρνησης και της Τρόικας, η χρεοκοπία/κα¬ 
τάρρευση του ελλ. καπιταλισμού. Η γραφειο¬ 
κρατία των συνδικάτων, ενώσεων κ.λπ. στον 
χώρο δεν κάνει τίποτα για να ενοποιήσει και ν’ 
αναπτύξει τους αγώνες. Οι εργαζόμενοι πρέπει 
να πάρουν την υπόθεση στα χέρια τους, με γε¬ 
νικές συνελεύσεις και επιτροπές, με οργάνωση 
σε κάθε χώρο, σε κοινό μέτωπο (γιατροί, νοση¬ 
λευτές, «μόνιμοι» και ελαστικοί κ.λπ.). Πρέπει 
να τεθεί ο στόχος μιας Γενικής Απεργίας Διάρ¬ 
κειας στην Υγεία, με την αλληλεγγύη και υπο¬ 
στήριξη όλου του κινήματος, για να επιβλη¬ 
θούν λύσεις για τη σωτηρία της κοινωνίας από 
την ανθρωπιστική κρίση που έχει αρχίσει να 
παίρνει απειλητικές διαστάσεις. 

■ Γεωργία Βονλγαρέλλη 
εργαζόμενη στο ΚΕ.ΕΑ.Π.ΝΟ. 

Να διώξουμε και ιη συγι 


$ 


Η συγκυβέρνηση 
Σαμαρά-Βενιζέλου- 
Κουβέλη κάθε μέρα που 
μένει στην εξουσία είναι 
μια τεράστια απειλή 
για τα συμφέροντα 
των εργαζομένων, 
των φτωχών λαϊκών 
στρωμάτων και της 
νεολαίας και πρέπει να 
τη διώξουμε αμέσως. 
Προσπαθεί με όλα τα 
μέσα να φορτώσει την 
κρίση στις πλάτες των 
εργατικών και λαϊκών 
μαζών, προκειμένου 
να σώσει τον 
χρεοκοπημένο ελληνικό 
καπιταλισμό. 

® Σωφρόνης Παπαδόπονλος 


Μ ετά τις εκλογές (6 
Μάη και 17 Ιούνη) 
είχαμε το σχηματι¬ 
σμό κυβέρνησης από 
ΝΔ, ΠΑΣΟΚ και ΔΗ- 
ΜΑΡ. Όπως ήταν αναμενόμενο, αμέσως 
μετά τις εκλογές φάνηκε ότι αυτή η κυ¬ 
βέρνηση εξαπάτησε τον ελλ. λαό με ακό¬ 
μη χειρότερο τρόπο απ’ ό,τι ο Παπαν- 
δρέου και η παρέα του. Αντί των υπο¬ 
σχέσεων που είχε δώσει ότι δεν θα πά¬ 
ρει άλλα μέτρα, δεν θα μειώσει μισθούς 
και συντάξεις, από την πρώτη μέρα κιό¬ 
λας άρχισε να εφαρμόζει τις μνημονια- 
κές πολιτικές και ταυτόχρονα να σχεδι¬ 
άζει και να ετοιμάζει καινούργια μέτρα, 
μεσοπρόθεσμα, μνημόνια κ.λπ. Επιπλέ¬ 
ον επιδεικνύει μια αγριότητα (πογκρόμ, 
ένταση των αστυνομικών μέτρων κ.λπ.) 
και αναλγησία που στοχεύει σε τρομο¬ 
κράτηση και αποθάρρυνση των μαζών, 
προκειμένου να επιβάλει τη βάρβαρη 
πολιτική της. 

Ο χρεοκοπημένος ελληνικός 
καπιταλισμός 

Μια σύντομη ματιά στην οικονομι¬ 
κή κατάσταση μπορεί να πείσει γι’ αυτό, 
μια που τα σημάδια κατάρρευσης της 
ελλ. οικονομίας μέρα με τη μέρα μεγα¬ 
λώνουν: 

α) Σύμφωνα με τα στοιχεία τις 
ΕΛ.ΣΤΑΤ. η ανεργία τον Μάη ανέβηκε 
στο 23,1%, που σημαίνει ότι η πραγμα¬ 
τική ανεργία είναι γύρω στο 30%. Στους 
νέους 15-24 ετών η ανεργία ξεπέρασε το 
55% (στις νέες γυναίκες είναι πάνω από 
65%). Στους ανέργους πρέπει να προ¬ 
σθέσουμε και τους κάθε είδους υποαπα¬ 
σχολούμενους, κακοπληρωμένους, ανα¬ 
σφάλιστους κ.λπ. (ίσως πάνω από 1 εκ.). 
Οι συνάνθρωποί μας που ζουν κάτω από 
και στο όριο της φτώχειας, αν και δεν 
υπάρχουν νέα στοιχεία, ίσως να είναι 
και 35-40% και με το νέο πακέτο μέτρων 
μπορεί να ξεπεράσουν και το 50%! 

β) Όλα τα μέχρι στιγμής δεδομένα 
(β’ τρίμηνο 6,2%) δείχνουν ότι η ύφεση 
το 2012 θα είναι γύρω στο 7% (ο αναθε¬ 
ωρημένος προϋπολογισμός έθετε στό¬ 
χο 4,7%!). Έτσι, για πέμπτη συνεχή χρο¬ 
νιά (θα ακολουθήσουν και άλλες) ο ελλ. 
καπιταλισμός θα βρίσκεται σε ύφεση, 
πράγμα που αποτελεί ρεκόρ στην ιστο¬ 
ρία του καπιταλισμού! Το ίδιο ισχύει και 



με τα υψηλά ποσοστά της ύφεσης, με 
ελάχιστες εξαιρέσεις στην παγκόσμια 
ιστορία και σχεδόν καμία εξαίρεση για 
ανεπτυγμένες χώρες. Συνολικά η πτώση 
του ΑΕΠ από το 2008 θα είναι γύρω στο 
20-22% δηλαδή θα έχει ξεπεράσει την 
Αργεντινή το 2001-2002. 

γ) Σύμφωνα με την ΕΛ.ΣΤΑΤ. 16 από 
τους 23 βιομηχανικούς κλάδους παρου¬ 
σιάζουν πτώση, πράγμα που σημαίνει 
ότι φέτος η πτώση της βιομηχανίας θα 
κινηθεί στο 8-10%. Αν αυτό συμβεί, τότε 
στην πενταετία 2007-2012 θα έχουμε μια 
πτώση γύρω στο 35-38% (η πτώση στην 
τετραετία 2008-2011 ήταν 28%), δηλα¬ 
δή σαν σε πολεμική περίοδο. Οι παραγ¬ 
γελίες επίσης παρουσιάζουν πτώση. Τον 
Μάη, η οικονομική δραστηριότητα (δη¬ 
μόσια και ιδιωτική) σημείωσε νέα πτώ¬ 
ση και συνολικά είχαμε μια πτώση πάνω 
από 70% στην 4ετία 2007-2011. Τα λου- 
κέτα παρουσίασαν νέα αλματώδη αύξη¬ 
ση. 

δ) Το εμπορικό έλλειμμα στο α’ εξά¬ 
μηνο του 2012, σύμφωνα με στοιχεία της 
Τράπεζας Ελλάδας εμφανίζεται στα 11,1 
δισ. ευρώ και αναμένεται να διαμορφω¬ 
θεί στο τέλος του έτους σε πάνω από το 
10% του ΑΕΠ, λίγο-πολύ στα ίδια επίπε¬ 
δα που είχαν καταγραφεί πριν το 2009. 
Δηλαδή, παρά την κρίση και την αύξηση 
λίγο των εξαγωγών (κυρίως καύσιμα) το 
έλλειμμα δεν έχει βελτιωθεί ουσιαστικά 
και ποιοτικά. 

ε) Το δημόσιο χρέος άρχισε πάλι να 
αυξάνει: 303,5 δις ευρώ από 280,29 δις 
ευρώ που είχε κατέβει μετά το «κούρε¬ 
μα», δηλαδή μέσα σε τρεις μήνες αυξή¬ 
θηκε κατά 23 δις ευρώ. Το 30% του χρέ¬ 
ους πρέπει να πληρωθεί σε διάστημα μι¬ 
κρότερο του έτους (πρόκειται για έντο¬ 
κα γραμμάτια και κάποιες λήξεις παλαι- 
ότερων ομολόγων). 

στ) Τα έσοδα του Προϋπολογισμού 
στο επτάμηνο Ιανουαρίου-Ιουλίου πα¬ 
ρουσιάσουν έλλειμμα 2,23 δις ευρώ που 
προδικάζουν νέα έκτακτα μέτρα. 

Και μόνο αυτή η εικόνα δείχνει ότι η 
κατάσταση δεν είναι αναστρέψιμη και 
χειροτερεύει διαρκώς. 

Οικονομικές εξελίξεις στην Ε.Ε. 

Συνολικά η οικονομία της Ε.Ε. και 
περισσότερο της Ευρωζώνης έχει μπει 
σε ύφεση και αρκετές χώρες είναι χρε¬ 
οκοπημένες (Ελλάδα, Πορτογαλία, Ιρ¬ 
λανδία, Ουγγαρία, Ρουμανία, Βαλτικές 
χώρες, Κύπρος), η Ισπανία και η Ιταλία 
είναι ουσιαστικά, χρεοκοπημένες και 
απλώς αναζητείται μια φόρμουλα για να 
οδηγηθούν στο ΔΝΤ και στον μηχανι¬ 
σμό στήριξης της Ε.Ε., η Μ. Βρετανία εί¬ 
ναι υπερχρεωμένη και σε άθλια οικονο¬ 
μική κατάσταση και έχει από καιρό κα- 
ταφύγει στο «τυπογραφείο», ενώ με κά¬ 
ποια μικρή διαφορά ακολουθούν η Γαλ¬ 
λία (η κατάρρευση της οικονομίας της 
βρίσκεται στην ατζέντα των επόμενων 
μηνών, ίσως και από τον προσεχή φθι¬ 
νόπωρο), το Βέλγιο κ.λπ. Η γερμανική 
οικονομία και οι οικονομίες των χωρών 
του Βορρά παρουσιάζουν ύφεση, με κά¬ 


ποιες ελάχιστες εξαιρέσεις που, προς το 
παρόν, έχουν μια αναιμική και ασθενική 
«ανάπτυξη» γύρω στο 1-1,5%. Επιπλέ¬ 
ον, η τάση προς την ύφεση είτε της ΕΕ 
είτε των κρατών-μελών ξεχωριστά είναι 
αυξητική, σε ποσοστό και σε χρονική δι¬ 
άρκεια. Η επίσημη ανεργία στην Ευρω¬ 
ζώνη το 2012 υπολογίζεται ότι θα φτά¬ 
σει 11,2% - ξεπερνώντας ξεπερνώντας 
το 10% όπου διατηρούνταν τα προη¬ 
γούμενα χρόνια, δηλαδή περίπου 18 εκ. 
άνεργοι (στην ΕΕ 25 εκ.) και θα ξεπερά- 
σει το 11,4% το 2013. Στους νέους κάτω 
των 25 ετών, στην ΕΕ η ανεργία έφτασε 
22,7%, ενώ στην Ευρωζώνη στο 22,6%. 
Πάντως, η πραγματική ανεργία είναι 
γύρω στο 15%, περίπου 20-22 εκ. άνερ¬ 
γοι, στους οποίους πρέπει να προστε¬ 
θεί και ένας σημαντικός αριθμός (ίσως 
και 15-20 εκ.) κάθε είδους υποαπασχο¬ 
λούμενων. Πρωταθλητές στην ανεργία 
στην Ευρωζώνη και την Ε.Ε. είναι σύμ¬ 
φωνα με τα επίσημα στοιχεία, η Ισπα¬ 
νία με 25% και η Ελλάδα με 23,1% (Μά¬ 
ιος 2012), ενώ η πραγματική ανεργία εί¬ 
ναι ακόμα μεγαλύτερη, στην οποία πρέ¬ 
πει επίσης να προστεθεί ένα σημαντικό 
ποσοστό κάθε είδους υποαπασχολούμε¬ 
νων, ανασφάλιστων, κακοπληρωμένων 
κ.λπ. 

Η κρίση δεν είναι αναστρέψιμη 
ούτε και διαχειρήσιμη 

Το νέο πακέτο μέτρων των 11,6-15 
δις ευρώ θα επιδεινώσει ακόμη περισσό¬ 
τερο την κρίση και χρεοκοπία του ελλ. 
καπιταλισμού, την εξαθλίωση, φτώχεια, 
ανεργία κ.λπ. και θα οδηγήσει το με¬ 
γαλύτερο μέρος του βιοτικού επιπέδου, 
των στάνταρ ζωής, της υποδομής (σχο¬ 
λεία, νοσοκομεία, δρόμοι και συγκοι¬ 
νωνίες, ιατροφαρμακευτική περίθαλ¬ 
ψη, κοινωνική ασφάλιση κ.λπ.) σε κα¬ 
τάρρευση. Τα πάντα είναι χρεοκοπημέ¬ 
να: Ιδιωτικός και Δημόσιος τομέας, Τρά¬ 
πεζες, Ασφαλιστικά Ταμεία, Δήμοι κ.λπ. 

- Απέναντι σ’ αυτή την κατάσταση 
η αστική τάξη και τα επιτελεία της δεν 
έχουν κανένα σχέδιο. Μιλάνε διαρκώς 
για «αναγκαίες μεταρρυθμίσεις» (ιδιω¬ 
τικοποιήσεις, απελευθέρωση κλειστών 
επαγγελμάτων και μερικές άλλες αδιέ¬ 
ξοδες και καταστροφικές πολιτικές) και 
που και που «θυμούνται» ότι χρειάζε¬ 
ται ανάπτυξη! Όμως η ανάπτυξη είναι 
αδύνατη, γιατί χρειάζεται επενδύσεις, 
που δεν γίνονται από το δημόσιο ή από 
ιδιώτες, ούτε και υπάρχει τέτοια πρόθε¬ 
ση. Έτσι είναι αδύνατο να αναστραφεί η 
κρίση. Πολύ περισσότερο μάλιστα που, 
παρά τα τόσο σκληρά μέτρα που έχουν 
παρθεί (2 μνημόνια και προβλέπονται 
και άλλα), δεν υπάρχουν ούτε σημάδια 
σταθεροποίησης ή ισορροπίας σε κά¬ 
ποιο χαμηλότερο σημείο και η κρίση σε 
Ε.Ε., Ευρωζώνη και διεθνώς επιδεινώνε¬ 
ται μέρα με τη μέρα. 

- Η χούντα της συγκυβέρνηση δεν 
έχει ούτε την πολιτική και οργανωτική 
συνοχή που είχε η κυβέρνηση Παπαν- 
δρέου στις τελευταίες ημέρες της, ούτε 
ακόμα και του Παπαδήμου. Αυτό φαίνε- 

κυβέρνηση ΝΔ-ΠΑΙΟΚ-ΔΗΜΑΡ 


ται ήδη από τις πρώτες κινήσεις της και κυρίως από 
το γεγονός ότι η πραγματικότητα «έσκισε» την περί¬ 
φημη και πολυδιαφημισμένη «διακομματική συμφω¬ 
νία» τους. Οι κύριοι πρωταγωνιστές αυτού του άθλι¬ 
ου θιάσου είναι αναγκασμένοι να ανάγουν σε κύριο 
θέμα την «εφεδρεία», όταν 440 χιλιάδες οικογένειες 
(σύμφωνα με τη ΓΣΕΕ) δεν έχουν ούτε έναν εργαζό¬ 
μενο στις τάξεις τους... όταν η Νοτιοανατολική Με¬ 
σόγειος φλέγεται! 

Είναι μια κυβέρνηση ασταθής και αδύναμη, όμως 
η αστάθεια και η αδυναμία της την κάνει εξαιρετικά 
βρώμικη και επικίνδυνη. Αντανακλά όλα τα μεγάλα 
αδιέξοδα της αστικής τάξης, την κρίση της αστικής 
ιδεολογίας, τη συνολική κρίση του αστικού πολιτι¬ 
κού σκηνικού, του πολιτικού προσωπικού και συνολι¬ 
κά του πολιτικού συστήματος και την χρεοκοπία του 
ελλ. καπιταλισμού. Η αποδόμηση αυτής της κυβέρνη¬ 
σης άρχισε, όπως και ο θρυμματισμός των κομμάτων 
που την αποτελούν. Αυτό οδηγεί αναπόφευκτα σε βά- 
θεμα της πολιτικής κρίσης και σε παροξυσμό της οι¬ 
κονομικής κρίσης. Δεν υπάρχει αμφιβολία ότι κάποιοι 
από την κυβέρνηση είναι οι αδύνατοι κρίκοι της αντι¬ 
δραστικής «εταιρείας» τους. Ωστόσο, αυτό δεν είναι 
το κύριο. Αυτό που έχει καθοριστική σημασία είναι 
ότι η αποσύνθεση αυτής της κυβέρνησης μεγαλώνει 
τα αδιέξοδα της αστικής τάξης, την κρίση της αστι¬ 
κής ιδεολογίας, τη συνολική κρίση του αστικού πολι¬ 
τικού σκηνικού, του πολιτικού προσωπικού και συνο¬ 
λικά του πολιτικού συστήματος και της χρεοκοπίας 
του ελλ. καπιταλισμού και κατά συνέπεια φέρνει πιο 
κοντά σε μια προεπαναστατική κατάσταση. 

Αγώνες και εργατικό κίνημα 

Είναι αυτονόητο ότι οι αγώνες και συνολικά το ερ¬ 
γατικό κίνημα είναι καθοριστικός παράγοντας για τις 
οικονομικές και πολιτικές εξελίξεις, για την πτώση ή 
την επιτάχυνση της πτώσης της συγκυβέρνησης, για 
το άνοιγμα του δρόμου για τη σοσιαλιστική επανά¬ 
σταση. 

Θεωρητικά (όπως είχε δείξει ο μαρξιστής Ερνέστ 
Μαντέλ) η αφετηρία του νέου κύκλου αγώνων αρχί¬ 
ζει από εκεί που σταμάτησε ο προηγούμενος κύκλος 
(ή οι προηγούμενοι), δηλαδή στις 12 Φλεβάρη του 
2012 ή καλύτερα μετά τις δυο εκλογικές αναμετρή¬ 
σεις. Αυτή η υπόθεση για του νέους αγώνες δεν εί¬ 
ναι μόνο θεωρητική και εμπειρική, αλλά στηρίζεται 
και στην πραγματικότητα, αντικειμενική και υποκει¬ 
μενική. Αντικειμενικά, η κρίση (οικονομική, πολιτι¬ 
κή, κοινωνική κ.λπ.) και η κατάσταση των εργαζομέ¬ 
νων έχουν χειροτερεύσει αφάνταστα όχι μόνο σε σχέ¬ 
ση με τις αρχές του 2010 αλλά ακόμη και με τις 12 
Φλεβάρη 2012. Υποκειμενικά, μέσα από τους αγώνες, 
τις συγκρούσεις, τις κοινωνικές και πολιτικές αλλα¬ 
γές, την οικονομική κατάρρευση, το γκρέμισμα ψευ¬ 
δαισθήσεων, αυταπατών και ιδεολογημάτων, την ρι- 
ζοσπαστικοποίηση, την ενίσχυση της αριστεράς κ.λπ. 
έχουμε, σε γενικές γραμμές, μια καλύτερη συνείδηση 
των εργαζομένων και της κατάστασης του εργατικού 
κινήματος. Ίσως να μην είναι αυτή που χρειάζεται και 
πολύ περισσότερο αυτή που θέλουμε ως επαναστά¬ 
τες μαρξιστές, αλλά αυτό δεν σημαίνει ότι δεν έχουμε 
πολύ σημαντικά βήματα προς τα εμπρός. Ταυτόχρο¬ 
να υπάρχουν αδυναμίες και τρομακτικά προβλήμα¬ 
τα στους αγώνες και στο εργατικό κίνημα που καθι¬ 
στούν όσο ποτέ άλλοτε αναγκαία την Ανασυγκρότη- 
ση-Ανασύνθεση του συνδικαλιστικού και εργατικού 
κινήματος. Έτσι, μαζί με την οργάνωση των σκλη¬ 
ρών αγώνων του νέου κύκλου, πρέπει να παλέψουμε 
για την Ανασυγκρότηση-Ανασύνθεση του κινήματος, 
που το βασικό συστατικό της είναι η πάλη για την οι¬ 
κοδόμηση μιας επαναστατικής πολιτικής και του επα¬ 
ναστατικού κόμματος. 


ΝΕΑ ΜΕΤΡΑ: Σφαγιασμός δικαιωμάτων και θάνατος της κοινωνίας 


Τ ην ώρα που γράφονται αυτές οι γραμ¬ 
μές μπορεί να μην έχει οριστικοποιη- 
θεί ακόμη το «πακέτο» των νέων μέ¬ 
τρων, όμως ο χαρακτήρας τους, το ύψος 
και το βάθος τους είναι εδώ και πολύ καιρό οριστι- 
κοποιημένα. Οι νέες θυσίες των εργαζόμενων και 
των λαϊκών στρωμάτων (δηλαδή της συντριπτι¬ 
κής πλειοψηφίας της κοινωνίας) στο βωμό της δι¬ 
άσωσης των κερδών των δανειστών, των τραπεζι¬ 
τών και μιας χούφτας επιχειρηματιών θα είναι δυ- 
σβάσταχτες, αναποτελεσματικές και κυρίως κατα¬ 
στροφικές. 

Τι προβλέπει μέχρι τώρα το «πακέτο»: 

Α) ΜΕΙΩΣΕΙΣ ΜΙΣΘΩΝ ΣΕ ΔΗΜΟΣΙΟ ΚΑΙ 
ΔΕΚΟ. Ειδικά για τους εν ενεργεία υπαλλήλους 
του δημοσίου: 

1) Προωθείται η κατάργηση του όποιου υπόλοι¬ 
που έχει μείνει από τα δώρα Χριστουγέννων, Πά¬ 
σχα και επιδόματος αδείας, δηλαδή του 13ου και 
Μου μισθού, που ανέρχονται πλέον συνολικά στα 
1.000 ευρώ μικτά, ποσό το οποίο αν και έχει συρρι- 
κνωθεί σε μεγάλο βαθμό εξακολουθεί να είναι ση¬ 
μαντικό. Με το μέτρο αυτό εκτιμάται ότι στη διε¬ 
τία θα αφαιρέσουν από το εισόδημα των εργαζομέ¬ 
νων σε δημόσιο και ΔΕΚΟ περί το 1-1,5 δις ευρώ. 

2) Προχωρούν σε νέες μειώσεις στις αποδοχές των 
εργαζομένων στις ΔΕΚΟ. Το μέτρο προβλέπει νέα 
μείωση της τάξης του 30-35%, με στόχο οι μέσες 
ετήσιες μικτές αποδοχές ανά υπάλληλο να περι¬ 
οριστούν περίπου στα 22.000 ευρώ από περίπου 
31.000 ευρώ που είναι σήμερα. Από αυτό το μέτρο 
θα αφαιρέσουν από εργατικά εισοδήματα, στη διε¬ 
τία 2013-14, περίπου 500 εκ. ευρώ. 

3) Προβλέπεται μείωση στις αποδοχές των ειδικών 
μισθολογίων, οι οποίες δεν αποκλείεται να ισχύ- 
σουν αναδρομικά από την 1η Ιουλίου 2012. Οι μει¬ 
ώσεις από 5 έως 20% αφορούν ένστολους, δικα¬ 
στές, ιερείς, πανεπιστημιακούς και γιατρούς του 
ΕΣΥ. Επειδή οι μειώσεις σε ένστολους και δικαστές 
αγγίζουν τον κατασταλτικό μηχανισμό του κρά¬ 
τους, γίνεται προσπάθεια ώστε να θιγούν αυτές οι 
κατηγορίες όσο το δυνατόν λιγότερο (π.χ. συζητιέ¬ 
ται αν θα παραμείνει το επίδομα επικινδυνότητας 
για τους άνδρες της ΕΚΑΜ, της ΕΜΑΚ, των ΜΑΤ, 
της ομάδας ΔΙΑΣ κ.α.), πράγμα που θα οδηγήσει 
στο να ριχτούν τα αντίστοιχα βάρη αλλού! 

Β) ΜΕΙΩΣΕΙΣ ΔΑΠΑΝΩΝ ΣΤΟ ΔΗΜΟΣΙΟ: 

1) Κατάρρευση των δαπανών σε Οργανισμούς Το¬ 
πικής Αυτοδιοίκησης (ΟΤΑ), με κλείσιμο δημοτι¬ 
κών επιχειρήσεων, περικοπές σε υπερωρίες, επι¬ 
δόματα και πρόσθετες αμοιβές, άρα ανυπέρβλη¬ 
τες δυσκολίες στη λειτουργία των δήμων, όπως 
για παράδειγμα την επισκευή ή συντήρηση και λει¬ 
τουργία των σχολείων, παιδικών σταθμών, κ.λπ. 

2) Λουκέτα και συγχωνεύσεις σε 250 δημόσιους 
οργανισμούς. 

3) Παραχώρηση σε ιδιώτες υπηρεσιών που έχει υπό 
τον έλεγχό του σήμερα το δημόσιο. 

4) Μειώσεις στις δαπάνες για την υγεία, σε φάρ¬ 
μακα και νοσοκομεία, με κλεισίματα νοσοκομεί¬ 
ων, αύξηση στη συμμετοχή σε φάρμακα, εξετάσεις 
κ.λπ. 

5) Νέες μειώσεις των δαπανών για την παιδεία και 
επιβολή διδάκτρων σε πανεπιστήμια και ΤΕΙ κα- 
ταρχήν. 


6) Περικοπές στην άμυνα αλλά και κάθε είδους 
μειώσεις στις δαπάνες για θέρμανση κ.λπ. του δη¬ 
μόσιου τομέα. 

7) Ένταξη σε καθεστώς «διαθεσιμότητας» ή «συ- 
νταξιοδοτικής ωρίμανσης» περίπου 35.000 υπαλ¬ 
λήλων. 

8) Απολύσεις στο δημόσιο, για τη δραστική μείωση 
των κρατικών δαπανών. 

Γ) ΜΕΙΩΣΕΙΣ ΣΕ ΣΥΝΤΑΞΕΙΣ ΚΑΙ 
ΚΟΙΝΩΝΙΚΕΣ/ΠΡΟΝΟΙΑΚΕΣ ΔΑΠΑΝΕΣ: 

1) Μειώσεις από 2% έως και 20% στις κύριες συ¬ 
ντάξεις με αφετηρία τα 600 ευρώ. 

2) Περικοπές στις επικουρικές συντάξεις από τα 
400 ευρώ και πάνω. 

3) Κατάργηση του κοινωνικού μέρους της κατώ- 
τατης σύνταξης, δηλαδή κατάργηση των 220 ευρώ 
από τα 485 ευρώ και άμεση μείωση της κατώτατης 
σύνταξης στα 265 ευρώ! 

4) Κατάργηση της 13ης και 14ης επικουρικής και 
κύριας σύνταξης. 

5) Μείωση του εφάπαξ κατά 23% μεσοσταθμικά. 

6) Επιβολή έκτακτης εισφοράς 2% σε όσους πήραν 
τα τελευταία χρόνια εφάπαξ μεγαλύτερο από αυτό 
που... δικαιούνταν! 

7) Μειώσεις σε συντάξεις ειδικών κατηγοριών/τα¬ 
μείων. 

8) Αύξηση των ελάχιστων ετών εργασίας ή ημερών 
εργασίας για την συνταξιοδότηση στο 65ο έτος. 
Από τα 15 έτη/4.500 ημέρες εργασίας θα απαιτού¬ 
νται πλέον 20 έτη/6.000 ημέρες εργασίας. 

9) Κατάργηση ΕΚΑΣ για τους κάτω των 65 ετών 
και περιορισμούς στη χορήγησή του για τους άνω 
των 65, με επιβολή περιουσιακών κριτηρίων. 

10) Μείωση άνω του 50% του ποσού που κατα¬ 
βάλλεται ετησίως για προνοιακά επιδόματα, είτε 
με την επιβολή εισοδηματικών και περιουσιακών 
κριτηρίων για τη χορήγησή τους, είτε με τη μείω¬ 
σή τους κατά περίπτωση. Ο στόχος τους είναι τα 
820 εκ. ευρώ που καταβάλλονται ετησίως σε κοι¬ 
νωνικές ομάδες να μειωθούν στα 340 εκ. ευρώ. Το 
μηνιαίο επίδομα των τυφλών, των κωφαλάλων, 
των πασχόντων από βαριά νοητική υστέρηση, των 
ανασφάλιστων με βαριές αναπηρίες, των ανασφά¬ 
λιστων ατόμων άνω των 65 ετών, των ανασφάλι¬ 
στων τετραπληγικών-παραπληγικών και άλλων θα 
γίνουν θυσία στο βωμό των Μνημονίων! 

Το νέο πακέτο μέτρων (που δεν είναι το πρώ¬ 
το ούτε θα είναι το τελευταίο) των 11,7 ή των 15 
δις ευρώ και το οποίο μπορεί να φθάσει ακόμη και 
τα 23 ή και περισσότερα δις ευρώ, θα επιδεινώσει 
ακόμη περισσότερο την κρίση και τη χρεοκοπία 
του ελληνικού καπιταλισμού. Θα αυξήσει δραματι¬ 
κά την εξαθλίωση, τη φτώχεια, την ανεργία και θα 
οδηγήσει ένα μεγάλο μέρος του βιοτικού επιπέδου 
και της υποδομής (σχολεία, νοσοκομεία, δρόμοι 
και συγκοινωνίες, ιατροφαρμακευτική περίθαλψη, 
κοινωνική ασφάλιση κ.α.) σε κατάρρευση. 

Αυτό το έκτρωμα θα κατατεθεί στις 14 Σεπτεμ¬ 
βρίου μαζί με το προσχέδιο του προϋπολογισμού 
και θα επιχειρήσουν να ψηφιστεί σε μια και μόνη 
συνεδρίαση. Χρέος δικό μας είναι να μην ψηφιστεί! 

5 χρόνια από το Ηέσπασμα της κρίσης 

2007-2012: Η ΚΑΤΑΡΡΕΥΣΗ ΤΟΥ ΕΛΛΗΝΙΚΟΥ ΚΑΠΙΤΑΛΙΣΜΟΥ 

■ Ηρακλής Χριστοφορίδης 


Υ^\ταν στα μέσα του 2007 άρχισε να εμ- 
ν>/φανίζεται η κρίση στις ΗΠΑ, ο Κα¬ 
ραμανλής έσπευδε να διαβεβαιώσει ότι «η 
οικονομία μας είναι θωρακισμένη», ακο¬ 
λουθώντας τα χνάρια του Σημίτη που δι- 
αλαλούσε την «ισχυρή Ελλάδα». Στα τέλη 
του 2009 ο Παπανδρέου δεν υποσχότανε 
μόνο αυξήσεις μισθών αλλά και την γρή¬ 
γορη ανάκαμψη της οικονομίας. Μετά 
από μερικούς μήνες άρχισε η κατάρρευση 
του ελληνικού καπιταλισμού και το τρο- 
πάρι των κυβερνήσεων άλλαξε. Το πρώτο 
Μνημόνιο θα σταθεροποιούσε την πτώση 
της οικονομίας, θα την εξυγίανε και θα την 
οδηγούσε σε μία νέα ανάπτυξη. Το αποτέ¬ 
λεσμα ήταν η πτώση να ενταθεί και από 
κει και πέρα να επιταχυνθεί με το Μεσο¬ 
πρόθεσμο πρόγραμμα και ουσιαστικά με 
το δεύτερο Μνημόνιο να μετατρέπεται σε 
αχαλίνωτη και ανεξέλεγκτη κατάρρευση 
μετατρέποντας σε όνειρο θερινής νυκτός 
όχι μόνο την ανάπτυξη αλλά ακόμη και 
την ίδια την διαχείριση της κρίσης. 

ο 2007 το Ακαθάριστο Εθνικό Προϊ¬ 
όν (ΑΕΠ) αυξάνονταν κατά 3% ενώ 
το 2008 υπήρξε μείωση μόλις κατά -0,2%. 
Από κει και πέρα άρχισε η επιταχυνόμενη 
πτώση του: το 2009 -3,2%, το 2010 -3,5%, 
το 2011 -6,9% ενώ με τα μέχρι τώρα στοι¬ 
χεία το 2012 θα ξεπεράσει το -7%. Έτσι, 
την πενταετία 2008-12 η συσσωρευτική 
πτώση θα είναι της τάξεως περίπου -23%! 

γενικός δείκτης της βιομηχανικής 
παραγωγής (2005=100) από 103,2 
το 2007 γνωρίζει μια συνεχή πτώση με το 
2008 να κινείται στο 99, το 2009 στο 89,7, 
το 2010 στο 84,4, το 2011 στο 77,5 και το 
2012 περίπου στο 71,5. Η πτώση του δεί¬ 
κτη παραγωγής της μεταποίησης είναι 
ακόμη μεγαλύτερη: από 104,2 το 2007 σε 
68,5 το 2012. Στους βιομηχανικούς κλά¬ 
δους των διαρκών καταναλωτικών αγα¬ 
θών μιλάμε για ελεύθερη πτώση με τον 
δείκτη από το 103,7 το 2007 να πέφτει στο 
45,4 το 2012, ενώ των μη διαρκών κατανα¬ 
λωτικών αγαθών να είναι μικρότερη από 
το 104,7 το 2007 στο 72,8 το 2012. 

δείκτης παραγωγής στις κατασκευ¬ 
ές γνωρίζει ακόμη μεγαλύτερη πτώ¬ 
ση: από το 118,5 το 2007 πέφτει στο 37,6 
το πρώτο τρίμηνο του 2012 (και που μέχρι 
το τέλος του έτους δεν πρόκειται να αλ¬ 
λάξει). Αυτό αποτυπώνεται και στην πα¬ 
ραγωγή τσιμέντου που από 14,5 περίπου 
εκ. τόνους το 2007 πέφτει περίπου στα 3,5 
εκ. το 2012. 

αρά το κύμα κλεισίματος εργοστασί¬ 
ων και μεγάλων βιοτεχνιών την τε¬ 
λευταία πενταετία, ο βαθμός χρησιμοποί¬ 
ησης του εργοστασιακού δυναμικού στην 
βιομηχανία πέφτει από το 77% το 2007 
στο 63,5% το πρώτο τρίμηνο του 2012, με 
την πτώση να είναι μεγαλύτερη στα εργο¬ 
στάσια που παράγουν κεφαλαιακά αγαθά 
από 80,4% στο 56,3% αντίστοιχα, κατανα¬ 
λωτικά αγαθά από 75,3% στο 69,4% και 
ενδιάμεσα αγαθά από 77,5% στο 59,4%. 

δείκτης του κύκλου εργασιών στις 
τηλεπικοινωνίες (2005=100) από 
107,7 το 2007 ξεπέφτει στο 75,5 το πρώτο 
τρίμηνο του 2012. 

ι επενδύσεις (ο ακαθάριστος σχημα¬ 
τισμός κεφαλαίου) είχαν φτάσει στο 
υψηλότερο σημείο τους το 2007 σε 57 δις 
ευρώ ή το 25,7% του ΑΕΠ. Το 2011 έπεσαν 


στα 31 δις ή στο 14,5% του ΑΕΠ. 

ι εξαγωγές αγαθών από 15,3 δις το 
2009 ανέβηκαν στα 20,2 δις το 2011 
και φαίνεται ότι αυτή η ανοδική τάση θα 
διατηρηθεί και το 2012. Από την άλλη, οι 
εισαγωγές από 46 δις το 2009 έπεσαν στα 

45.3 δις το 2010 για να ξανανέβουν στα 

47.4 δις το 2011. Ωστόσο, οι εξαγωγές 
αγαθών χωρίς τα καύσιμα πέρασαν από 12 
δις το 2009 σε 14 δις το 2011, ενώ οι εισα¬ 
γωγές αγαθών χωρίς τα καύσιμα μειώθη¬ 
καν από 35,4 δις το 2009 σε 30 δις το 2011. 

ο 2001 το εργατικό δυναμικό της χώ¬ 
ρας μας ήταν 4.580.000 άτομα. Σε όλη 
την δεκαετία που ακολούθησε ο αριθμός 
αυτός αυξανόταν κάθε έτος μέχρι που το 
2010 έφτασε τα 5.017.000. Και κει, για 
πρώτη φορά, έχουμε μια πτώση του εργα¬ 
τικού δυναμικού που το 2011 θα φτάσει τα 
4.967.000 ενώ το πρώτο τρίμηνο του 2012 
έχει μειωθεί στα 4.958.000. Αντίστοιχα, 
από το εργατικό δυναμικό οι απασχολού¬ 
μενοι από 
4.086.000 
το 2001 
έφτασαν 
το 2008 
στο ανώ¬ 
τερο ση¬ 
μείο στα 4.559.000 
(από αυτούς αντί¬ 
στοιχα οι μισθωτοί πή¬ 
γαν από τα 2.458.000 
στα 2.944.000). Από το 2009 αρχίζει η 
μείωσή τους κι έτσι στο πρώτο τρίμηνο 
του 2012 οι απασχολούμενοι είναι μόνο 
3.837.000 (με τους μισθωτούς να φτά¬ 
νουν τα 2.425.000). Αντίθετα, οι άνερ¬ 
γοι από 493.000 το 2001, και με διάφορες 
διακυμάνσεις, έφτασαν να είναι το 2008 
378.000. Από κει ο αριθμός άρχισε να αυ¬ 
ξάνεται επιταχυνόμενα και στο πρώτο τρί¬ 
μηνο του 2012 έφτασε το 1.120.000 που 
με τις μετριοπαθείς προβλέψεις στο τέ¬ 
λος του 2012 προβλέπεται να ξεπεράσει 
το 1.200.000.Έτσι, η ανεργία από 7,6% του 
εργατικού δυναμικού το 2008, θα ξεπερά- 
σει το 24% στο τέλος του 2012. 

μέχρι στιγμής πτώση της παραγω¬ 
γής (ΑΕΠ, βιομηχανική παραγωγή, 
κατασκευές, κ.α.) και των επενδύσεων εί¬ 
ναι πρωτοφανής στην ιστορία του ελλη¬ 
νικού καπιταλισμού και για να βρούμε μία 
ανάλογη περίοδο θα πρέπει να προσφύ- 
γουμε στον πόλεμο και την κατοχή. Επί¬ 
σης, η κρίση της ελληνικής καπιταλιστικής 
οικονομίας είναι ίσως η μεγαλύτερη κρίση 
που έχει γνωρίσει ιμπεριαλιστική ή μισοβι- 
ομηχανισμένη χώρα αν όχι στην εποχή του 
ιμπεριαλισμού σίγουρα μετά τον 2ο Πα¬ 
γκόσμιο Πόλεμο. 

κρίση αυτή οδηγεί και θα οδηγεί 
ολοένα και περισσότερο το σύνολο 
της κοινωνίας στη βαρβαρότητα. Το 2007 
το 22% του πληθυσμού ήταν κάτω από το 
όριο της φτώχειας. Σήμερα, υπολογίζεται 
ότι έχει ανέρθει στο 35-40% του πληθυ¬ 
σμού και δεν αποκλείεται καθόλου να εί¬ 
ναι ακόμη μεγαλύτερο. Πάνω από 440 χι¬ 
λιάδες οικογένειες δεν έχουν κανέναν που 
να εργάζεται. Η διαρκής χειροτέρευση 
της οικονομίας αναγκαστικά τινάζει στον 
αέρα όλες τις κοινωνικές υπηρεσίες (Δή¬ 
μοι, υγεία, παιδεία, κοινωνική ασφάλιση, 
κ.α.). Αυτές σε λίγους μήνες απλά δεν θα 


υπάρχουν για την πλειοψηφία του πληθυ¬ 
σμού ή οι όποιες παροχές θα είναι εντελώς 
άθλιες. Με τον σχεδιασμό της σημερινής 
κυβέρνησης κι αν αφήσουμε τα πράγμα¬ 
τα να εξελιχθούν όπως θέλουν αυτοί, στο 
τέλος του δεύτερου Μνημονίου πάνω από 
τα 2/3 του πληθυσμού θα είναι κάτω από 
το όριο της φτώχειας. 

Το μέλλον της ελληνικής 
καπιταλιστικής οικονομίας 

ο αγωνιώδες ερώτημα που έχει όλη η 
κοινωνία είναι τι πρόκειται να γίνει 
από τώρα και στο εξής. Μπορούν τα πράγ¬ 
ματα να αλλάξουν; Θα βγούμε κάποια 
στιγμή από την κρίση; Η καθαρή απάντη¬ 
ση είναι όχι. Η κρίση θα βαθαίνει ολοένα 
και περισσότερο, το βαρέλι δεν έχει πάτο, 
δεν πρέπει να έχουμε καμία αυταπάτη για 
το που θα μας οδηγήσει ο ελληνικός καπι¬ 
ταλισμός. 

ια να σταματήσει η κατάρρευση του 
ελληνικού καπιταλισμού χρειάζεται να 
σταθεροποιηθεί η παραγωγή και το παρα¬ 
γωγικό δυναμικό της χώρας και εν συνε¬ 
χεία, για να έρθει η ανάπτυξη, να αρχί¬ 
σουν οι επενδύσεις. Επενδύσεις όχι 
σε δρόμους ή σε ξενοδοχεία ή στην 
γεωργία (όχι ότι δεν έχουν καμία 
απολύτως σημασία) αλλά επεν¬ 
δύσεις στη βιομηχανία για¬ 
τί κάθε ανεπτυγμένη 
κοινωνία έτσι και η 
ελληνική, είναι πρω- 
τίστως μια βιομηχα¬ 
νική κοινωνία. Κι 
εδώ ακριβώς βρί¬ 
σκεται το πρόβλη¬ 
μα. Η πτώση της 
βιομηχανικής πα¬ 
ραγωγής και κατ’ 
επέκταση η συρρί¬ 
κνωση του παραγωγικού δυναμικού δεν 
πρόκειται να σταματήσει λόγω της υπερ¬ 
χρέωσης του ελληνικού καπιταλισμού 
(δημόσιου και ιδιωτικού) και της επιβολής 
των Μνημονίων δηλαδή της βίαιης απο¬ 
πληρωμής των χρεών του. Είναι προφανές 
ότι τα 11,5 δις που σχεδιάζει η κυβέρνηση 
για την επόμενη διετία και που μάλλον θα 
φτάσουν τα 23 δις, πρόκειται να μειώσουν 
ακόμη περισσότερο την εγχώρια ζήτηση 
άρα να επισπεύσουν την πτώση και της βι¬ 
ομηχανικής παραγωγής και την συρρίκνω¬ 
ση του παραγωγικού δυναμικού. Όποια κι 
αν είναι η πτώση των μισθών και του βιο¬ 
τικού επιπέδου των μαζών δεν μπορεί να 
υπάρξει καμία σημαντική ώθηση των εξα¬ 
γωγών γιατί η ελληνική βιομηχανία έχει 
χάσει προ πολλού την κούρσα του αντα¬ 
γωνισμού. Κι αυτό φαίνεται την τελευταία 
τριετία: παρόλη την τρομακτική πτώση 
των μισθών και την μείωση της φορολο¬ 
γίας των επιχειρήσεων, οι εξαγωγές απλά 
έχουν ανακάμψει λίγο πάνω από το επίπε¬ 
δο του 2008. 

πενδύσεις δεν γίνονται και δεν έγιναν 
ποτέ στην ιστορία του καπιταλισμού 
επειδή εφαρμόστηκαν ιδιωτικοποιήσεις 
και φοροαπαλλαγές ή αντιμετωπίστηκε η 
γραφειοκρατία του δημοσίου. Όλα αυτά 
είναι απλά σκέτη προπαγάνδα. 

πενδύσεις δεν μπορούν να γίνουν 
στην Ελλάδα γιατί: 

















\Το πρόβλημα δεν είναι πρόβλημα 
ΙΑ ] ρευστότητας δηλαδή δεν δανείζουν 
οι τράπεζες ή δεν επιχορηγεί το δημόσιο 
τις επιχειρήσεις. Όχι ότι δεν υπάρχει και 
τέτοιο πρόβλημα. Όμως η ελληνική αστι¬ 
κή τάξη έχει αρκετά συσσωρευμένα χρη¬ 
ματικά κεφάλαια μόνο που αυτά είτε κερ¬ 
δοσκοπούν είτε δανείζονται αλλά ποτέ 
δεν επενδύονται. Αν πάρει κανείς σαν δεί¬ 
κτη το μέγεθος των καταθέσεων των ελ- 
λήνων σε τράπεζες του εξωτερικού θα κα¬ 
ταλάβει πολύ καλά ότι το πρόβλημα της 
ελληνικής μπουρζουαζίας δεν είναι η έλ¬ 
λειψη χρηματικού κεφαλαίου. Αντίθετα, 
είναι ζήτημα υπερσυσσώρευσης κεφαλαί¬ 
ων (δηλαδή έχουν επενδυθεί πολύ περισ¬ 
σότερα κεφάλαια από αυτά που θα έπρε¬ 
πε) και στην ελληνική και στην ευρωπαϊκή 
και στην παγκόσμια οικονομία. 

Ο \ Η κρίση της παγκόσμιας καπιταλι- 
ί/ Αστικής οικονομίας δεν είναι τίπο¬ 
τε άλλο από μία κρίση υπερπαραγωγής 
εμπορευμάτων, πρωτοφανή στην ιστο¬ 
ρία του καπιταλισμού. Μπορεί κάποιος να 
αποκτήσει μια αίσθηση του μεγέθους αυ¬ 
τής της υπερπαραγωγής απλά και μόνο αν 
δει τα κολοσσιαία δημόσια και ιδιωτικά 
χρέη που φτάνουν τα 2-3 παγκόσμια ΑΕΠ. 
Πάνω σ’ αυτά τα χρέη στηρίχθηκε η πα¬ 
γκόσμια παραγωγή εμπορευμάτων τρεις 
δεκαετίες τώρα, και συνεπώς μπορεί έτσι 
να καταλάβει κανένας πόση μείωση της 
παραγωγής χρειάζεται! Και μέσα σ’ αυτή 
την κατάσταση ο ευρωπαϊκός καπιταλι¬ 
σμός χάνει απέναντι στους ανταγωνιστές 
του με αποτέλεσμα να επιδεινώνεται η κρί¬ 
ση του - και μέσα σε αυτή την κρίση υπερ¬ 
παραγωγής του ευρωπαϊκού καπιταλισμού 
αναπτύσσεται η κρίση υπερπαραγωγής 
του ελληνικού καπιταλισμού. Μόνο έτσι 
μπορούμε να αντιληφθούμε το πρόβλημα 
του ελληνικού καπιταλισμού. Γι’ αυτό πα¬ 
ρόλο το κύμα κλεισίματος επιχειρήσεων η 
χρησιμοποίηση του παραγωγικού δυναμι¬ 
κού όχι μόνο δεν έχει ανέβει αλλά έχει πέ¬ 
σει ακόμη περισσότερο. Γι’ αυτό και πρό¬ 
κειται να ακολουθήσει ένα ακόμη μεγαλύ¬ 
τερο κύμα κλεισίματος επιχειρήσεων. 

|\Η κατάσταση επιδεινώνεται ακόμη 
V ) περισσότερο γιατί δεν υπάρχει κανέ¬ 
να απολύτως σχέδιο, έστω διαχείρισης, της 
κρίσης από τα αστικά επιτελεία. Το ακρι¬ 
βώς αντίθετο. Η εμμονή τους για την πα¬ 
ραμονή της χώρα στο ευρώ (που απλά κα¬ 
ταστρέφει την όποια ανταγωνιστικότητα 
των ελληνικών εμπορευμάτων) και στην 
Ευρωπαϊκή Ένωση, δηλαδή η αδιαφορία 
τους έστω και για τον στοιχειώδη έλεγχο 
της οικονομίας, δίνει το τελειωτικό χτύπη¬ 
μα στην ιστορικών διαστάσεων κρίση του 
ελληνικού καπιταλισμού. 


Γ ι’ αυτό η μόνη ρεαλιστική λύση είναι 
να πάρουμε τον έλεγχο της οικονομί¬ 
ας στα χέρια μας. Αν αφήσουμε τις επιχει¬ 
ρήσεις της χώρας μας στην ιδιοκτησία των 
καπιταλιστών, αν αφήσουμε την οικονο¬ 
μία να λειτουργεί με βάση τον ανταγωνι¬ 
σμό και το κέρδος των καπιταλιστών, αν 
αφήσουμε το πρόγραμμα αποπληρωμής 
των δανείων, τότε δεν πρόκειται να μείνει 
όχι μηχάνημα αλλά ούτε τούβλο πάνω σε 
τούβλο, δεν πρόκειται να μείνει άνθρωπος 
ζωντανός σε αυτή την χώρα. 

ΠΡΟΚΗΡΥΞΗ 

ΜΕ ΤΗΝ ΔΙΚΗ ΜΑΣ ΟΡΓΑΝΩΣΗ ΚΑΙ ΑΓΩΝΑ ΠΑΝΤΟΥ 

Να αποτελειώσουμε τα Μνημόνια και τους υπηρέτες τους 


Διαδηλώνουμε στη ΔΕΘ - 8/9,6:00 μμ, άγαλμα Βενιζέλου 



Γ ια πέμπτη συνεχή χρονιά, η 
ελληνική οικονομία βρίσκε¬ 
ται σε ύφεση οδηγώντας τους 
εργαζόμενους και τα φτωχά 
λαϊκά στρώματα στην από¬ 
γνωση. Τα απανωτά μέτρα όχι μόνο δεν 
αναστρέφουν την κατασταση αλλά την 
επιδεινώνουν. Η επίσημη ανεργία ανέβη¬ 
κε στο 23,1% (στο 30% εκτιμάται η πραγ¬ 
ματική), περίπου το 35% ζει κάτω από το 
όριο της φτώχειας, εκατοντάδες χιλιάδες 
εργαζόμενοι δουλεύουν χωρίς να πληρώ¬ 
νονται, η πτώση στην βιομηχανία αγγί¬ 
ζει ποσοστά πολεμικής περιόδου (-28% 
στην τετραετία 2008-2011), το δημόσιο 
χρέος άρχισε πάλι να αυξάνει μετά το 
«κούρεμα», τα έσοδα του Προϋπολογι¬ 
σμού έχουν βουλιάξει προδικάζοντας νέα 
έκτακτα μέτρα. Συνολικά η πτώση του 
ΑΕΠ από το 2008 κυμαίνεται στο -20%, 
δηλαδή έχει ξεπεράσει την Αργεντινή 
του 2001-2002. 

Δεν είναι πολύ καλύτερη η κατάστα¬ 
ση στην ΕΕ και ιδιαίτερα στην Ευρωζώ¬ 
νη, όπου η μια χώρα μετά την άλλη βυ¬ 
θίζεται στην ύφεση, ενώ για Ισπανία και 
Ιταλία απλώς αναζητείται μια φόρμουλα 
για να οδηγηθούν στο ΔΝΤ και στον μη¬ 
χανισμό στήριξης της ΕΕ. Ακόμη και οι 
χώρες του Βορρά και η ίδια η Γερμανία 
παρουσιάζουν μόνο αναιμική «ανάπτυ- 
ξη» ή έχουν «κατρακυλήσει» στην ύφε¬ 
ση. Η ΕΕ διέρχεται μια τεράστια, δομική 
κρίση, που απειλεί σοβαρά την ίδια την 
ύπαρξη του Ευρώ. 

Μέσα σ’ αυτή την κατάσταση, η ντό¬ 
πια τρόικα ΝΔ-ΠΑΣΟΚ-ΔΗΜΑΡ δηλώ¬ 
νει την αφοσίωσή της στην καταστροφι¬ 
κή πολιτική των Μνημονίων. Δια στόμα¬ 
τος Σαμαρά, δίνουν εγγυήσεις προς τους 
δανειστές-τραπεζίτες ότι θα πάρουν τα 
χρήματά τους και παράλληλα σκάβουν 
τον λάκκο των εργαζομένων και των 
φτωχών λαϊκών στρωμάτων με νέα σα- 
ρωτικά μέτρα (ξεκίνησαν από 11,5 δις 
και κανείς δεν ξέρει μέχρι που θα τα φτά¬ 
σουν). Περισσότερο από κάθε προηγού¬ 
μενη χρονιά, θα ζήσουμε φέτος την πλή¬ 
ρη διάλυση και κατάρρευση της παιδεί¬ 
ας, ασφάλισης, υγείας, όλων των κοινω¬ 
νικών υπηρεσιών. Οι συγχωνεύσεις/κλει- 
σίματα σχολείων, σχολών, νοσοκομεί¬ 
ων θα πάρουν χαρακτήρα χιονοστιβά¬ 
δας, ενώ ό,τι απομείνει θα υπολειτουργεί 
αδυνατώντας να καλύψει τις απολύτως 
βασικές ανάγκες. Νέες μειώσεις μισθών 
και συντάξεων, διάλυση των συλλογι¬ 
κών συμβάσεων, ανεργία-καρκίνος, νέες 
φοροεπιδρομές εξαπλώνουν παντού την 
φτώχεια και την εξαθλίωση. Η ανθρωπι¬ 
στική κρίση παίρνει απειλητικές διαστά¬ 
σεις, η επιβίωση μετατρέπεται σε καθημε¬ 
ρινή μάχη για τους εργαζόμενους, τα λα¬ 
ϊκά στρώματα, τους άνεργους, τους φτω- 
χούς. 

Περίοπτη θέση στο κυβερνητικό 
«πρόγραμμα» έχουν οι ιδιωτικοποιήσεις, 
δηλαδή το ξεπούλημα όσων φιλέτων 
απόμειναν στο δημόσιο (νερό, ενέργεια, 
σιδηρόδρομοι, λιμάνια, συγκοινωνίες, 
τράπεζες, δημόσια γη, ακτές). Τι λεφτά 
όμως θα αποφέρει αυτό και για ποιους; 
Ακόμα κι αν βρεθούν αγοραστές (ενώ η 
φυγή κεφαλαίων και επιχειρήσεων από 
την Ελλάδα μεγαλώνει), οι τιμές θα είναι 
εντελώς εξευτελιστικές. Αλλά κι αυτά τα 


λεφτά δεν θα πάνε για μισθούς-συντά- 
ξεις, ασφαλιστικά ταμεία κ.λπ. αλλά θα 
δεσμευτούν στον περίφημο «ειδικό λογα¬ 
ριασμό», δηλαδή στην αποπληρωμή των 
δανειστών-τοκογλύφων. 

Μπροστά στην κατάρρευση 

Όλα αυτά δεν συνιστούν κανένα 
«πρόγραμμα», παρά μόνο έναν κατάλογο 
μέτρων, παραγγελμένων από την Τρόικα, 
που φέρνουν τα πάντα πιο κοντά στην 
χρεοκοπία, δημόσιο και ιδιωτικό τομεά, 
τράπεζες, δήμους, ασφαλιστικά ταμεία... 
Είναι για γέλια και για κλάματα οι πρω¬ 
ταίτιοι της χρεοκοπίας, με τις ίδιες και 
χειρότερες συνταγές, να μιλάνε για «ανά¬ 
πτυξη». Η ανάπτυξη είναι αδύνατη: 

- Με τις πολιτικές της μαζικής ανεργίας 
και φτώχειας, που εκμηδενίζουν τη ζή¬ 
τηση αγαθών και υπηρεσιών, φέρνοντας 
ακόμα περισσότερα λουκέτα, απολύσεις, 
αδυναμία είσπραξης εσόδων. 

- Με την ανακύκλωση του αστικού πο¬ 
λιτικού προσωπικού, που δεν έχει κανέ¬ 
να εναλλακτικό σχέδιο από την πλήρη 
απαλλοτρίωση-ληστεία μισθών, συντά¬ 
ξεων, ασφαλιστικών ταμείων, δημόσιου 
και ιδιωτικού πλούτου. 

- Όσο ο τεράστιος όγκος χρήματος 
που λιμνάζει στα χέρια των ιδιωτών- 
καπιταλιστών δεν επενδύεται και μάλι¬ 
στα συνεχίζεται η φυγή κεφαλαίων. 

- Με την παραμονή στο ζουρλομανδύα 
του Ευρώ, γιατί είναι ένα υπερτιμημένο 
νόμισμα για μια καταρρέουσα οικονομία 
όπως η ελληνική. 

ΓΓ αυτό έρχεται με μαθηματική ακρί¬ 
βεια όχι μόνο η επισημοποίηση της χρεο¬ 
κοπίας αλλά και η έξοδος/αποπομπή της 
Ελλάδας από το Ευρώ, όπως πλέον ομο- 
λογείται ανοιχτά και από πολλούς κύ¬ 
κλους της ευρωπαϊκής ελίτ. Εξελίξεις που 
θα είναι ένα ακόμα οδυνηρό σοκ για τους 
εργαζόμενους και την κοινωνία. 

Όχι στο κράτος «έκτακτης 
ανάγκης» 

Η κυβέρνηση συγκροτήθηκε υφαρ¬ 
πάζοντας την ψήφο του λαού με απειλές 
και ψέματα περί «επαναδιαπραγμάτευ¬ 
σης» του Μνημονίου και χάρη στα ροζ 
δεκανίκια του Κουβέλη. Στην πραγματι¬ 
κότητα δεν έχει κοινωνική στήριξη, είναι 
μια κυβέρνηση αδύναμη και θνησιγενής. 
Γι αυτό όμως και επικίνδυνη! Θα επιχει¬ 
ρήσει να γαντζωθεί στην εξουσία επιβάλ¬ 
λοντας ένα κράτος «έκτακτης ανάγκης»: 

- με την σκλήρυνση των μέτρων κατα¬ 
στολής (εκτοξευτήρες νερού, πλαστικές 
σφαίρες, σκυλιά κ.λπ.), την περιστολή 
των δημοκρατικών και πολιτικών δικαι¬ 
ωμάτων, την κατάργηση των συνδικαλι¬ 
στικών ελευθεριών 


- τα ρατσιστικά πογκρόμ της αστυνομί¬ 
ας και της συμμορίας της Χρυσής Αυγής 
ενάντια στους μετανάστες, αλλά και ενά¬ 
ντια σε όλους όσους αντιστέκονται 

Μέσα στην αδυναμία της, καλλιερ¬ 
γεί ένα κλίμα διαίρεσης και φόβου, τρο¬ 
μοκρατίας των εργαζομένων και της νεο¬ 
λαίας, αποθάρρυνσής τους για να εξαπο¬ 
λύσουν την αντεπίθεσή τους. 

Να προετοιμαστούμε για την 
τεράστια σύγκρουση που είναι 
μπροστά μας 

Η κατάρρευση του ελλ. καπιταλι¬ 
σμού, το οικονομικό-πολιτικό χάος σε 
Ε.Ε./Ευρωζώνη, η νέα διεθνής όξυνση 
της κρίσης, δεν επιτρέπουν αυταπάτες. 
Ή θα επιτρέψουμε στους υπεύθυνους της 
χρεοκοπίας να διαχειριστούν την επερ- 
χόμενη κατάρρευση, ενώ θα βουλιάζουμε 
σε μια βαρβαρότητα χωρίς προηγούμενο 

- ή θα χαράξουμε πορεία σύγκρουσης μ’ 
αυτό το σάπιο σύστημα, για να επιβάλ¬ 
λουμε τις δικές μας λύσεις. 

Έχουμε την εμπειρία από το προη¬ 
γούμενο κύμα αγώνων: τεράστιες γενι¬ 
κές απεργίες, ανυπακοπή στα χαράτσια, 
«αγανακτισμένοι» στις πλατείες, απερ¬ 
γίες και καταλήψεις χώρων δουλειάς, 
συγκρουσιακά- γεγονότα όπως στις 12 
Φλεβάρη. Και ακόμα, τα μηνύματα αγώ¬ 
να από την Ευρώπη και τον κόσμο, από 
τους Ισπανούς ανθρακωρύχους μέχρι τις 
αραβικές εξεγέρσεις/επαναστάσεις, που 
δείχνουν ότι σιγά-σιγά διαμορφώνονται 
δυνατότητες για ένα νέο επαναστατικό 
κύμα. 

Στηριζόμενοι σ’ αυτά, να ενισχύσου- 
με τη νέα συνείδηση και πρακτική που 
σιγά-σιγά διαμορφώνεται. Τίποτα δεν 
έχουμε να περιμένουμε από την άθλια 
συνδικαλιστική γραφειοκρατία των ΓΣΕ- 
Ε-ΑΔΕΔΥ, που ακόμα και τώρα συμμετέ¬ 
χει σε «κοινωνικούς διαλόγους». Από το 
ΠΑΜΕ/ΚΚΕ, με την ακραία διασπαστι¬ 
κή, σεχταριστική πολιτική τους, που οδη¬ 
γεί μόνο σε ήττες και απογοήτευση. Από 
τις αυταπάτες για «κυβέρνηση της Αρι- 
στεράς» γύρω από το ΣΥΡΙΖΑ, που δή¬ 
θεν θα μετριάσει, θα ανακόψει την κα¬ 
τάρρευση χωρίς να συγκρουστεί με τον 
καπιταλισμό ή με «υπευθυνότητα», μέσα 
από τους θεσμούς του αστικού κράτους, 
δίνοντας πιστοποιητικά νομιμοφροσύ¬ 
νης στους εκπροσώπους του κεφαλαίου 
και του ιμπεριαλισμού. 

Μέσα από τη δική μας οργάνωση και 
αγώνα παντού, πρέπει να αντισταθούμε 
σε κάθε επίθεση της κυβέρνησης και των 
αφεντικών, να οργανώσουμε την ταξική/ 
κοινωνική αλληλεγγύη και αλληλοβοή¬ 
θεια απέναντι στην κρίση, την απόκρου¬ 
ση των ρατσιστικών πογκρόμ και των 
συμμοριών της Χρυσής Αυγής, την αυ¬ 


τοάμυνα του κινήματος απέναντι στους 
μηχανισμούς καταστολής. Να προβάλ¬ 
λουμε ένα πρόγραμμα σωτηρίας της οι¬ 
κονομίας και της κοινωνίας, με βασικούς 
άξονες: Διαγραφή του Χρέους - Ρήξη με 
Ευρώ και Ε.Ε. - Εθνικοποίηση των τρα¬ 
πεζών και των τομέων-κλειδιών της οι¬ 
κονομίας κάτω από Εργατικό Έλεγχο - 
Συντακτική Συνέλευση, για να έρθουμε 
σε ρήξη με τους σάπιους θεσμούς αυτού 
του σάπιου συστήματος και να θέσουμε 
την οργάνωση της οικονομίας, της πολι¬ 
τικής, της κοινωνίας σε ριζικά διαφορετι¬ 
κές βάσεις. 

Η νίκη δεν θα έρθει με λόγια στη 
Βουλή - Ανυπακοή & Εξέγερση 
Παντού 

Για να σώσουν το σύστημά τους, η 
Ε.Ε. και η Τρόικα, η ντόπια «συμμορία 
του ευρώ» και οι μεγαλοκαπιταλιστές, 
ξέρουν ότι η ώρα της σύγκρουσης πλησι¬ 
άζει. Ετοιμάζονται να χρησιμοποιήσουν 
τους κρατικούς μηχανισμούς (αστυνο¬ 
μία και στρατό, ελληνικά και ευρωπαϊκά), 
φτάνοντας ακόμα και στις πιο σκοτεινές 
λύσεις και σε «έκτακτες» καταστάσεις. 

ΓΓ αυτό, ο δρόμος για να σωθού¬ 
με οδηγεί υποχρεωτικά σε ρήξη με το 
καπιταλιστικό σύστημα. Δεν υπάρχει 
άλλη, «εύκολη» λύση. Χρειάζεται κα- 
ταρχήν να φύγουμε από τις κοινοβου¬ 
λευτικές αυταπάτες. Να εξαπλώσου¬ 
με την Ανυπακοή και την Εξέγερση Πα¬ 
ντού. Να επιβάλλουμε μια Επαναστα¬ 
τική Κυβέρνηση των Εργαζομένων. Ν’ 
ανοίξουμε τον δρόμο για τον Σοσιαλι¬ 
σμό: για μια οικονομία με επίκεντρο τις 
ανθρώπινες ανάγκες, ένα καθεστώς βα¬ 
σισμένο στον έλεγχο, τη συμμετοχή, τις 
αποφάσεις όλων των «από κάτω», στην 
επέκταση και όχι τον περιορισμό των 
ελευθεριών, στο δημοκρατικό σχεδίασμά 
όλων των βασικών επιλογών. Στην ελεύ¬ 
θερη συνεργασία των λαών της Ενωμέ¬ 
νης Σοσιαλιστικής Ευρώπης και όχι στο 
«πειθαρχείο» της καπιταλιστικής Ε.Ε. 
Αυτή είναι η μόνη διέξοδος - και για να 
την επιβάλλουμε πρέπει να χτίσουμε μια 
επαναστατική δύναμη που θα συγκρου¬ 
στεί νικηφόρα με την αστική τάξη και το 
κράτος της. 

ΓΙΑ ΜΙΑ ΕΠΑΝΑΣΤΑΤΙΚΗ 
ΚΥΒΕΡΝΗΣΗ ΤΩΝ 
ΕΡΓΑΖΟΜΕΝΩΝ 

ΓΙΑ ΜΙΑ ΣΟΣΙΑΛΙΣΤΙΚΗ 
ΔΙΕΞΟΔΟ 

=> Κατάργηση των Μνημονίων, της 
Δανειακής Σύμβασης, των βάρβαρων 
μέτρων 

=> ΔΙΑΓΡΑΦΗ ΤΟΥ ΧΡΕΟΥΣ. 

ΕΞΩ ΑΠΟ ΕΥΡΩ ΚΑΙ Ε.Ε. 

Πάλη για μια Ευρώπη των 
εργαζομένων, ενωμένη, δημοκρατική, 
ριζοσπαστική, σοσιαλιστική 

=> Εθνικοποίηση των τραπεζών και 
τομέων-κλειδιών της οικονομίας με 
Εργατικό Έλεγχο 

=> Συντακτική Συνέλευση 

ΟΡΓΑΝΩΣΗ ΚΟΜΜΟΥΝΙΣΤΩΝ 
ΑΙΕΘΝΙΣΤΩΝ ΕΛΛΑΔΑΣ 

Αίγυπτος: Περίοδος χάριτος για τους Αδελφούς Μουσουλμάνους 



Ο Μαρσί μέσα στον Αύ¬ 
γουστο ακύρωσε την 
συνταγματική διακή¬ 
ρυξη της 17 ης Ιουνίου, η 
οποία έδινε διευρυμένα συνταγματι¬ 
κά και νομοθετικά δικαιώματα στο 
Στρατό και ταυτόχρονα αποστρά¬ 
τευσε τον ισχυρό άνδρα του Ανώτα¬ 
του Συμβουλίου των Ενόπλων Δυ¬ 
νάμεων (ΑΣΕΔ), Χουσέν Ταντάουι, 
ο οποίος κατείχε το Υπουργείο Άμυ¬ 
νας στη νέα κυβέρνηση που είχε δι¬ 
ορίσει ο ίδιος ο Μάρσι λίγο νωρίτε¬ 
ρα! Την νομοθετική εξουσία διατηρεί 
ο ίδιος ο Μαρσί πλέον, αφού τον Ιού¬ 
νιο το ανώτατο δικαστήριο της Αιγύ- 
πτου λίγο πριν τις εκλογές είχε δια¬ 
λύσει την κάτω βουλή! Έχοντας συ¬ 
γκεντρώσει στα χέρια του πλέον 
υπερεξουσίες, έχει δύο σταθμούς να 
αντιμετωπίσει. Πρώτον, την κατάρτι¬ 
ση του νέου Συντάγματος μέσω μια 
Συντακτικής Συνέλευσης που συνέ¬ 
στησε η διαλυθείσα Βουλή. Πολλοί 
όμως θεωρούν ότι χρειάζεται μεταρ¬ 
ρύθμιση αυτή της συνέλευσης, για¬ 
τί με την μορφή που έχει σήμερα οι 
ισλαμιστές έχουν καθοριστικό ρόλο. 
Δεύτερον, να κηρύξει εκλογές για να 


εκλεγεί νέα βουλή. Πολλοί θεωρούν 
την κίνηση του Μόρσι «επαναστα¬ 
τική», γιατί σημαίνει τον «τερματι¬ 
σμό της εξουσίας» του ΑΣΕΔ. Ωστό¬ 
σο, ο Ταντάουι διορίστηκε σύμβου¬ 
λος του Μόρσι, ενώ στην κυβέρνη¬ 
ση που διόρισε πολλά μέλη της απερ¬ 
χόμενης κυβέρνησης διατηρούν την 
θέση τους! Οι ίδιοι οι αμερικανοί δή¬ 
λωσαν ότι οι ΗΠΑ είναι πρόθυμοι 
να συνεχίζουν την συνεργασία με το 
ΑΣΕΔ, ενώ εξέφρασαν την εμπιστο¬ 
σύνη τους στο νέο υπουργό Άμυνας 
τον οποίο γνωρίζουν αφού προέρχο¬ 
νται από τις τάξεις του ΑΣΕΔ! 

Στις 11 Ιουλίου ο υπουργός Άμυ¬ 
νας των ΗΠΑ επισκέφτηκε την Αίγυ¬ 
πτο και τον ακολούθησε η Κλίντον. 
Ο πρόεδρος της Αιγύπτου Μοχάμεντ 
Μόρσι θα επισκεφθεί τις ΗΠΑ στις 
23 Σεπτεμβρίου με την ευκαιρία της 
Γενικής Συνέλευσης του ΟΗΕ. Ενώ 
σαν κατακλείδα ο ίδιος ο Μόρσι ζή¬ 
τησε από την γνωστή μας επικεφα¬ 
λής του ΔΝΤ, Λαγκάρντ, την σύναψη 
δανείου της χώρας με το ΔΝΤ! 

Είναι φανερό ότι ο Μόρσι κερδίζει 
χρόνο με την αποστράτευση του Τα- 
ντάουι απέναντι στο κίνημα των λαϊ¬ 
κών μαζών και την νεολαία της Αιγύ¬ 
πτου. Ωστόσο, η πρακτική του διαφέ¬ 
ρει ελάχιστα από τους προκατόχους 
του (συνεργασία με ΗΠΑ, ΔΝΤ) και 
οι επιθέσεις ενάντια στον τύπο, την 
ελευθεροτυπία -ήδη έχουν φυλακι¬ 
στεί δύο εκδότες που άσκησαν κριτι¬ 
κή στον Μόρσι- και την ελεύθερη δι¬ 
ακίνηση ιδεών δείχνουν ότι η περίο¬ 
δος χάριτος θα είναι μικρή. 

Την πλήρη σύνταξη με τον στρα¬ 
τό, το Ισραήλ και τις ΗΠΑ είχε και 
η τοποθέτηση του Μόρσι στο θέμα 
των φανατικών ισλαμιστών του Σινά. 
Η αποστρατιωτικοποιημένη περιοχή 
του Σινά αποτελούσε καταφύγιο και 


ορμητήριο φανατικών ισλαμιστών 
ενάντια στο Ισραήλ αλλά και στον 
αιγυπτιακό στρατό. Η εξέγερση και η 
άνοδος των ισλαμιστών ενέτεινε και 
ισχυροποίησε την δράση των «τζιχα- 
ντιστών» του Σινά με επιθέσεις στο 
Ισραήλ και στον αιγυπτιακό στρα¬ 
τό. Η απάντηση του Μόρσι ήταν ότι 
πρέπει να εξοντωθούν αυτές οι ομά¬ 
δες, οι κατηγορίες ότι προέρχονται 
από τους παλαιστίνιους της Χαμάς 
στη λωρίδα της Γάζας και η απόλυ¬ 
τη συνεργασία με Ισραήλ και ΗΠΑ 
για την εξάλειψή τους, ενώ έκλεισε 
και το μοναδικό πέρασμα των παλαι¬ 
στινιών που δεν ελέγχεται από το Ισ¬ 
ραήλ. 

Ο Μόρσι όμως έχει προγραμματί¬ 
σει να επισκεφθεί τις επόμενες μέρες 
και το Ιράν και την Κίνα σε μια προ¬ 
σπάθεια να δημιουργηθεί ένας και¬ 
νούργιος συσχετισμός δύναμης στην 
περιοχή, όπως λένε οι αδελφοί Μου¬ 
σουλμάνοι. Θα αναλάβει μάλιστα και 
πρωτοβουλία για να πείσει Ιράν και 
Κίνα να πιέσουν το καθεστώς Άσαντ 
να εγκαταλείψει την εξουσία στη Συ¬ 
ρία! Τίθεται αμέσως όμως το ερώτη¬ 
μα: Τί είδους αλλαγή μπορούν να δε¬ 
χθούν οι ΗΠΑ σε σχέση με την επιρ¬ 
ροή Κίνας και Ιράν στην περιοχή της 
Μ. Ανατολής, ώστε να διαμορφω¬ 
θούν νέες σχέσεις της Αιγύπτου με 
τις χώρες αυτές; 

Είναι προφανές ότι ο Μόρσι και 
οι Αδελφοί Μουσουλμάνοι καθη¬ 
συχάζουν τις ΗΠΑ και ευθυγραμμί¬ 
ζονται με αυτές, αλλά προσπαθούν 
να αφήσουν και κάποιες εναλλακτι¬ 
κές κατευθύνσεις. Παιχνίδι δύσκο¬ 
λο και επικίνδυνο, που για να εφαρ¬ 
μοστεί πρέπει να στηριχτεί στις λα- 
ϊκές-εξεγερμένες δυνάμεις, πράγμα 
που δεν φαίνεται να θέλουν οι Αδελ¬ 
φοί Μουσουλμάνοι. 


Νεπάλ:Κρίση και διάσπαση του μαοϊκού κόμματος 


Σ τις 28 Μάη διαλύθηκε η 
δεύτερη κυβέρνηση συ¬ 
νασπισμού υπό την ηγε¬ 
σία του Μαοϊκού Ενωμέ¬ 
νου Κομμουνιστικού Κόμ¬ 
ματος του Νεπάλ [Ε.Κ.Κ.Ν.(Μ,)], λόγω 
του ύπουλου πολέμου που έχει εξαπο¬ 
λύσει η άρχουσα τάξη με τους ιμπερια¬ 
λιστές συμμάχους της, λόγω όμως και 
των διαρκών υποχωρήσεων και συμβι¬ 
βασμών της ηγεσίας του Ε.Κ.Κ.Ν.(Μ,). 
Το κόμμα αυτό ηγήθηκε ενός 1 θετούς 
εμφύλιου πολέμου (Λαϊκός Πόλεμος, 
1995 - 2005), ανέτρεψε, τον Απρίλιο 
του 2006, τη μοναρχία που επιβλήθη¬ 
κε πραξικοπηματικά με τη στήριξη των 
ΗΠΑ, της Ινδίας και της ντόπιας ολι¬ 
γαρχίας και αναδείχθηκε πρώτη δύ¬ 
ναμη στις εκλογές του 2008. Ωστόσο, 
η πολιτική κοινοβουλευτικής ειρήνης 
που ακολούθησε οδήγησε στη διάσπα¬ 
ση και αποδυνάμωσή του, στην προδο¬ 
σία του λαού και στην ενσωμάτωση της 
ηγεσίας του στην αστική δημοκρατία. 

Οι σημερινές εξελίξεις ήρθαν ως 
φυσικό επακόλουθο τόσο του γεγονό¬ 
τος ότι στην ηγεσία του Ε.Κ.Κ.Ν.(Μ,) 
κυριάρχησαν η δεξιότερη πτέρυγα 
(Πρατσάντα , Μπαταράι κ.λπ.), όσο 
και των εγγενών θεωρητικών και πο¬ 
λιτικών αδυναμιών του κόμματος. Η 
επικράτηση της δεξιάς πτέρυγας ήταν 
αναμενόμενη, καθώς μεγάλο μέρος της 
επιτυχίας του Ε.Κ.Κ.Ν.(Μ,) στη διάρ¬ 


κεια του Λαϊκού Πολέμου οφειλόταν 
στη δημιουργία ενός μεγάλου συνασπι¬ 
σμού με φτωχά στρώματα και καταπιε¬ 
σμένες μειονότητες στη βάση ενός δη¬ 
μοκρατικού προγράμματος. Σύμφωνα 
με το σχέδιο αυτής της ηγεσίας - που 
βασίζεται στη θεωρία των σταδίων 
που ενστερνίζεται ο μαοϊσμός - έπρε¬ 
πε να δημιουργηθεί αρχικά μια συμμα- 
χία με τα καθεστωτικά κόμματα απένα¬ 
ντι στο βασιλιά με σκοπό την ανατρο¬ 
πή του - όπως και έγινε- και στη συνέ¬ 
χεια, μέσα από την είσοδο στο κοινο¬ 
βούλιο θα εξαπλωνόταν η επιρροή του 
κόμματος και θα αλωνόταν ο στρατός, 
με την είσοδο σε αυτόν των μαχητών 
του Λαϊκού Απελευθερωτικού Στρατού 
(Λ.Α.Σ.). Το δεύτερο μέρος του σχεδί¬ 
ου, ωστόσο, απέτυχε παταγωδώς, πέρα 
από όλα τα άλλα και γιατί η ηγεσία του 
Ε.Κ.Κ.Ν.(Μ,) αντικατέστησε το στόχο 
της Δημοκρατικής Επανάστασης (πρώ¬ 
το στάδιο) και της άσκησης της εξου¬ 
σίας από τις επαναστατικές δυνάμεις 
από ένα «υποστάδιο», κατά το οποίο 
θα επιτρεπόταν η πολιτική ηγεμονία 
των καπιταλιστικών δυνάμεων, μιας και 
η χώρα ήταν τόσο καθυστερημένη που 
έπρεπε να περάσει πρώτα από μια φάση 
καπιταλιστικής ανάπτυξης. 

Το 2006 υπογράφτηκε η Ευ- 
ρεία Συμφωνία Ειρήνης ανάμεσα στο 
Ε.Κ.Κ.Ν.(Μ,) και τα καθεστωτικά κόμ¬ 
ματα, που υποτίθεται ότι θα οδηγού¬ 


σε σε εκλογές για συντακτική συνέ¬ 
λευση. Στην πραγματικότητα, οδήγη¬ 
σε στην αδρανοποίηση και τη διάλυ¬ 
ση του Λ.Α.Σ. (20.000 μαχητές), τη δι¬ 
άλυση των τοπικών λαϊκών κυβερνήσε¬ 
ων που έλεγχε το Ε.Κ.Κ.Ν.(Μ,) και την 
υποταγή της μαοϊκής ηγεσίας στα κοι¬ 
νοβουλευτικά παιχνίδια που ενορχή¬ 
στρωσε η άρχουσα τάξη και οι ιμπερι¬ 
αλιστές. Παρά τη συντριπτική νίκη του 
Ε.Κ.Κ.Ν.(Μ,) στις προεδρικές εκλο¬ 
γές του 2008, η ηγεσία του υποχρεώ¬ 
θηκε να παραιτηθεί (Μάης 2009), στα¬ 
μάτησε άδοξα τη μεγάλη απεργία που η 
ίδια ξεκίνησε το Μάη του 2010 και δέ¬ 
χτηκε την εφαρμογή νεοφιλελεύθερων 
πολιτικών και την επιστροφή της γης 
που είχαν καταλάβει οι φτωχοί αγρό¬ 
τες, προκειμένου να διατηρήσει την 
εξουσία στα πλαίσια της κοινοβουλευ¬ 
τικής δημοκρατίας. Οι καταγγελίες για 
σκάνδαλα και διαφθορά απλά συμπλη¬ 
ρώνουν την εικόνα. Η αποχώρηση της 
αριστερής πτέρυγας τον περασμένο 
Ιούνη ήρθε ως φυσική συνέπεια. Αγνω¬ 
στη, ωστόσο, παραμένει η εξέλιξή της, 
γιατί, παρά την κριτική που ασκεί εδώ 
και καιρό, άφησε τα πράγματα να φτά¬ 
σουν σε αυτό το σημείο, αλλά και γιατί 
εμφανίζεται προσκολλημένη στον ορ¬ 
θόδοξο Μαοϊσμό και αποτελεί ερωτη¬ 
ματικό το αν μπορεί να πείσει τον προ¬ 
δομένο λαό του Νεπάλ και να δημιουρ¬ 
γήσει ένα νέο κίνημα. 



στον κόσμο... 


Μεξικό 

Δεκάδες χιλιάδες διαδήλωναν όλο τον Ιούλιο στην Πόλη 
του Μεξικό ενάντια στην εκλογική νίκη του Ενρίκε Πένια 
Νιέτο, στις προεδρικές εκλογές της 1ης Ιουλίου, κατηγο¬ 
ρώντας το κόμμα του, το Θεσμικό Επαναστατικό Κόμμα 
(ΡΚΙ), για εξαγορά ψήφων. Το ΡΚΙ κυβερνούσε το Μεξικό 
για 71 χρόνια, αμέσως μετά την μεξικάνικη επανάσταση 
μέχρι την ήττα του στις προεδρικές εκλογές του 2000. Οι 
διαδηλωτές, στην πλειοψηφία τους φοιτητές που δεν ανή¬ 
κουν σε κάποιο πολιτικό χώρο, υποστηρίζουν ότι σε διά¬ 
φορα μέρη του Μεξικού οι ψήφοι είχαν αλλοιωθεί. Κατη¬ 
γορούν το ΡΚΙ ότι απειλούσε και εξαγόραζε κόσμο, κυρί¬ 
ως από την φτωχολογιά, για να αποσπάσει ψήφους. Επί¬ 
σης, το κατηγορούν ότι πλήρωσε τα ΜΜΕ για να καθο¬ 
δηγήσουν την κοινή γνώμη υπέρ του. Το αριστερό Κόμ¬ 
μα της Δημοκρατικής Επανάστασης (ΡΚΌ), το οποίο ήρθε 
δεύτερο με βάση τα επίσημα αποτελέσματα, κατηγορεί 
ανοιχτά το ΡΚΙ ότι εξαγόραζε ψήφους μοιράζοντας χρή¬ 
ματα, δωροκάρτες από αλυσίδα πολυκαταστημάτων, οι¬ 
κιακές συσκευές κ.α. Η εκλογική νίκη του Νιέτο επιση¬ 
μοποιήθηκε οριστικά μετά από μια επαναληπτική καταμέ¬ 
τρηση.. . σε λιγότερο από τις μισές ψήφους! 


Σρι Λάνκα 

Λοκ άουτ σε 13 από τα 15 δημόσια πανεπιστήμια της χώ¬ 
ρας πραγματοποίησε στα τέλη Αυγούστου η κυβέρνηση 
της Σρι Λάνκα, χωρίς να διευκρινίσει πότε θα ξανανθί¬ 
ζουν. Ο λόγος είναι η απεργία διάρκειας των καθηγητών, 
που ήδη κρατάει σχεδόν δύο μήνες. 

Οι πανεπιστημιακοί εκπαιδευτικοί απεργούν διαμαρτυρό- 
μενοι ενάντια στην ιδιωτικοποίηση της τριτοβάθμιας εκ¬ 
παίδευσης, η οποία μέχρι τώρα είναι δημόσια και δωρεάν. 
Διεκδικούν αύξηση του ποσοστού του ΑΕΠ για την εκ¬ 
παίδευση στο 6% από το 2% που είναι τώρα. Επίσης, ενα¬ 
ντιώνονται στην προσπάθεια τοποθέτησης εταιριών φύ¬ 
λαξης στα πανεπιστήμια, οι οποίες θα διευθύνονται από 
το Υπουργείο Άμυνας, ενώ ασκούν κριτική στο υποχρε¬ 
ωτικό πρόγραμμα δύο βδομάδων στρατιωτικής εκπαίδευ¬ 
σης, το οποίο πρέπει να παρακολουθήσουν όλοι οι νεοει- 
σερχόμενοι στο πανεπιστήμιο. Διεκδικούν επίσης να στα¬ 
ματήσουν οι πολιτικές παρεμβάσεις (διορισμοί σε θέσεις- 
κλειδιά ατόμων ευνοούμενων από την κυβέρνηση) εντός 
των πανεπιστημίων και αύξηση στους μισθούς τους. Στο 
λοκ άουτ της κυβέρνησης οι φοιτητές και οι καθηγητές 
ανταπάντησαν με διαδηλώσεις. 


Ιταλία 

120 ανθρακωρύχοι κλείστηκαν στις 27 Αυγούστου μέσα σε 
ανθρακωρυχείο στη Σαρδηνία, 400 μέτρα κάτω από τη γη, 
ζωσμένοι με 100 κιλά εκρηκτικών. Το ανθρακωρυχείο μέ¬ 
χρι τώρα είναι δημόσιο και ανήκει στην επαρχία της Σαρ¬ 
δηνίας, αναμένεται όμως να ιδιωτικοποιηθεί. Το ανθρακω¬ 
ρυχείο προσφέρει την πρώτη ύλη για την λειτουργία εργο¬ 
στασίου παραγωγής ηλεκτρικής ενέργειας. Οι ανθρακω¬ 
ρύχοι υπερασπίζονται τις θέσεις εργασίας τους και την μο¬ 
ναδική πηγή εισοδήματος που έχουν, μια που το ορυχείο 
εξασφαλίζει ψωμί σε 470 οικογένειες, ειδικά σε μια περιο¬ 
χή που μαστίζεται από την φτώχεια. Δηλώνουν ότι θα μεί¬ 
νουν κλεισμένοι στο ορυχείο μέχρι να πραγματοποιηθεί 
συνάντηση με την κεντρική κυβέρνηση της Ρώμης για να 
συζητήσουν το μέλλον του εργοστασίου. Η πρόταση των 
εργαζομένων είναι να προχωρήσει η κυβέρνηση τα σχέ¬ 
δια που έχει από το 2009 για κρατικές επενδύσεις στον το¬ 
μέα της εξόρυξης και να προχωρήσει στην κατασκευή ενός 
νέου ενεργειακού εργοστασίου, με υψηλής τεχνολογίας 
σύστημα δέσμευσης και αποθήκευσης άνθρακα. 
Κατάληψη του συγκεκριμένου ανθρακωρυχείου, διάρκει¬ 
ας 100 ημερών, είχε πραγματοποιηθεί και το 1995. Η ηρω¬ 
ική πράξη των ανθρακωρύχων δείχνει την αποφασιστικό¬ 
τητα που πρέπει να επιδεικνύει ο καθένας που βρίσκεται 
αντιμέτωπος με την ανεργία, σε μια εποχή που η απώλεια 
εργασίας σημαίνει καταδίκη σε θάνατο. Και αυτή η απο¬ 
φασιστικότητα, μαζί με την απελπισία, οδήγησε ένα αν¬ 
θρακωρύχο να κόψει αυθόρμητα τις φλέβες του κατά την 
διάρκεια συνέντευξης στην τηλεόραση. Ο ανθρακωρύ¬ 
χος νοσηλεύεται στο νοσοκομείο, εκεί όπου κινδυνεύει να 
βρεθεί και η ιταλική κυβέρνηση αν συνεχίσει την αντεργα- 
τική της πολιτική! 

Εργασιακό Απαρτχάιντ και μακελειό 
στα ορυχεία της Νότιας Αφρικής 



Σ ε μακελειό εξελίχθηκε η απερ¬ 
γία των μεταλλωρύχων στα 
ορυχεία λευκόχρυσου της βρε¬ 
τανικής πολυεθνικής Λόμιν 
στη Μαρικάνα του Ρούστεν- 
μπουργκ στη Ν. Αφρική. Την 
Πέμπτη 16 Αυγούστου, η αστυνομία, με εντολή 
της κυβέρνησης για παύση της απεργίας, δολο¬ 
φονεί 34 εργάτες, τραυματίζει 78 και συλλαμ¬ 
βάνει 259. Ενώ τρεις μέρες είχε πραγματοποιη¬ 
θεί αστυνομική επίθεση μικρότερης κλίμακας, 
όπου δολοφονήθηκαν εργάτες και σκοτώθη¬ 
καν 2 υπάλληλοι ασφαλείας και 2 αστυνομικοί. 

Η απεργία είχε ξεκινήσει μια εβδομάδα νω¬ 
ρίτερα, στις 9 Αυγούστου, από τους χειριστές 
γεωτρύπανου που είχαν σαν αίτημα την αύξηση 
των μισθών τους, που κυμαίνονται από 3.500 
έως 5.000 ραντ, στα 12.500 (δηλαδή από 350- 
500 ευρώ στα 1.250). Σύντομα το παράδειγ¬ 
μα των χειριστών ακολούθησαν εργάτες και σε 
άλλα ορυχεία με απεργίες διάρκειας, που πέρα 
από μισθολογικές αυξήσεις έβαζαν και αιτήμα¬ 
τα για την καλυτέρευση των συνθηκών υγιει¬ 
νής και την προστασία στους τόπους δουλειάς. 

Συνολικά στις επιχειρήσεις τις αστυνομί¬ 
ας δολοφονήθηκαν 40 εργάτες, ενώ χαρακτη¬ 
ριστικό του κυριολεκτικά πολεμικού σκηνικού 
είναι πως οι οικογένειες των απεργών δε γνώ¬ 
ριζαν αν οι άνθρωποί τους είναι νεκροί, τραυ¬ 
ματίες ή συλληφθέντες. 

Η συγκεκριμένη επίθεση αποτελεί κλιμά¬ 
κωση της καταστολής των εργατικών κινη¬ 
τοποιήσεων. Τον Φεβρουάριο, κατά τη διάρ¬ 
κεια απεργίας 6 εβδομάδων στα ορυχεία του 
Ίμπλατς, 4 εργάτες δολοφονήθηκαν και άλλοι 
50 τραυματίστηκαν από σφαίρες της αστυνο¬ 
μίας. Τον Μάρτη, οι εργάτες του ορυχείου Αου- 
ρόρα δεν έλαβαν αποζημίωση ύψους 4,3 εκ. 
ραντ για δεδουλευμένα, η οποία είχε οριστεί με 
απόφαση δικαστηρίου, μετά την χρεοκοπία του 
ορυχείου, που άνηκε στον εγγονό του Μαντέ- 
λα και ανιψιό του τωρινού προέδρου Ζούμα. 
Παρόλα αυτά, όλα τα περιουσιακά στοιχεία του 


ορυχείου πωλούνται και τα έσοδα πάνε στους 
λογαριασμούς των αφεντικών, ενώ οι απολυ¬ 
μένοι εργάτες λιμοκτονούν. Πέντε απ’ αυτούς 
αυτοκτόνησαν όταν έκλεισε το ορυχείο και σε 
διαδήλωση τους τον Απρίλη έξω από γραφεία 
δημοτικών αρχών δύο δολοφονήθηκαν. Παρά 
τη λυσσασμένη επίθεση, οι εργάτες συνέχισαν 
τις κινητοποιήσεις τους και τελικά ανάγκασαν 
την εργοδοσία σε μερικές παραχωρήσεις. 

Στις 25 Αυγούστου ανεστάλη η απεργία σ’ 
ένα από τα δύο ορυχεία πλατίνας στα νοτιο¬ 
δυτικά της χώρας, το Ρόγιαλ Μπάφοκενγκ, με 
υπογραφή 3ετούς σύμβασης εργασίας, επίλυ¬ 
ση μη μισθολογικών αιτημάτων και μετατρο¬ 
πή των συμβάσεων από ορισμένου χρόνου σε 
αόριστου. Επίσης, 100 εργάτες στα ορυχεία της 
πολυεθνικής Αγγλο-Αμέρικαν Πλάτινουμ ξεκί¬ 
νησαν απεργία με οικονομικά αιτήματα. 

Η άνοδος των ταξικών αγώνων στη Ν. 
Αφρική και το ατσάλωμα του ηθικού των ερ¬ 
γατών μετά το αιματοκύλισμα της Μαρικάνα 
ανάγκασαν τη πρώτη παγκοσμίως πολυεθνι¬ 
κή σε παραγωγή πλατίνας να διαπραγματευτεί 
με 6μελή αντιπροσωπεία των εργατών, τσακί¬ 
ζοντας την προηγούμενη τακτική της εταιρείας 
άμεσων απολύσεων όσων απεργούσαν. 

Ο ρόλο των πολυεθνικών και η 
σημασία της απεργίας 

Στην Ν. Αφρική εργάζονται περίπου 
493.000 εργάτες σε εταιρείες εκμετάλλευσης 
ορυκτών, ενώ ο συγκεκριμένος κλάδος αντι¬ 
προσωπεύει το 18% του ΑΕΠ της χώρας. Η Ν. 
Αφρική έχει το 78% των παγκοσμίων αποθε¬ 
μάτων λευκόχρυσου, το 50% των παγκόσμιων 
αποθεμάτων χρυσού και είναι ο τρίτος μεγαλύ¬ 
τερος εξαγωγέας άνθρακα και ο μεγαλύτερος 
παραγωγός χρωμίου. Επίσης, έχει σημαντική 
θέση στην παραγωγή διαμαντιών. 

Λόγω της τεράστιας χρήσης του λευκόχρυ¬ 
σου στη βιομηχανία, τα αποθέματα σε παγκό¬ 
σμια κλίμακα έχουν μειωθεί δραματικά. Η εξό- 
ρυξη και επεξεργασία του λευκόχρυσου συνα¬ 


ντούν τεράστιες δυσκολίες, λόγω και των απα¬ 
ραίτητων τεχνολογικών μέσων, και έτσι η τιμή 
έχει εκτοξευθεί. Να σημειωθεί πως αν η εξόρυ- 
ξη σταματούσε σήμερα, τα αποθέματα θα επαρ- 
κούσαν μόνο για έναν χρόνο, στοιχείο που κά¬ 
νει ακόμη πιο κρίσιμη την αδιάκοπη προσπά¬ 
θεια εξόρυξης και επεξεργασίας του. 

Τόσο η εξόρυξη λευκόχρυσου όσο και άλ¬ 
λων ορυκτών από τις 850 επιχειρήσεις που δρα¬ 
στηριοποιούνται στη Ν. Αφρική γίνεται με ξε¬ 
περασμένη τεχνολογία, χαμηλό βαθμό εκμη¬ 
χάνισης και τεράστια συμμετοχή εργατών, που 
εργάζονται υπό πρωτόγονες συνθήκες. Οι ερ¬ 
γάτες δουλεύουν κυριολεκτικά για ένα κομ¬ 
μάτι ψωμί, ενώ η εργοδοσία εφαρμόζει συμβό¬ 
λαια στο 1/3 της συλλογικής σύμβασης με ερ¬ 
γάτες που φέρνουν μαζικά από άλλες περιοχές 
της χώρας (ουΐδίάεΓδ, δηλαδή «εξωτερικοί») ή 
από χώρες όπως η Μοζαμβίκη, η Μποτσουάνα, 
το Λεσότο και η Σουαζιλάνδη. Συχνοί είναι και 
οι θάνατοι κατά τη διάρκεια της δουλειάς και 
πολλοί μεταλλωρύχοι μένουν ανάπηροι. 

Μέσα στα πλαίσια της παγκόσμιας καπιτα¬ 
λιστικής κρίσης μαίνονται αμείωτοι και οι εν- 
δοϊμπεριαλιστικοί ανταγωνισμοί. Το προβάδι¬ 
σμα στη χώρα -όπως και στην Αφρική συνο¬ 
λικότερα- για την ώρα το έχει η Κίνα. Οι ΗΠΑ 
προσπάθησαν να καλύψουν το χαμένο έδαφος 
με τις 2 πολυήμερες επισκέψεις της X. Κλίντον 
για να τονωθούν οι σχέσεις τους με τη Ν. Αφρι¬ 
κή και άλλα αφρικανικά κράτη σε οικονομικό, 
πολιτικό και στρατιωτικό επίπεδο. Επίσης, έχει 
αναδυθεί και μια ντόπια αστική τάξη, η οποία 
και ζητάει μερίδιο από τα κέρδη των ιμπερια¬ 


λιστών και θέλει να παίξει έναν ηγετικό ρόλο 
στην Αφρική, πότε σε συνεργασία με ΗΠΑ, 
Κίνα, Βρετανία και πότε σ’ αντίθεση με αυ¬ 
τές. Πολύπλοκο σκηνικό, αν συνυπολογίσου¬ 
με από τη μια την οικονομική πανωλεθρία της 
Κίνας στη Λιβύη και το νότιο Σουδάν - περιο¬ 
χές όπου ουσιαστικά έχασε τις προσβάσεις που 
είχε χτίσει- και την κακή οικονομική κατάστα¬ 
ση των ΗΠΑ. 

Στη Ν. Αφρική έχουν αναδυθεί και νέες πο¬ 
λιτικές δυνάμεις, που εκφράζουν την νεοανα- 
δυόμενη αστική τάξη, που φαίνεται να εγκατα¬ 
λείπει το ρόλο του απλού κομπραδόρου (μετα¬ 
πράτη) των ιμπεριαλιστικών συμφερόντων. 

Όλα τα παραπάνω δίνουν μια ξεκάθαρη 
εικόνα για την αμείλικτη αντιμετώπιση της 
απεργίας των μεταλλωρύχων από κυβέρνη¬ 
ση-εργοδοσία και την απόφαση τους να συ¬ 
ντρίψουν και την παραμικρή εστία εργατικής 
αντίστασης. Ανεπηρέαστο, βέβαια, δεν μένει 
απ’ αυτή την κατάσταση και το εργατικό κί¬ 
νημα, όπου βλέπει να αναπτύσσεται με γορ¬ 
γούς ρυθμούς μια γραφειοκρατία στο εσωτερι¬ 
κό του, άμεσα συνδεδεμένη με τα καπιταλιστι¬ 
κά συμφέροντα. Το Κομμουνιστικό Κόμμα Ν. 
Αφρικής συμμετέχει στην κυβέρνηση μαζί με τα 
συνδικάτα ΟΟδΑΤυ και το Αφρικανικό Εθνικό 
Κογκρέσο. Η αιματηρή καταστολή στη Λόμιν 
φαίνεται ότι έχει άμεση σχέση και με την προ¬ 
σπάθεια της συνδικαλιστικής γραφειοκρατίας 
να ελέγξει το κίνημα με τη βοήθεια της κυβέρ¬ 
νησης, μιας και η απεργία οργανώθηκε από ένα 
ανεξάρτητο συνδικάτο. 

Βασίλης Ζ. 


Αναζωπυρώνεται το κίνημα για δημόσια δωρεάν παιδεία στη Χιλή 


Ε ν μέσω θέρους για το βόρειο ημισφαίριο αλλά χειμώνα 
για το νότιο, οι μαθητές και φοιτητές της Χιλής βγαί¬ 
νουν και πάλι στους δρόμους. Οι κινητοποιήσεις τους 
δεν έχουν ακόμα την περσινή μαζικότητα, αλλά όλα δείχνουν 
ότι θα συγκρουστούν σφοδρά με την αντιδραστική κυβέρνη¬ 
ση του μεγαλοεπιχειρηματία προέδρου Πινιέρα. 

Το «φυτίλι» άναψαν αυτή τη φορά οι μαθητές, οι οποίοι 
από τις αρχές Αυγούστου έχουν καταλάβει εκατοντάδες σχο¬ 
λεία. Το Συμβούλιο των Μαθητών της Δευτεροβάθμιας Εκ¬ 
παίδευσης (ΑΟΕ8) και το Εθνικό Συντονιστικό των Μαθητών 
(ΟΟΝΕ5) κάλεσαν σε πέντε διαδηλώσεις με πανεθνικό ή τοπι¬ 
κό χαρακτήρα. Στις κινητοποιήσεις συμμετείχε και η Συνομο¬ 
σπονδία Φοιτητών της Χιλής (Οοηίεάι), ενώ άρχισαν και φοι¬ 
τητικές καταλήψεις. Μέχρι τις 28 Αυγούστου οι διαδηλώσεις 
δεν ήταν αρκετά μαζικές, είχαν όμως βασικό χαρακτηριστι¬ 
κό για μια ακόμα φορά τις έντονες συγκρούσεις με την αστυ¬ 
νομία. Αυτό οφείλεται κυρίως στην προσπάθεια του κινήμα¬ 
τος να αντιμετωπίσει στην πράξη το σχέδιο βίαιης καταστο¬ 
λής του. Όλες οι μεγάλες διαδηλώσεις κηρύσσονται «παράνο¬ 
μες», αφού η αστυνομία δεν δίνει άδεια για τη διεξαγωγή τους 
και με το πρόσχημα της... «παρακώλυσης συγκοινωνιών» επι¬ 
τίθεται άγρια (εκτοξευτήρες νερού, χημικά, ξυλοδαρμοί κ.λπ.) 
πριν καν αυτές ξεκινήσουν. Κατά περιπτώσεις επιστρατεύτηκε 
και η στρατιωτική αστυνομία. Έχουν γίνει περισσότερες από 
400 συλλήψεις φοιτητών και μαθητών, με αποκορύφωμα την 
επιχείρηση στις 16-17 Αυγούστου, ύστερα από εντολή του δη¬ 
μάρχου του Σαντιάγο, Πάμπλο Ζαλακέτ, όταν η αστυνομία ει¬ 
σέβαλε σε καταλήψεις και συνέλαβε εκατοντάδες μαθητές και 
φοιτητές. Οι μαθητές καταγγέλλουν ότι ορισμένοι κακοποιή¬ 
θηκαν σεξουαλικά κατά τη σύλληψή τους. Το θέμα έφτασε μέ¬ 
χρι τη Βουλή, όπου οι μαθητές αυτοί κατέθεσαν στην επιτρο¬ 
πή που εξετάζει την υπόθεση. Στις 28 Αυγούστου εκατοντά¬ 
δες χιλιάδες μαθητές, φοιτητές, εκπαιδευτικοί, εργαζόμενοι 
και γονείς έδωσαν την απάντησή τους στο όργιο καταστολής. 
Περισσότεροι από 150.000 διαδήλωσαν στο Σαντιάγο, ενώ με¬ 


γάλες διαδηλώσεις έγιναν και σε άλλες πόλεις. Στη νέα αυτή 
πανεθνική κινητοποίηση καλούσαν και τα συνδικάτα καθηγη¬ 
τών και δασκάλων (είχαν κηρύξει απεργία), οι Σύλλογοι Γονέ¬ 
ων και Κηδεμόνων για το Δικαίωμα στην Παιδεία (ΟοΓραάε) 
και δεκάδες λαϊκές οργανώσεις. Οι διαδηλωτές συγκρούστη- 
καν κατά περιπτώσεις με τις δυνάμεις καταστολής, δείχνοντας 
ποιος πραγματικά έχει το πάνω χέρι σ’ αυτή την αναμέτρηση. 
Η διαδήλωση πέρα από τα εκπαιδευτικά είχε ως κεντρικό σύν¬ 
θημα να σταματήσει το όργιο καταστολής και να αποδοθούν 
ευθύνες για την κακοποίηση των μαθητών. Επιπλέον, είχε τον 
χαρακτήρα της τιμής προς τον 16χρονο Μανουέλ Γκουτιέρες 
Ρεϊνόσο, που δολοφονήθηκε ένα χρόνο πριν (25/8/2011) κατά 
τη διάρκεια διαδήλωσης. Νέα μέρα πανεθνικής δράσης θα ορ¬ 
γανωθεί στις αρχές του Σεπτέμβρη. 

Το νέο ξέσπασμα του σπουδαστικού κινήματος στη Χιλή 
εντάσσεται στη μεγαλύτερη μάχη της νεολαίας και των εργα¬ 
ζομένων μετά την πτώση της δικτατορίας του Πινοσέτ. Εδώ 
και 2 χρόνια αγωνίζονται απαιτώντας να μπει ένα τέλος στον 
απόλυτα ταξικό χαρακτήρα της εκπαίδευσης και ζητώντας δη¬ 
μόσια, δωρεάν και καλής ποιότητας εκπαίδευση για όλους. Η 
χούντα του Πινοσέτ (1973) είχε βάλει βίαιο και αιματοβαμ¬ 
μένο τέλος στις κατακτήσεις των εργαζομένων και άνοιξε μια 
περίοδο βίαιης επιβολής νεοφιλελεύθερων πολιτικών, που όχι 
μόνο δεν σταμάτησαν το 1990 με το θάνατο του δικτάτορα, 
αλλά εντάθηκαν από τις μετέπειτα κυβερνήσεις. Τα τελευταία 
30 χρόνια η εκπαίδευση στη Χιλή λειτουργεί όπως μια οποια¬ 
δήποτε ιδιωτική επιχείρηση, επιδιώκοντας το μέγιστο κέρδος. 
Ενάντια σ’ αυτό το μοντέλο εξεγέρθηκαν οι χιλιανοί μαθητές 
και το 2006, στην «εξέγερση των πιγκουΐνων» (αποκαλούνται 
έτσι λόγω της σχολικής στολής τους). Η χρηματοδότηση της 
εκπαίδευσης βρίσκεται στο... δυσθεώρητο 0,5% του ΑΕΠ, μια 
από τις χαμηλότερες στον κόσμο, ενώ η τριτοβάθμια εκπαί¬ 
δευση είναι πλήρως ιδιωτικοποιημένη. Μόνο το 25% της εκ¬ 
παίδευσης εντάσσεται στην τοπική αυτοδιοίκηση, που γνωρί¬ 
ζει ακραία υποχρηματοδότηση, ενώ το 75% ανήκει σε ιδιωτι¬ 


κές επιχειρήσεις. Κατά μέσο όρο ένας φοιτητής πληρώνει για 
δίδακτρα 4.150 δολάρια (περισσότερα από τον ετήσιο βασι¬ 
κό μισθό). Οι εργατικές οικογένειες δεν μπορούν να σπουδά¬ 
σουν τα παιδιά τους ή χρεώνονται για μια ζωή, αφού οι τράπε¬ 
ζες παρέχουν φοιτητικά δάνεια με επιτόκια άνω του 6%. 

Κατά την περσινή χρονιά το φοιτητικό και μαθητικό κί¬ 
νημα αναπτύχθηκε μέσα από πλατιές μορφές αυτοοργάνω¬ 
σης (γενικές συνελεύσεις, συντονιστικά καταλήψεων) και δη¬ 
μοκρατικής διάρθρωσης του αγώνα (επιτροπές εκλεγμένων 
αντιπροσώπων). Χρησιμοποίησε ριζοσπαστικές μορφές πά¬ 
λης, όπως καταλήψεις διάρκειας, μαζικές και μαχητικές διαδη¬ 
λώσεις (στο Σαντιάγο οι διαδηλωτές έφτασαν το 1 εκατομμύ¬ 
ριο στις 21 Αυγούστου, την «ημέρα δράσης για την παιδεία»), 
κλεισίματα δρόμων, οδοφράγματα, καταλήψεις σε κυβερνητι¬ 
κά κτήρια κ.α. Οι εξωστρεφείς δράσεις, η μαχητικότητα και η 
πολύ καλή οργάνωση του αγώνα κέρδισαν την εμπιστοσύνη 
των εργαζομένων και έτσι πυροδοτήθηκαν εργατικές κινη¬ 
τοποιήσεις και μια 48ωρη γενική απεργία. Το κίνημα έφτασε 
πολύ κοντά στο να ρίξει την κυβέρνηση, την οποία ανάγκασε 
να προχωρήσει στη «θυσία» του υπουργού Παιδείας, Λαβίν, 
και σε κάποιες δευτερεύουσες παραχωρήσεις (μικρή αύξηση 
της χρηματοδότησης, χορήγηση υποτροφιών, μείωση επιτοκί¬ 
ων των δανείων κ.α.). Συνεχίστηκε με διακυμάνσεις ολόκληρη 
τη χρονιά, απαιτώντας άμεση κατοχύρωση στο Σύνταγμα του 
δικαιώματος στην εκπαίδευση και της υποχρέωσης του κρά¬ 
τους στην ικανοποίησή του. Με αυτό το βασικό αίτημα συνε¬ 
χίζει και φέτος, έχοντας τις προϋποθέσεις όχι μόνο για μεταρ¬ 
ρυθμίσεις στην παιδεία, αλλά και για να ρίξει την κυβέρνη¬ 
ση και να φέρει συνολικές αλλαγές στην χιλιάνικη κοινωνία. 

Αυτό το μεγαλειώδες και υποδειγματικό κίνημα αποτελεί 
ένα άριστο παράδειγμα για το ελληνικό φοιτητικό και μαθη¬ 
τικό κίνημα, που έχει μπροστά του κολοσσιαίες μάχες ενάντια 
στην καταστροφή (οικονομική, κοινωνική, πολιτιστική) της 
ελληνικής κοινωνίας και στη μετατροπή της εκπαίδευσης σε 
κάτι χειρότερο και από αυτό της Χιλής. 

Ισπανία: Χρεοκοπία προ των πυλών 


Τ ην στιγμή που η ισπανική 
αστική τάξη και η κυβέρ¬ 
νηση Ραχόι κάνουν απε¬ 
γνωσμένες προσπάθειες 
να δανειστεί η Ισπανία απο τα λεγά¬ 
μενα “ευρωπαϊκά ταμεία διάσωσης” 
και την Ευρωπαϊκή Κεντρική Τρά¬ 
πεζα (ΕΚΤ),ν όλα δείχνουν πώς μια 
προσφυγή στον ευρωπαϊκό μηχανι¬ 
σμό στήριξης και στο ΔΝΤ είναι ανα¬ 
πόφευκτη. Το κόστος δανεισμού της 
έχει ξεπεράσει κάθε όριο με το δεκα¬ 
ετές ομόλογο του Ισπανικού δημοσί¬ 
ου να κυμαίνεται γύρω στο 7% , ενώ 
όλοι οι οικονομικοί δείκτες της οι¬ 
κονομίας αναθεωρούνται συνεχώς 
γνωρίζοντας κατακόρυφη πτώση και 
εκτινάσσοντας το χρέος (δημόσιο και 
ιδιωτικό) σε δυσθεώρητα ύψη. 

Στα ευρωπαϊκά αστικά επιτελεία 
έχει σημάνει συναγερμός καθώς όσο 
πλησιάζει η αναπόφευκτη χρεοκοπία 
της Ισπανίας , μεγαλώνει ο κίνδυνος 
να συμπαρασύρει στο διάβα της όλη 
την Ευρωζώνη. Πρώτος και καλύτε¬ 
ρος ο ιταλικός καπιταλισμός που νιώ¬ 
θει την θηλιά της χρεοκοπίας όλο και 
πιο σφιγμένη, πιέζει ώστε τα ευρωπα¬ 
ϊκά ταμεία διάσωσης και το ΕΚΤ να 
αγοράσουν ισπανικό χρέος απευθεί¬ 
ας απο την πρωτογενή αγορά. Κατα 
πόδας ακολουθεί και η Γαλλία με τον 
Ολλάντ να στηρίζει και αυτός την μη 
προσφυγή της τέταρτης μεγαλύτερης 
οικονομίας της Ευρωζώνης στο μη¬ 
χανισμό στήριξης και στο ΔΝΤ. 

Στις 6 Σεπτεμβρίου στην μηνι¬ 
αία συνάντηση της η ΕΚΤ πιθανόν 
να φέρει περισσότερες λεπτομέρειες 
για ένα εναλλακτικό σχέδιο διάσω¬ 
σης και στις 14/15 Σεπτεμβρίου στην 
Κύπρο σε μια ανεπίσημη συνάντηση, 
οι ευρωπαίοι υπουργοί οικονομικών 
αναμένεται να συζητήσουν ένα πιθα¬ 
νό πρόγραμμα. 

Ο πρόσφατος δανεισμός των 100 
δις για την διάσωση των τραπεζών 
της Ισπανία μοιάζει με σταγόνα στον 
ωκεανό μπροστά σε αυτά που πραγ¬ 
ματικά χρειάζεται η ισπανική οικονο¬ 
μία για να μετριάσει την κρίση. Με 
τους πιο μετριοπαθείς υπολογισμούς 
η συνολική βοήθεια που θα χρειαστεί 
η Ισπανία αγγίζει τα 306 δις έως το 
2014. 

Όμως ακόμα και αυτά δεν φτά¬ 
νουν. Οι περισσότερες απο τις αυ¬ 
τόνομες κυβερνήσεις της χώρας εί¬ 
ναι χρεοκοπημένες παρά τα σκλη¬ 
ρό πρόγραμμα λιτότητας που έχουν 
εφαρμόσει. Πρόσφατα η αυτόνομη 


περιοχή της Βαλένθια ανακοίνωσε 
πως για να καλύψει τις ταμειακές της 
ανάγκες πρέπει να δανειστεί απο την 
κεντρική κυβέρνηση 4.5 δις. Το χρέος 
της περιφέρειας έχει φτάσει το 20% 
του ΑΕΠ της ενώ σύντομα θα κλη¬ 
θεί να καλύψει ληξιπρόθεσμες οφει¬ 
λές ύψους 2.88 δις. Ίδια και χειρότε¬ 
ρα είναι η κατάσταση σχεδόν σε όλες 
τις αυτόνομες περιφέρειες οι οποίες 
είναι αντιμέτωπες με πρωτοφανή κό¬ 
ψιμο δαπανών, μειώσεις μισθών, απο¬ 
λύσεις και μια αύξηση της φορολογί¬ 
ας που φτάνει τα 65 δις. 

Τα σκληρά μέτρα λιτότητας της 
κυβέρνησης Ραχόι φυσικά έχουν το 
αντίθετο αποτέλεσμα απο αυτό που 
δήθεν επιδιώκουν, δηλ την υποτιθέ¬ 
μενη ανάπτυξη. Η χώρα έχει μπει χω¬ 
ρίς επιστροφή σε ένα υφεσιακό τού¬ 
νελ και όλοι οι οικονομικοί δείκτες 
οδηγούνται προς τα κάτω. Η ύφε¬ 
ση στο δεύτερο τρίμηνο έφτασε στο 
0.4% φτάνοντας συνολικά το 1,3% 
στο εξάμηνο. Η πτώση των επενδύ¬ 
σεων άγγιξε το 3% στο δεύτερο τρί¬ 
μηνο με κυριότερη την πτώση του το¬ 
μέα της οικοδομής που συρρικνώθη- 
κε κατά 4% ενώ μέσα σε έναν χρό¬ 
νο προστέθηκαν άλλοι 801.000 άν¬ 
θρωποι στις ουρές των ανέργων εκτι¬ 
νάσσοντας την επίσημη ανεργία στο 
24%. 

Λίγους μήνες μετά απο τις εκλο¬ 
γές η δημοτικότητα της κυβέρνησης 
Ραχόι έχει γίνει κουρέλι κάτω απο 
το βάρος των μέτρων και της σημα¬ 
ντικής ανόδου των εργατικών αγώ¬ 
νων που συνεχίστηκαν ακαταπαυ- 
στα κατά την διάρκεια όλου του κα¬ 
λοκαιριού. Η υποβόσκουσα πολιτι¬ 
κή κρίση που είχε συγκρατηθεί μετά 
τις εκλογές λογω της πλατιάς πλει- 
οψηφίας του Λαϊκού Κόμματος στην 
Βουλή παίρνει πλέον έναν ανοιχτό 
κυβερνητικό χαρακτήρα. Ήδη η κε¬ 
ντρική κυβέρνηση είναι αντιμέτωπη 
με την ανταρσία πολλών βουλευτών 
των αυτόνομων κυβερνήσεων που 
καλούνται σε έναν αυστηρό έλεγχο 
των δαπανών και υποχρεούνται να 
κάνουν μεγάλες περικοπές σε υγεία, 
παιδεία, ασφάλιση, κλπ αντιμέτωποι 
με την πολιτική τους εξαφάνιση. Ήδη 
ο Ραχόι σχεδιάζει αλλαγές στο υπάρ- 
χον κυβερνητικό σχήμα σε μια προ¬ 
σπάθεια αυταρχικοποίησης της πολι¬ 
τικής ζωής και ενίσχυσης του βονα¬ 
παρτισμού για να μπορέσει να αντι¬ 
μετωπίσει το εργατικό κίνημα. 

Μια κοινωνική έκρηξη πλανάται 


πάνω απο την Ισπανία με τους εργα¬ 
ζόμενους, τα φτωχά λαϊκά στρώμα¬ 
τα και την νεολαία να έχουν ανεβά¬ 
σει τον ρυθμό ριζοσπαστικοποίησης 
τους χρησιμοποιώντας κάθε δυνατή 
μορφή πάλης για να κάνουν αποτε¬ 
λεσματικό τον αγώνα τους. Απεργίες, 
καταλήψεις, κλεισίματα δρόμων, έφο¬ 
δοι ανέργων στα σούπερ μάρκετ για 
την επιβίωση τους, είναι στην ημερή¬ 
σια διάταξη. Μετά τον ηρωικό αγώ¬ 
να των ανθρακωρύχων που σταμάτη¬ 
σε προσωρινά στις αρχές Αυγούστου 
στο ζενίτ της λαϊκής του υποστήρι¬ 
ξης λόγω της προδοτικής πολιτικής 
της συνδικαλιστικής γραφειοκρατί¬ 
ας, οι εργαζόμενοι όλων των κλάδων 
καταλαβαίνουν την ανάγκη ενοποίη¬ 
σης των αγώνων τους και πιέζουν τις 
Ομοσπονδίες (ΙΚΥΓ, ΟΟΟΟ) να κα- 
λέσουν μια νέα Γενική Απεργία για να 
ρίξουν την κυβέρνηση Ραχόι. 

Η συνδικαλιστική γραφειοκρατία 
μακριά απο το να χαράξει ένα σχέ¬ 
διο αγώνων για την αντιμετώπιση 
της επίθεσης και την οργάνωση μιας 
νέας γενικής απεργίας, κινείτε στα 
όρια της αντίδρασης εφαρμόζοντας 
μια άθλια και προδοτική πολιτική. Σε 
ρόλο δορυφόρου του Σοσιαλιστικού 
Κόμματος αλλά και των ρεφορμι- 
στών της Ενωμένης Αριστεράς συνα¬ 
ντήθηκε αρχικά με εκπρόσωπους της 
κυβέρνησης και στην συνέχεια με τον 
βασιλιά (!) απο τον οποίον και ζήτησε 
να διαμεσολαβήσει με την κυβέρνη¬ 
ση για να καλέσει δημοψήφισμα και 
να “συμβουλευτεί” τον λαό πριν πά¬ 
ρει καινούργια μέτρα.. 

Οι εμπειρίες απο τους αγώνες των 
δυο τελευταίων χρόνων και ειδικά 
της απεργίας των ανθρακωρύχων εί¬ 
ναι μια σημαντική παρακαταθήκη για 
την ισπανική εργατική τάξη η οποία 
ανασυγκροτείται με γρήγορους ρυθ¬ 
μούς και επαναπροσεγγίζει τις ριζο¬ 
σπαστικές και επαναστατικές παρα¬ 
δόσεις της ιστορίας της. Η κατανόη¬ 
ση αυτής της εμπειρίας θα παίξει κα¬ 
θοριστικό ρόλο για την υπερφαλάγ- 
γιση της γραφειοκρατίας και τις απο¬ 
φασιστικές συγκρούσεις που έχουν 
μπροστά τους. Ταυτόχρονα οι Ισπα¬ 
νοί εργαζόμενοι πρέπει να προχωρή¬ 
σουν σε μια ανασύνθεση των πολιτι¬ 
κών τους δυνάμεων και να χτίσουν το 
επαναστατικό τους κόμμα, την ανα¬ 
γκαία προϋπόθεση για την αποφασι¬ 
στική σύγκρουση με τους καπιταλι¬ 
στές και το σύστημα τους. 


Το κυνηγητό του ιδρυτή του Μΐάΐεαία 

Ο πρόεδρος του Ισημερινού Ραφαέλ Κορέα 
χορήγησε άσυλο στον ιδρυτή της ιστοσελίδας 
λνίΕίΙεπΕδ Τζούλιαν Ασάνζ, που καταζητείται από 
τις αρχές των ΗΠΑ και της Σουηδίας. Ο Ασάνζ 
έχει καταφύγει από τις 19 Ιουνίου στην πρεσβεία 
του Ισημερινού στο Λονδίνο αιτούμενος πολιτι¬ 
κό άσυλο και έκτοτε βρίσκεται κλεισμένος στην 
πρεσβεία, που πολιορκείται από βρετανούς αστυ¬ 
νομικούς. Η βρετανική κυβέρνηση, που είχε δε- 
σμευθεί να προχωρήσει στη σύλληψη και απέλα¬ 
σή του απείλησε ότι θα εισβάλει(!) στην πρεσβεία 
αν ο Ισημερινός δεν παραδώσει τον Ασάνζ. Αυτή η 
απειλή προκάλεσε την αγανάκτηση και την αντί¬ 
δραση του Ισημερινού, που την θεώρησε κατα¬ 
πάτηση της εθνικής του κυριαρχίας. Ο Υπουργός 
Εξωτερικών του Ισημερινού, Ρικάρντο Πατίνιο, 
δήλωσε χαρακτηριστικά: «Θέλουμε να καταστή¬ 
σουμε απολύτως σαφές ότι δεν είμαστε μια βρετα¬ 
νική αποικία και ότι οι χρόνοι της αποικιοκρατίας 
έχουν πια παρέλθει». 

Ο Ασάνζ καταζητείται από τις ΗΠΑ από τον 
Αύγουστο του 2010 για τη δημοσίευση στην 
ιστοσελίδα του αμερικανικών διπλωματικών και 
στρατιωτικών απόρρητων εγγράφων. Συνολικά, 
και μόνο το 2010, το λλΊΕΐΙεαΕδ είχε δημοσιεύσει 
391.832 διαβαθμισμένα αμερικανικά έγγραφα για 
τον πόλεμο στο Ιράκ, 77.000 διαβαθμισμένα έγ¬ 
γραφα του Πενταγώνου για τον πόλεμο στο Αφ¬ 
γανιστάν και 250.000 τηλεγραφήματα μεταξύ Στέ- 
ιτ Ντιπάρτμεντ και 270 αμερικανικών διπλωματι¬ 
κών αποστολών. Οι αποκαλύψεις του λλΊΕΐΙεαΕδ 
έκαναν τον γύρο του πλανήτη μέσω του διαδικτύ¬ 
ου και των ΜΜΕ, κλονίζοντας τις διπλωματικές 
σχέσεις των ΗΠΑ με μια σειρά από χώρες και κά¬ 
νοντας την κυβέρνηση των ΗΠΑ έξαλλη. Τον Νο¬ 
έμβριο του ίδιου έτους εκδόθηκε διεθνές ένταλ¬ 
μα σύλληψης του Ασάνζ από την Ιντερπόλ. Συ- 
νελήφθη τον Δεκέμβριο στη Βρετανία, όπου πέ¬ 
ρασε μήνες στη φυλακή σε καθεστώς απομόνω¬ 
σης και στη συνέχεια βρισκόταν υπό κατ’ οίκον 
περιορισμό. Το Ανώτατο Δικαστήριο της Βρετα¬ 
νίας αποδέχτηκε την αίτηση έκδοσης του Ασάνζ 
στη Σουηδία και απέρριψε την έφεση που άσκη¬ 
σε ο ίδιος τον Μάιο του 2012, δίνοντάς του ουσια¬ 
στικά δύο εβδομάδες περιθώριο για να εγκαταλεί¬ 
ψει τη χώρα. Στη Σουηδία εκκρεμούν εις βάρος του 
κατηγορίες για υποτιθέμενα σεξουαλικά εγκλήμα¬ 
τα, στα οποία δίνεται έμφαση για να αμαυρώσουν 
την εικόνα του, να δυσκολέψουν την υπεράσπισή 
του και να «μεσολαβήσουν» στην έκδοσή του στις 
ΗΠΑ, όπου πρόκειται να τιμωρηθεί παραδειγματι¬ 
κά. Διπλωμάτες του Ισημερινού εκτιμούν ότι στις 
ΗΠΑ ο Ασάνζ μπορεί να αντιμετωπίσει κατηγορί¬ 
ες που επισύρουν ακόμα και τη θανατική ποινή. Ο 
Ασάνζ αρνείται όλες τις κατηγορίες και λέει ότι θα 
συνεχίσει να «φέρνει στο φως τα μυστικά εγκλή¬ 
ματα των ισχυρών». 

Ο Ασάνζ δηλώνει φιλόδοξα ότι «όσο απειλεί¬ 
ται το λΥίΕΐΙεπΕδ, το ίδιο συμβαίνει και με την ελευ¬ 
θερία της έκφρασης και με την υγεία των κοινω¬ 
νιών μας». Ο πρόεδρος Κορέα απηύθυνε έκκληση 
προς όλες τις λατινοαμερικανικές χώρες να στη¬ 
ρίξουν την υπόθεση του Ασάνζ, την οποία θεωρεί 
«ανθρωπιστικό ζήτημα», και βρήκε θετικές αντα¬ 
ποκρίσεις από τους Λούλα (Βραζιλία), Τσάβες (Βε¬ 
νεζουέλα), Μοράλες (Βολιβία) κ.α. Να σημειώ¬ 
σουμε ότι ο Κορέα είναι αυτός που επιχείρησε πρό¬ 
σφατα να συσταθεί η Διεθνής Επιτροπή Λογιστι¬ 
κού Ελέγχου, για επανεξέταση/διαγραφή του χρέ¬ 
ους που βαραίνει τις φτωχές χώρες. Στο πλευρό 
του Ασάνζ τάσσονται επίσης η Διεθνής Ομοσπον¬ 
δία Δημοσιογράφων, μια πληθώρα χρηστών του 
διαδικτύου και γνωστές προσωπικότητες, όπως ο 
πρώην πρόξενος της Αγγλίας Κρέιγκ Μιούρεϊ και ο 
συγγραφέας-αγωνιστής Ταρίκ Αλί. 

Το ννίΕΐΙεπΕδ πραγματικά επέφερε ένα πλήγ¬ 
μα στην «αξιοπιστία» του αμερικάνικου ιμπεριαλι¬ 
σμού και διαφόρων κυβερνήσεων, αφού ξεγύμνω¬ 
σε και αποκάλυψε μπροστά σε όλο τον κόσμο όλο 
τον κυνισμό και την υποκρισία τους. 

Λ. Τρόισκυ: 0 «Κόκκινος Προμηθέας» 



Η ζωή του Λέων Νταβίντοβιτς 
Τρότσκι (1879 - 1940), του 
πιο συκοφάντη μένου ίσως 
επαναστάτη του 20ου αιώ¬ 
να, δεν ήταν το νυχτοπάτημα της γάτας 
στην πιο ταραγμένη περίοδο της ανθρω¬ 
πότητας αλλά η περπατησιά ενός κόκκι¬ 
νου προμηθέα που έσπερνε την φλόγα 
της επανάστασης από το ένα άκρο της 
Γης έως το άλλο. Από την Κίνα, την Ρω¬ 
σία, τις μητροπόλεις του καπιταλισμού - 
ιμπεριαλισμού έως την αμερικάνικη ήπει¬ 
ρο, η Ιστορία γεννοβολούσε φρίκες και 
θαύματα. Η πρώτη επιτυχημένη σοσια¬ 
λιστική επανάσταση στη Ρωσία το 1917, 
το κύμα των προλεταριακών επαναστά¬ 
σεων στην Ευρώπη μετά τον Α Παγκό¬ 
σμιο Πόλεμο, η αντεπανάσταση του φα¬ 
σισμού στην Γερμανία, Ιταλία και Ισπανία 
στο μεσοπόλεμο, η επικράτηση του στα¬ 
λινισμού στην χώρα των Σοβιέτ και τέ¬ 
λος ο Β’ Παγκόσμιος Πόλεμος. Όλα τα 
παραπάνω σχημάτιζαν ένα καλειδοσκό¬ 
πιο πρωτοφανέρωτων και κοσμοϊστορι- 
κών γεγονότων, η κατανόηση και η ερ¬ 
μηνεία των οποίων ζάλιζαν την πολιτική 
κρίση και των πιο επιφανών μαρξιστών 
της εποχής. 

Στον Λ. Τρότσκι ανήκει η τιμή ότι 
βρέθηκε με τις θεωρητικές αναλύσεις του 
αλλά και την πολιτική του δράση συγ¬ 
χρονισμένος με την κίνηση της Ιστορίας 
και τις ανάγκες της επαναστατικής τάξης 
του προλεταριάτου. Ανδρωμένος μέσα 
στην ρώσικη Σοσιαλδημοκρατία και τις 
οξείες διαμάχες στο εσωτερικό της, ανα- 
δείχθηκε πρόεδρος του Σοβιέτ στην Αγία 
Πετρούπολη στην επανάσταση του 1905. 
Με βάση αυτή την εμπειρία συνέλαβε την 
δυναμική των Σοβιέτ ως όργανα αυτοορ¬ 


γάνωσης της εργατικής εξουσίας και προ- 
έβλεψε την εξάπλωσή τους στο σύνολο 
της Ρωσίας στο επόμενο επαναστατικό 
κύμα. Διατύπωσε επίσης για πρώτη φορά 
την θεωρία της Διαρκούς Επανάστασης, 
εκτιμώντας ότι οποιαδήποτε προοδευ¬ 
τική ιστορική εξέλιξη στην Ρωσία μπο¬ 
ρούσε να προέλθει και να πραγματωθεί 
μόνο διαμέσου της δικτατορίας του προ¬ 
λεταριάτου. Αργότερα, μετά την Κινεζική 
επανάσταση του 1926-27, επέκτεινε την 
ισχύ της θεωρίας του για όλες τις αποι¬ 
κιακές - εξαρτημένες χώρες. Το 1917 ως 
ηγέτης της στρατιωτικής επιτροπής του 
Σοβιέτ της Αγίας Πετρούπολης οργάνω¬ 
σε την εξέγερση του Οκτώβρη που έδωσε 
την πλήρη εξουσία στα Σοβιέτ. 

Ο δεύτερος τη τάξει μετά τον Λένιν 
άνδρας στην Σοβιετική Ένωση οργάνω¬ 
σε εκ του μηδενός και διεύθυνε τον Κόκ¬ 
κινο Στρατό των 5,5 εκατομμυρίων ερ¬ 
γατών και αγροτών που έσωσε την νε¬ 
ογέννητη επανάσταση από τον στρατό 
των Λεύκων και των ιμπεριαλιστών συμ¬ 
μάχων τους στον εμφύλιο (1917-1920). 
Αντιλήφθηκε γρήγορα ότι η εισαγωγή 
ενός επαγγελματικού σώματος αξιωματι¬ 
κών και σύγχρονων όπλων δεν αρκού- 
σε για την νίκη επί των Λεύκων. Ο εμ¬ 
φύλιος πόλεμος ήταν ένας ταξικός πόλε¬ 
μος και ως τέτοιος έδινε την δυνατότη¬ 
τα στους επαναστάτες να απογυμνώσουν 
τον αστικό στρατό από τους εργάτες και 
αγρότες στρατιώτες του μέσω της επί¬ 
κλησης των στοιχειωδών ταξικών συμ¬ 
φερόντων τους. Τα παραπάνω συμπερά¬ 
σματα θα τον καταστήσουν τον πρώτο 
θεωρητικό του εμφύλιου πολέμου και θα 
φάνουν προφητικά και στον Ισπανικό εμ¬ 
φύλιο (1936-1939). 

Από το τέλος του εμφυλίου αρχίζει η 
πιο σημαντική και πιο δύσκολη περίοδος 
στην ζωή του Τρότσκι. Η σοσιαλιστική 
επανάσταση στην Ρωσία μπορεί να ήταν 
η πρώτη δικαίωση των ιστορικών πόθων 
του εργατικού κινήματος και των επανα¬ 
στατών μαρξιστών που πάλευαν γι αυτήν 
συνειδητά από το 1848, όμως ένα καρκί¬ 
νωμα αναπτυσσόταν ήδη στο πρώτο ερ¬ 
γατικό κράτος. Ο σταλινισμός, η απαλ¬ 
λοτρίωση δηλαδή της πολιτικής εξουσίας 
των εργαζομένων από μια προνομιούχα 
κάστα, ήταν μια εξέλιξη που έπιασε στον 
ύπνο την πλειοψηφία των ηγετών του 
Μπολσεβίκικου κόμματος, καθώς δεν 
ήταν προετοιμασμένοι θεωρητικά και πο¬ 
λιτικά για ένα τέτοιο φαινόμενο. Το ιστο¬ 
ρικό επίτευγμα του Τρότσκι ήταν ότι σχε¬ 
δόν εν τη γενέσει του ερμήνευσε το σύν¬ 
θετο φαινόμενο της γραφειοκρατικοποί- 
ησης και ηγήθηκε μέσω της Αριστερής 
Αντιπολίτευσης του αγώνα εναντίον της. 


Η ήττα της Αριστερής Αντιπολίτευ¬ 
σης και η επικράτηση του σταλινισμού 
σήμανε και την εξορία του Τρότσκι από 
την χώρα των Σοβιέτ. Κυνηγημένος από 
τους σταλινικούς πράκτορες και ανεπι¬ 
θύμητος από τις αστικές κυβερνήσεις, 
περιπλανήθηκε σε αρκετές χώρες, εξο¬ 
ρίστηκε σε απομονωμένα νησιά και του 
επιβληθήκαν πολλάκις περιορισμοί με¬ 
τακίνησης και έκφρασης. Παρ’ όλες τις 
δυσκολίες, η συμβολή του στην υπόθε¬ 
ση των εργαζομένων στάθηκε εξαιρετική. 
Πρώτον, με τις έξοχες αναλύσεις του για 
το φασιστικό φαινόμενο και, δεύτερον, με 
την ίδρυση της 4 ης διεθνούς το 1938. Από 
την εποχή της 18 ης Μηρυμαίρ του Καρλ 
Μαρξ είχε να δει το εργατικό κίνημα ανα¬ 
λύσεις των σύγχρονων πολιτικών εξελί¬ 
ξεων σε μια χώρα τέτοιας ποιότητας όσο 
οι αναλύσεις του Τρότσκι για την Γερμά¬ 
νια του 1929-1933. Κατάφερε να διακρί¬ 
νει την ιδιαιτερότητα του φασισμού και 
να τον διαχωρίσει από ένα οποιοδήποτε 
βοναπαρτιστικό καθεστώς, κατάφερε να 
αντιληφτεί τον φασισμό ως προϊόν της 
βαθιάς σήψης των ιμπεριαλιστικών κέ¬ 
ντρων. Κατέβαλε μια τεράστια προσπά¬ 
θεια να διορθώσει την πολιτική του ΚΚ 
Γερμανίας ώστε να αποφευχθεί η κοσμοϊ- 
στορική καταστροφή της ανόδου του φα¬ 
σισμού στην εξουσία. 

Η παράδοση αμαχητί του ΚΚ Γερμα¬ 
νίας αποτέλεσε ένα ορόσημο στην πολι¬ 
τική σκέψη και πράξη του Τρότσκι. Η 2 η 
Διεθνής παρέδωσε το προλεταριάτο στο 
σφαγείο του Α Παγκόσμιου Πολέμου, 
εξ ου και η χρεωκοπία της.Τώρα η 3 η Δι¬ 
εθνής, 15 μόλις χρόνια από την ίδρυσή 
της, παρέδωσε το γερμανικό προλεταρι¬ 
άτο στους Φασίστες. Δεν έπαιρνε πια δι¬ 
όρθωση, όπως προσπαθούσε τόσα χρό¬ 
νια ο Τρότσκι μέσα από την Αριστερή 
Αντιπολίτευση. Χρειαζόταν μια νέα Διε¬ 
θνής: η 4 η Διεθνής. Το τιτάνιο αυτό έργο 
συνέχισης των επαναστατικών παραδό¬ 
σεων και της μαρξιστικής πολιτικής στο 
μεσονύκτιο του αιώνα ήταν και το Μεγα¬ 
λύτερο έργο στη ζωή του 5 , όπως το χαρα¬ 
κτήρισε και ο ίδιος. 

Δολοφονημένος από σταλινικούς 
πράκτορες στο Καγιοακάν του Μεξικού 
τον Αύγουστο του 1940 υψώθηκε για 
τους επαναστάτες μαρξιστές σε ένα πρό¬ 
τυπο ακλόνητης πίστης στην επανάστα- 
τική δυναμική των εργαζομένων, αδογ¬ 
μάτιστης σκέψης, εξέγερσης στην παντα- 
χού παρούσα αδικία. Για μας η παράδο¬ 
ση του Τρότσκι αποτελεί σημείο αναφο¬ 
ράς ι κι ας μας λιθοβολούν κι ας μας φω¬ 
νάζουν αεροβάτες’. 

Κ.Σ. 


Στέλιος Παπαδόπουλος ( 1927 - 2012 ) 

Την 1 η Αυγούστου 2012 έφυγε από κοντά μας σε ηλικία 85 ετών ο σύντροφος Στέλιος Παπαδόπουλος, παλιός 
αγωνιστής του τροτσκιστικού κινήματος. 

Ο σ. Στέλιος γεννήθηκε το Μάρτη του 1927 στη Θεσσαλονίκη και από πολύ μικρός εργάστηκε πρώτα σε 
καπνεργοστάσια και κατόπιν στο μέταλλο. Ανέπτυξε πλούσια αγωνιστική και συνδικαλιστική δράση στα 
σωματεία των παραπάνω κλάδων. Επίσης, από νεαρή ηλικία ασπάσθηκε τις ιδέες και τις αρχές του εργατικού και 
κομμουνιστικού κινήματος, στις οποίες έμεινε πιστός μέχρι το τέλος της ζωής του. 

Ο σ. Στέλιος ήταν ταυτόχρονα και ένας αγωνιστής σε όλες τις δύσκολες περιόδους του εργατικού και 
κομμουνιστικού κινήματος. Αντάρτης στα χρόνια της κατοχής και του εμφυλίου, μαχητής στα δύσκολα 
μετεμφυλιακά χρόνια και στην περίοδο της εφτάχρονης δικτατορίας των συνταγματαρχών. Ήταν ένας εργάτης με 
εμπειρίες αγωνιστικές και μαρξιστική παιδεία, πράγματα που τον βοήθησαν να καταλάβει το καταστροφικό έργο 
του σταλινισμού και να στρατευτεί στον επαναστατικό μαρξισμό/τροτσκισμό. 

Παρά το γεγονός της μεγάλης του ηλικίας, συμμετείχε σε όλες τις εκδηλώσεις και πορείες που είχε διοργανώσει το 
Ελληνικό Κοινωνικό Φόρουμ το 2002 στο Ναύπλιο (έμενε τα τελευταία χρόνια) κατά την ανάληψη της προεδρίας 
της Ε.Ε. από την Ελλάδα. Συχνά επίσης ερχόταν στην Αθήνα προκειμένου να πάρει μέρος σε κάποια εκδήλωση, 
διαδήλωση κ.λπ. 

Η ΟΚΔΕ εκφράζει τα βαθειά συλλυπητήρια της στην οικογένεια, στους συγγενείς και στους φίλους του. 

Ε.Π. 


Παναγιώτης Καρύδης (1956-2012) 

Στις 29 Ιουλίου, κατά τη διάρκεια του 10ου 
Αντικαπιταλιστικού Κάμπινγκ της ΟΚΔΕ, έφυ¬ 
γε από τη ζωή, σε ηλικία 56 ετών, ο συναγωνιστής 
Παναγιώτης Καρύδης, προδομένος από την καρ¬ 
διά του. Ο Παναγιώτης καταγόταν από πολυμελή 
εργατική οικογένεια από τις Συκιές της Θεσσαλο¬ 
νίκης. 

Τα πρώτα βήματα του σ. Παναγιώτη στην πο¬ 
λιτική ξεκίνησαν από τα μαθητικά του χρόνια ενά¬ 
ντια στη δικτατορία. Με την πτώση της δικτατο¬ 
ρίας οργανώθηκε στο ΠΑΣΟΚ, όπου πολύ γρήγο¬ 
ρα, βλέποντας τα πρώτα σημάδια εκφυλισμού του, 
ήρθε σε ρήξη και αποχώρησε μαζί με άλλα μέλη 
το 1978. Ο ερχομός του ΠΑΣΟΚ στην εξουσία το 
1981 και η διάψευση των προσδοκιών για αλλαγή 
και καλυτέρευση της κοινωνίας, μαζί με τον πλήρη 
εκφυλισμό του, απογοήτευσε τον σ. Παναγιώτη, 
όπως και τόσους άλλους αγνούς αγωνιστές. Για 
μεγάλο χρονικό διάστημα συμμετείχε σποραδι¬ 
κά στο κίνημα, μέχρι την εμφάνιση του κινήματος 
κατά της παγκοσμιοποίησης. Το 2006 οργανώθηκε 
στον ΣΥΡΙΖΑ με σκοπό να παλέψει για μια πιο κι¬ 
νηματική και αριστερή στροφή του Συνασπισμού, 
καθώς και για την ενότητα των δυνάμεων της αρι- 
στεράς. Γρήγορα όμως τον εγκατέλειψε λόγω πο¬ 
λιτικών διαφορών και αηδίας απέναντι στον γρα- 
φειοκρατισμό του. 

Η εξέγερση του Δεκέμβρη του 2008 και το ξέ¬ 
σπασμα της οικονομικής κρίσης θα αναπτύξουν 
την πολιτική σκέψη και δράση του σ. Παναγιώ¬ 
τη. Έχοντας βαθιά πίστη στην αυτοοργάνωση του 
κινήματος, πάλεψε και συμμετείχε στην οργάνω¬ 
ση μαχητικών κινητοποιήσεων και στην ενότη¬ 
τα των αντικαπιταλιστικών δυνάμεων μέσα στους 
αγώνες. Χωρίς ίχνος υπερβολής, ο σ. Παναγιώτης, 
μπαίνοντας μπροστάρης, δεν έλειψε από κανέναν 
εργατικό αγώνα, γενική απεργία και κινηματική 
διαδικασία στη Θεσσαλονίκη. Συμμετείχε σε όλες 
τις πρωτοβουλίες που πίστευε ότι ήταν χρήσιμες 
για το κίνημα, γι’ αυτό ήταν αγαπητός σε όλους 
τους αγωνιστές. 

Η γνωριμία του με την ΟΚΔΕ ήρθε μέσα από 
το κίνημα των «Αγανακτισμένων» της Θεσσαλο¬ 
νίκης (όπου η οργάνωσή μας είχε πρωταγωνιστι¬ 
κό ρόλο) και από τη δημιουργία με τους συντρό¬ 
φους μας της «Επιτροπής Εξορμήσεων των Αγα- 
νακτισμένων» στην περιοχή Τούμπας-Χαριλάου. 
Συμμετείχε επίσης μαζί μας στην Επιτροπή Αγώ¬ 
να Ανέργων Θεσσαλονίκης. Ο σ. Παναγιώτης, που 
τα τελευταία χρόνια ήταν άνεργος, θεωρούσε την 
οργάνωση των ανέργων σημαντική παρέμβαση, 
πάντα ενίσχυε από το υστέρημά του την επιτρο¬ 
πή ανέργων, ενώ όποτε έβρισκε χρήματα φρόντι¬ 
ζε να κερνάει τα μέλη της επιτροπής από κανέναν 
καφέ. Όπως ο ίδιος έλεγε: «δεν θα πρέπει οι άνερ¬ 
γοι να κλειστούν στα σπίτια τους και να παραιτη¬ 
θούν από τη ζωή». Συμμετείχε επίσης ενεργά στο 
κίνημα των λαϊκών συνελεύσεων γειτονιών ενά¬ 
ντια στα χαράτσια και πρωτοστάτησε στην κατά¬ 
ληψη της ΔΕΗ της Τού μπας. Μαζί με τους εργα¬ 
ζόμενους και τους συντρόφους της ΟΚΔΕ συμμε¬ 
τείχε στους εργατικούς αγώνες στα Οοοάγ’δ, στα 
ζαχαροπλαστεία Χατζή, στα φροντιστήρια Μπα- 
χαράκη. Στις πρόσφατες βουλευτικές εκλογές της 
6ης Μάη βοήθησε στην εκλογική καμπάνια την 
οργάνωσή μας, για την οποία έτρεφε πολύ μεγάλο 
σεβασμό, γιατί, όπως έλεγε, είναι από τις λίγες ορ¬ 
γανώσεις που ό,τι λέει το κάνει. 

Πράγματι, ο σ. Παναγιώτης, πέρα από τις πο¬ 
λιτικές του αναλύσεις, ήταν ένας συνεπής αγωνι¬ 
στής της δράσης. Οι νεότεροι αγωνιστές, και ειδι¬ 
κά οι επαναστάτες μαρξιστές, θα πρέπει να κρατή¬ 
σουμε τη βαθιά πίστη του στις αρχές της εργατικής 
τάξης και την επανάσταση, το ήθος και την αγω¬ 
νιώδη του λαχτάρα να συμμετέχει όλη μέρα, κάθε 
μέρα, στην υπηρεσία του αγώνα με ενθουσιασμό, 
χαρά και συνέπεια. 

Η ΟΚΔΕ εκφράζει τη βαθειά της θλίψη για τον 
αιφνίδιο χαμό του σ. Παναγιώτη Καρύδη και τα ει¬ 
λικρινή συλλυπητήριά της στην οικογένειά του. 

ΣΥΡΙΑ 


Όλο και πιο επώδυνη η σύγκρουση 


■ Κώστας Δίκαιος 


Α υξάνεται ο αριθμός των νε¬ 
κρών 1 , κυρίως αμάχων, ασύλ¬ 
ληπτες οι καταστροφές σε 
ολόκληρες συνοικίες, πό¬ 
λεις, χωριά, βιομηχανία και 
μουσεία -πχ στο Χαλέπι-, μαζί με το δρά¬ 
μα τουλάχιστον 2,5 εκατ. ανθρώπων που 
έχουν άμεση ανάγκη για βοήθεια (1,2 εκατ. 
οι εκτοπισμένοι από τα σπίτια τους!), ενώ 
πάνω από 200.000 είναι οι πρόσφυγες 2 σε 
στρατόπεδα στις γειτονικές χώρες. Αν και 
δεν έχει διαφοροποιηθεί δραματικά η σύ¬ 
γκρουση, στη Συρία υπάρχουν διαρκώς εξε¬ 
λίξεις που πρέπει να σημειωθούν: 

1. Μαίνονται οι μάχες ανάμεσα στον 
Ελεύθερο Συριακό Στρατό (ΕΣΣ) και τις 
επίλεκτες δυνάμεις του τακτικού στρατού 
που στηρίζουν τον Άσαντ, αλλά και ανά¬ 
μεσα στις πολιτοφυλακές της εξέγερσης 
και τις παραστρατιωτικές ομάδες του κα¬ 
θεστώτος («σαμπίχα»), κυρίως στο Χα¬ 
λέπι και την Δαμασκό με εκατόμβες νε¬ 
κρών (320 πτώματα βρέθηκαν στην Ντα¬ 
ράγια της Δαμασκού ύστερα από «εκκαθά¬ 
ριση» του στρατού, ενώ στο Χαλέπι βόμβα 
διέλυσε ουρά αμάχων που περίμεναν στην 
ουρά να πάρουν ψωμί!). Ο ΕΣΣ στην ου¬ 
σία υποχωρεί παντού απέναντι στις καλύ¬ 
τερα εκπαιδευμένες και εξοπλισμένες μο¬ 
νάδες του καθεστώτος, αλλά οι τελευταί¬ 
ες μάλλον υποφέρουν από λιποταξίες και 
έλλειψη ικανού αριθμού, γιατί κάθε φορά 
που ανακτούν τον έλεγχο μιας συνοικίας, 
στην συνέχεια αποχωρούν για να συμμετά- 
σχουν σε επιχειρήσεις άλλων περιοχών με 
αποτέλεσμα οι αντάρτες να ξαναγυρνούν 
στην θέση τους! Οι αντάρτες είναι αναμ¬ 
φισβήτητα εξοπλισμένοι από τα κράτη της 
Δύσης και τις αραβικές χώρες, που επιθυ¬ 
μούν την ανατροπή του Άσαντ, αλλά κυρί¬ 
ως με ελαφρά όπλα -αν και τελευταία κα- 
τέρριψαν ένα αεροπλάνο και ένα ελικόπτε¬ 
ρο. Παράλληλα, στις γραμμές τους συμμε¬ 
τέχουν μαχητές από φανατικές ισλαμιστι- 
κές ομάδες, που συντηρούν ανά τον κόσμο 
η Σαουδική Αραβία κι άλλες χώρες με στό¬ 
χο τον έλεγχο των μουσουλμανικών πλη¬ 
θυσμών καθώς και πράκτορες από ιμπερι¬ 
αλιστικές χώρες. 

Ωστόσο αυτά δεν αρκούν για να χαρα¬ 
κτηρίσουν τον ΕΣΣ σαν μια «συμμορία ξέ¬ 
νων πρακτόρων», γιατί: Πρώτον, όταν κά¬ 
ποιος βρίσκεται σε ένοπλη σύγκρουση εί¬ 
ναι υποχρεωμένος να προμηθευτεί όπλα 
από όπου μπορεί. Δεύτερον, στις άγριες συ¬ 
γκρούσεις με τακτικό στρατό, εξοπλισμένο 
με άρματα, αεροπλανοφόρα, ελικόπτερα εί¬ 
ναι αδύνατον να μπορέσουν να ανταπεξέλ- 
θουν οι σύριοι εξεγερμένοι νεολαίοι. Ανα¬ 
γκαστικά θα δεχθούν να μπουν μπροστά 
έμπειροι λιποτάκτες ή ξένοι μαχητέ, από 
όπου κι αν προέρχονται. Τρίτον, ακόμα και 


αυτοί οι «μαχητές» δεν θα μπορούσαν να 
αναπτυχθούν και να επιβιώσουν στο εσω¬ 
τερικό της χώρας, των πόλεων και των συ¬ 
νοικιών, αν δεν είχαν την στήριξη, την ενερ¬ 
γό συμμετοχή και την συμπαράσταση των 
χιλιάδων εξεγερμένων σύριων, κυρίως νεο¬ 
λαίων. Η αλλαγή σε σχέση με το προηγού¬ 
μενο διάστημα είναι ότι πλέον η σύγκρου¬ 
ση έχει χαρακτηριστικά εμφυλίου πολέ¬ 
μου. Οι διαδηλώσεις έχουν δώσει την θέση 
τους σε μάχες δρόμο με δρόμο στις πόλεις. 
Οι συγκρούσεις έχουν όλο και περισσότερο 
θρησκευτικό και φυλετικό χαρακτήρα με 
τους σουνίτες να μάχονται, τους αλαουίτες 
και τις διάφορες φυλές να συγκρούονται 
μεταξύ τους. Η ευθύνη γι αυτή την εξέλι¬ 
ξη βαρύνει κύρια το καθεστώς Ασαντ, που 
επίτηδες βομβαρδίζει χώρους και συνοικίες 
Σουνιτών, ενώ οι «σαμπίχα» παρεμβαίνουν 
σε κάθε κοινωνική, πολιτική και οικονομική 
δραστηριότητα (κηδείες, αγορές, χώρους 
εργασίας, ίπίεηιεΐ 3 ) και δολοφονούν, για 
να ελέγξουν τις αντιστάσεις, να τρομοκρα¬ 
τήσουν και να εγείρουν φυλετικά και θρη¬ 
σκευτικά μίση. Στόχος είναι να υποχρεώ¬ 
σει το καθεστώς της μειονότητας των αλα- 
ουιτών, χριστιανών κούρδων, και άλλων μη 
σουνιτών να στηρίξουν μέχρι τέλους τον 
Ασαντ και την κλίκα του, επειδή θα φο¬ 
βούνται τα αντίποινα, αν υπερισχύσουν οι 
εξεγερμένοι, εξαιτίας των εγκλημάτων του 
στρατού και των «σαμπίχα». Εξάλλου ο 
στρατός περικυκλώνει το τέμενος, ώστε να 
μην μπορούν να συγκεντρωθούν οι πολίτες 
και να διαδηλώνουν. Οπότε η μόνη διέξο¬ 
δος που μένει είναι η ένοπλη σύγκρουση. 

2. Το καθεστώς Ασαντ εξακολουθεί να 
έχει την στήριξη Ρωσίας και Κίνας. Ωστό¬ 
σο η Κίνα φαίνεται να επιζητεί συνεννόη¬ 
ση και με το ΕΣΣ, που στηρίζεται από τους 
ιμπεριαλιστές και Τουρκία, Σ. Αραβία κλπ, 
ενώ έστειλε και χρηματική βοήθεια στους 
πρόσφυγες. Το Ιράν, όχι μόνο στηρίζει τον 
Ασαντ, αλλά επί της ουσίας θέλει να μετα¬ 
φέρει την απειλή των ιμπεριαλιστών για μια 
επίθεση εναντίον του, σε ένα ατελείωτο πό¬ 
λεμο, στο οποίο θα εμπλακούν οι Δυτικοί 
στη Συρία, ώστε να βαλτώσουν με παρό¬ 
μοιο τρόπο όπως στο Ιράκ, κι έτσι να με¬ 
τατοπιστεί για το μέλλον η οποιαδήποτε 
επέμβαση εναντίον του. Ωστόσο, τα πράγ¬ 
ματα δεν είναι και τόσο απλά. Η οργάνωση 
Ισλαμική Συνεργασία αποφάσισε να απο¬ 
κλείσει προσωρινά από τους κόλπους την 
Δαμασκό με μόνη αντίρρηση από το Ιράν! 
Το Ισραήλ προετοιμάζεται «για ένα σενά¬ 
ριο πολέμου 30 ημερών σε πολλά μέτω¬ 
πα», όπως δημόσια δήλωσε ο απερχόμε¬ 
νος υπουργός Πολιτικής Αμυνας. Ο Κόφι 
Ανάν παραιτήθηκε ανήμπορος να βρει μια 
λύση που να ικανοποιεί ιμπεριαλιστές αλλά 
και Ρωσία, Κίνα. Οι παρατηρητές του ΟΗΕ 



αποχώρησαν άπρακτοι από την Συρία. Ο 
νέος διαμεσολαβητής του ΟΗΕ, Λακντάρ 
Μπραχίμι, δέχτηκε από την πρώτη στιγ¬ 
μή τις επικρίσεις του ΕΣΣ, επειδή δεν έθεσε 
σαν όρο για οποιαδήποτε διαπραγμάτευση 
την απομάκρυνση του Ασαντ. Το ΟΝΝ με¬ 
τέδωσε ότι ο αμερικανός πρόεδρος εξου¬ 
σιοδότησε την ΟΙΑ να προσφέρει μυστική 
στήριξη των σύριων εξεγερμένων, την ίδια 
στιγμή που η Χίλαρυ Κλίντον δήλωσε ότι 
«δεν θα επιτραπεί η αποστολή αντιπροσώ¬ 
πων ή τρομοκρατών μαχητών» στη Συρία. 
Οι ΗΠΑ έχουν δηλώσει ότι δεν θα εξοπλί¬ 
σουν τους αντάρτες, γιατί δεν γνωρίζουν 
την ιδεολογική και πολιτική ταυτότητα των 
διαφόρων οργανώσεων που μάχονται. Στην 
πράξη φοβάται τον εξοπλισμό των αριστε¬ 
ρών και των πολιτοφυλακών, αλλά και των 
ισλαμιστών μαχητών που έρχονται από δι¬ 
άφορες χώρες. Ωστόσο η πίεση είναι μεγά¬ 
λη με αποτέλεσμα να υπάρξουν δύο διαφο¬ 
ροποιήσεις στην πολιτική των ΗΠΑ. Πρώ¬ 
τον, ο Ομπάμα έθεσε σαν «κόκκινη γραμ¬ 
μή» για αλλαγή στάσης των ΗΠΑ την με¬ 
τακίνηση ή την χρήση των χημικών όπλων 
της Συρίας. Παρά τις διαβεβαιώσεις της 
Ρωσίας ότι δεν πρόκειται το καθεστώς να 
χρησιμοποιήσει τέτοια όπλα, ωστόσο απο¬ 
τελεί μια καλή δικαιολογία για επέμβαση. 
Δεύτερον, μετά την επίσκεψη της Κλίντον 
στην Τουρκία, αμερικανοί και τούρκοι αξι- 
ωματούχοι συναντώνται για να θέσουν τις 
βάσεις ενός «επιχειρησιακού μηχανισμού» 
με στόχο την προετοιμασία τους για την 
μετά Ασαντ εποχή! Η Τουρκία έχει ήδη δι- 
αμηνύσει ότι μπορεί να δεχτεί στο έδαφος 
της μέχρι 100.000 πρόσφυγες. Αν αυτός ο 
αριθμός ξεπεραστεί, τότε θα αναγκαστεί να 
δημιουργήσει ζώνες υποδοχής προσφύγων 
στο εσωτερικό της Συρίας! Αυτό στην ου¬ 
σία σημαίνει ζώνη απαγόρευσης πτήσεων 
στα πρότυπα της Λιβύης, που ανοίγει τον 
δρόμο για την ιμπεριαλιστική επέμβαση. Το 
ίδιο το καθεστώς Ασαντ υπόκειται σε αυτο- 
μολήσεις στελεχών σε όλα τα επίπεδα του 
συριακού καθεστώτος. Τον Αύγουστο έφυ¬ 
γε ο πρώην πρωθυπουργός Ριάντ Χιτζάμπ, 
ενώ μάλλον ο αντιπρόεδρος της κυβέρνη¬ 
σης Φαρούκ αλ Σάρα τελεί υπό περιορι¬ 
σμό κατ’ οίκον και δεν μπορεί να διαφύ- 
γει. Πολλές προσωπικότητες του συριακού 
καθεστώτος -με το πρόσχημα της παρο¬ 
χής φυσικής προστασίας- τελούν υπό στε¬ 
νή παρακολούθηση από μέλη της κρατικής 
ασφάλειας. Μόνο ο σκληρός πυρήνας του 
καθεστώτος δεν έχει παρουσιάσει ακόμα 
ρωγμές. Ωστόσο, οι αυτομολήσεις, οι δια- 
βουλεύσεις, δείχνουν ότι υπάρχει ή καλύτε¬ 
ρα προετοιμάζεται μια διάδοχη κατάσταση 
κομμένη και ραμμένη στα μέτρα των ιμπε¬ 
ριαλιστών, ίσως των Ρώσων και Κινέζων 
και ασφαλώς των αρχουσών τάξεων της 
Συρίας, που βέβαια δύσκολα θα έχει σχέ¬ 
ση με τις προσδοκίες του συριακού λαού 
και των εξεγερμένων, ενώ θα απαιτήσει και 
νέες αιματοχυσίες για να εφαρμοστεί! Ίσως 
για όλα αυτά να είναι καθοριστική η Σύνο¬ 
δος του Συμβουλίου Ασφαλείας στις 30 Αυ- 
γούστου, όπου θα συζητηθεί το θέμα της 
«ανθρωπιστικής βοήθειας». 

3. Ο πόλεμος στη Συρία έχει ήδη εξα¬ 
πλωθεί και απειλεί να διαιρέσει και τον Λί¬ 
βανο. Σουνίτες υποστηρικτές των εξεγερ¬ 
μένων στη Συρία συγκρούονται στην Τρί¬ 
πολη με φυλές που στηρίζουν το καθεστώς 
του Ασαντ, με νεκρούς, τραυματίες και 
απαγωγές, που θυμίζουν τον εμφύλιο στον 
Λίβανο το 1975-90, όταν η χώρα είχε διχα¬ 
στεί μεταξύ σουνιτών, σιιτών, χριστιανών 
και δρούζων. Στην Ιορδανία οι πρόσφυ¬ 


γες συγκρούονται με τον ιορδανικό στρα¬ 
τό και την αστυνομία ζητώντας καλύτερες 
συνθήκες διαβίωσης στα στρατόπεδα των 
προσφύγων. Τέλος, και πιο σημαντικό, οι 
Κούρδοι στη βορειοανατολική Συρία απο¬ 
φάσισαν να συνεργαστούν κάτω από την 
«πεφωτισμένη» καθοδήγηση του Μασούντ 
Μπαρζανί (ηγέτης των κούρδων του Ιράκ) 
και υπέγραψαν στο Αρμπίλ, την πρωτεύου¬ 
σα του ιρακινού Κουρδιστάν, συμφωνία για 
συγκρότηση συμμαχίας. Ο λόγος που άφη¬ 
σαν κατά μέρος τις διαφωνίες τους (ήταν 
διχασμένοι ως προς την στήριξη του Ασαντ 
και δεν εμπιστεύονταν την Τουρκία) είναι 
ότι καθώς οι δυνάμεις του Ασαντ αποσύρο- 
νται προς το Χαλέπι για την μάχη με τον 
ΕΣΣ, οι κουρδικές δυνάμεις αναλαμβάνουν 
τον έλεγχο περιοχών χωρίς καν να δώσουν 
μάχη!Έτσι δημιουργούνται οι όροι στην Συ¬ 
ρία για ένα «Δυτικό Κουρδιστάν» στα πρό¬ 
τυπα του Ιράκ και άρα για διαμελισμό της 
χώρας! Ωστόσο το ΡΚΚ έχει σημαντική δύ¬ 
ναμη στην ΒΑ Συρία, αν και θεωρείται σαν 
τρομοκρατική οργάνωση ακόμα και από 
τον Μπαρζανί! Αυτό δυσκολεύει την δημι¬ 
ουργία ενός δεύτερου «βόρειου Ιράκ» στο 
ΒΑ τμήμα της Συρίας, γιατί αντιδρά τόσο η 
Τουρκία όσο και οι ΗΠΑ. Ήδη στην Τουρ¬ 
κία οι Κούρδοι πραγματοποιούν ένα είδος 
«κουρδικής άνοιξης» ενθαρρυμένοι από τις 
εξελίξεις στην Συρία. Η Τουρκία αντιμετω¬ 
πίζει την εξέγερση των κούρδων νεολαίων 
με στυγνή καταστολή, στρατιωτικά γυμνά¬ 
σια στα σύνορα με την κουρδική Συρία, και 
βέβαια με επίσπευση των διαδικασιών για 
την ανατροπή του Ασαντ, ώστε να κλείσει 
γρήγορα το κεφάλαιο Συρία με μια ευνοϊκή 
για την Τουρκία λύση. Αυτό αναμφισβήτη¬ 
τα σημαίνει επέμβαση στη Συρία με κατα¬ 
στολή και εξόντωση των Κούρδων. 

Θα μπορούσαμε να πούμε ότι ο πό¬ 
λεμος και η εξέγερση στη Συρία μοιάζει 
να επεκτείνεται στις γειτονικές χώρες με 
απρόβλεπτες συνέπειες. Ήδη προοιωνίζει 
την σύγκρουση ιμπεριαλιστών με το Ιράν, 
και ίσως με την Κίνα και την Ρωσία. Η έκ¬ 
βαση της μάχης ακόμη κι αν συνοδευτεί με 
την πτώση του Ασαντ και της κλίκας του, 
θα χρειαστεί πολλές μάχες ακόμα από τον 
συριακό λαό για να ικανοποιήσει τα αιτή- 
ματά του, καθώς σε πρώτη φάση μάλλον θα 
υπερισχύσουν τα συμφέροντα των αρχου¬ 
σών τάξεων και των ιμπεριαλιστών. 

Ύποσημειώσεις 

1 Από τον Μάρτιο τον 2011, που άρχισε η 
εξέγερση, οι νεκροί είναι 23.000: πολίτες 
και άμαχοι 16.142, λιποτάκτες στρατιώτες 
1.018 και στρατιώτες 5.942. Ο αριθμός δεν 
συμπεριλαμβάνει τα μέλη των πολιτοφυλα¬ 
κών, τους χιλιάδες κρατούμενους -η τύχη 
των οποίων παραμένει άγνωστη-, ούτε αυ¬ 
τούς που δεν έχουν αναγνωριστεί! 

2 Έπειτα από 17 μήνες σύγκρουσης οι πρό¬ 
σφυγες είναι περίπου 70.000 στην Τουρκία 
(αλλά πρέπει να σημειωθεί ότι μόνο στις 
24/8 ο αριθμός που πέρασαν τα σύνορα ήταν 
3.5000 άνθρωποι!), 47.000 στην Ιορδανία, 
50.000 στο Λίβανο που η κατάσταη είναι 
άθλια και 15.000 στο Ιράκ. 

3 Είναι χαρακτηριστικό ότι η 8γήα Τεί, βα¬ 
σική εταιρία τηλεπικοινωνιών, καθώς και οι 
παροχείς πρόσβασης στο ίηίβνπεί ελέγχο¬ 
νται από την οικογένεια Άσαντ. Ένα βίντεο 
αν ανέβει στο Διαδίκτυο από μια διεύθυνση 
ΙΡ στη Συρία, μέσα σε μια ώρα εντοπίζεται 
και σε τρεις ώρες ο χρήστης δέχεται την επί¬ 
σκεψη των «σαμπίχα». 



























